克林頓做總統之前曾經做過阿肯色州州長，佢曾經連任失敗，其後佢東山再起，並且一做就做咗十幾年。1992年佢競逐美國總統寶座，成功擊敗當時在任嘅老布殊當選美國總統。克林頓喺1996年贏出總統選舉，成功連任。


佢響第二個任期同白宮女職員萊溫斯基發生性關係，畀國會議員攻擊。克林頓因為響聽證會作假口供而俾國會彈劾。最後克林頓展開全國電視演說做騷，終於避過彈劾。雖然佢仍然可以完成任期，直到今日，佢仍然俾人笑係鹹濕總統。


希拉莉·羅得漢·克林頓係前任美國國務卿，曾經喺2001年到2009年期間擔任代表美國紐約州嘅聯邦參議員。因為佢老公克林頓係第42任美國總統，所以佢亦都曾經喺1993年到2001年期間擔任第一夫人。佢而家係美國民主黨黨員。


希拉莉喺1947年10月26號喺芝加哥出世，阿爸係共和黨人，有威爾斯同英格蘭血統，阿媽有威爾斯、蘇格蘭同法裔加拿大血統。希拉莉曾經係共和黨嘅支持者，曾經喺1964年美國總統選舉幫過共和黨。但係喺1968年因為唔妥獲得當時共和黨黨代表大會提名嘅理察尼克遜，所以轉投民主黨。


1975年同比爾·克林頓結婚，1980年生咗個女叫雀兒喜·克林頓。克林頓喺1979年到1981年同埋1983年到1992年做咗阿肯色州州長，所以希拉莉成為咗阿肯色州第一夫人並且喺呢12年期間參與兒童福利嘅事務。


克林頓喺1993年到2001年期間擔任第42任美國總統，所以希拉莉成為咗美國第一夫人。喺希拉莉在任期間推行咗唔少改善教育同醫療嘅政策。佢喺1994年想推健康保險計劃，但無獲得由民主黨控制嘅國會通過。民主黨喺健康保險計劃呢一疫嘅失敗令對手共和黨喺1994年嘅中期選舉中拎多咗議席，重新得到翻國會嘅控制權。


希拉莉喺2007年1月20號喺個人網頁度宣佈組織緊競選總統研究委員會，有意角逐美國總統職位。喺2008年民主黨黨內初選，希拉莉一開始以大幅領拋離其他侯選人，但喺民主黨政壇新秀非裔美國人巴拉克·奧巴馬參議員宣佈參選後，兩人展開激烈嘅競爭。


2008年6月3號完成嗮所有嘅初選投票，雖然希拉莉喺初選中總共得到約1800萬張普選票，比奧巴馬多出17萬票，但因為美國民主黨嘅黨代表票比例分配制度，奧巴馬最尾因為黨代表票總體上比希拉莉多而贏得提名。


希拉莉喺2015年4月12號宣佈參加2016年美國總統選舉，2016年6月9號佢拎到多數黨代表票，打敗伯尼山德士，正式得到民主黨嘅提名資格，代表民主黨參選總統，同共和黨提名人當勞侵決一勝負，最後因為選舉人票比當勞侵少而輸咗。


巴拉克·候塞因·奧巴馬二世係美國政治人，2009年至2017年擔任第44任美國總統，係頭一位有非裔血統嘅美國總統。2005至2008年代表伊利諾州擔任美國聯邦參議員，1997至2004年擔任伊利諾州參議員嘅時候，住喺芝加哥。


奧巴馬喺美國嘅夏威夷州檀香山出世，喺夏威夷長大，但亦試過分別喺華盛頓州同印尼生活一年同四年。喺1983年由哥倫比亞大學畢業之後，佢喺芝加哥做一個社區活動組織者。1988年奧巴馬去咗哈佛法學院，成為咗哈佛法律評論嘅第一個非裔總編輯。


畢業之後佢成為咗一個民權律師，並且喺1997至2004年喺芝加哥大學法學院擔任憲制性法律教授。佢喺1997年當選伊利諾州參議員，並且擔任職務直到2004年參選聯邦參議員。同一年因為喺意想不到嘅參議員初選勝利，喺美國民主黨全國代表大會上發表主題演講同有絕對優勢勝出參議員選舉，成為全美知名嘅政治人物。


當完兵之後，佢入讀哈佛大學法學院，響1994年畢業，攞到法律博士學位，之後兩年響Washington law firm of Williams & Connolly做律師。響1998年，佢同兩個同係西點軍校畢業嘅同學創立塞耶航空。


拜登喺2020年第59屆美國總統選舉擊敗咗爭取連任嘅總統當勞侵，但關於拜登涉嫌選舉舞弊嘅爭議一直揮之不去。喺佢上任後，內政上以氣候變化為藉口禁止石油產業，搞到大量美國人失業，更因此造成美國能源短缺同大規模通貨膨脹，甚至出現幾十年嚟最嚴重嘅經濟衰退，外交上則軟弱不堪，屢次向中國共產黨讓步，導致中共更加有恃無恐，加速破壞國際秩序，而阿富汗危機中嘅無能表現更係令塔利班成功奪取阿富汗政權，搞到美國遭受有史以嚟最慘重嘅失敗。


拜登喺1970年代反對援助南越政府。1980年代反對列根政府援助尼加拉瓜嘅康特拉游擊隊，又反對列根嘅「星球大戰計劃」。1990年伊拉克入侵科威特之後，拜登喺國會投票反對授權美國政府打海灣戰爭。但係拜登喺2002年10月就投票支持小布殊政府攻打伊拉克。


2015年2月17號，喺新任國防部長阿什頓卡特嘅宣誓儀式上，拜登企喺卡特妻子斯蒂芬尼後面，兩隻手擺喺佢兩肩度，又將個頭哄到貼住對方頭髮，引起咗話題。拜登亦因為響2015年1月參議員宣誓儀式嘅合照時段同參議員庫恩斯個女講嘢嗰陣，捉住對方手臂同將個頭哄埋對方而引起咗爭議，不過庫恩斯就話佢個女唔覺得拜登令人唔舒服。


2020年2月24號，拜登喺南卡州民主黨人嘅晚宴上講錯自己喺度選緊參議員。拜登喺2020年6月攞到夠佢成為民主黨總統候選人嘅民主黨代表票。拉斯穆森報導喺2020年6月29號發表咗一項民意調查，話有38%嘅有意投票選民相信拜登有某種形式嘅失智症，48%選民話唔同意，14%選民話唔確定，有20%嘅民主黨選民、66%嘅共和黨選民同30%嘅兩黨以外選民相信拜登有失智症。


拜登政府以應對氣候變化做理由，喺2021年叫停咗拱心石輸油管道第4期工程同埋一度唔再響聯邦土地批出新嘅石油同天然氣田租約，但係當美國能源成本上升之後，拜登政府喺2021年8月呼籲石油輸出國組織增加石油生產去壓抑油價，有人就話佢咁樣係自相矛盾。


2022年5月，美國嘅嬰兒奶粉荒搞到變成政治危機，搞到拜登政府畀人批評。2022年5月美國嘅消費物價指數按年升咗8.6%，高出市場預期，並創下1981年12月以來新高。去到6月，衛生巾同衛生棉條嘅缺貨開始受到新聞媒體關注。


2021年4月14號，拜登宣佈美國同北約盟國同埋行動伙伴會喺9月11號之前完成由阿富汗撤軍嘅計劃。2021年7月8號，拜登宣佈撤軍限期定咗喺8月31號，拜登當時話佢對阿富汗軍方嘅能力有信心，仲話塔利班佔領成個阿富汗嘅可能性好低。


2021年12月8號，拜登話如果俄羅斯入侵烏克蘭，美國唔會單方面出兵幫烏克蘭。喺2022年俄羅斯入侵烏克蘭之後，《華爾街日報》喺2022年3月10號話拜登因為驚激嬲俄羅斯總統普京，否決咗向烏克蘭提供波蘭戰機嘅提案。


2021年12月10號，《華盛頓郵報》有篇文話拜登喺烏克蘭事態上對俄羅斯表現軟弱，喺俄軍猛咁喺俄烏邊境集結嘅時候，拜登好似畀尼維爾張伯倫附身咁，喺度搵有乜方法可以滿足俄羅斯總統普京，反而畀普京覺得有機可乘。


喺2022年2月23至24號做嘅一個哈佛CAPS－哈里斯民調話有64%嘅美國登記選民覺得拜登對俄羅斯太寬容，只有5%選民覺得拜登對俄羅斯太強硬。哈佛CAPS－哈里斯民調又話有59%選民相信俄羅斯總統普京入侵烏克蘭嘅部分原因係普京睇到拜登嘅軟弱，同埋有62%選民相信如果特朗普仲係美國總統嘅話，普京就唔會入侵烏克蘭。


「第三帝國」一詞源於意大利末世神學家、佛羅倫薩教派創始人尤阿興姆‧菲奧雷斯同其他中古世紀神學家對聖經嘅文解釋，最初意義係指「聖父之國」、「聖子之國」之後嘅「聖靈之國」，即係上帝拯救世界後，完美、無盡止、由聖父、聖子、聖靈統治、以基督為王嘅第三階段神國。


到咗近代，「第三帝國」嘅概念已經脫離咗神學領域，而被運用響浪漫主義文學甚至保守政治革命裏面。1923年阿圖·莫勒·凡登布魯克響「第三帝國」一書裏面主張創建一個取代威瑪共和國、同時響傳統上同神聖羅馬帝國同埋由普魯士主導建立嘅德意志帝國一脈相承嘅新國家。


第一次世界大戰嘅巨額賠款搞到威瑪共和國嘅民主共和政府負擔唔到，之後遭遇嘅經濟大蕭條同未能解決失業、其他社會問題，搞到好多德國人轉軚支持右翼，希特拉嘅納粹黨就係屬極右翼嘅其中一支。希特拉承諾減少失業人口及對經濟、文化和軍事進行改革。


响1933年2月27號，國會縱火案之後，希特拉話係國會嘅第二大黨共產黨做嘅好事，捉咗共產黨領袖，動員衝鋒隊將全國所有共產黨黨部佔領，重唔畀共產黨員參加3月初嘅國會選舉，納粹黨贏咗44%嘅席位，聯合國家人民黨之後又通過脅迫或賄賂嘅手段，強行通過《授權法》，淨係社會民主黨未贊同，係為德國踏入極權主義嘅第一步，最終利用《授權法》取締所有非納粹政黨。


當時，德國總體經濟因為納粹黨嘅戰爭經濟計畫的而且確得到改善，人民嘅生活水平又大幅提高。但係好多黨外政治對手、尤其係共產主義者同一啲社會主義者，俾人送咗去集中營，據估計，响納粹最初統治嘅時期，就有成千上萬政治受害者死咗或者失咗蹤。


响二戰，德國同蘇聯佔領咗波蘭，之後德軍佔領咗丹麥同挪威、比利時、荷蘭同法國，半個歐洲都喺德國控制下，跟住同佢嘅軸心國盟友肢解咗南斯拉夫同佔領希臘，1941年6月希特拉同蘇聯開戰，一開始好順利，但係因為天氣惡劣俾蘇聯反攻返。


二戰末期，1944年盟軍登陸法國，1945年蘇聯攻佔咗柏林，希特拉喺柏林地堡自殺，根據希特拉遺囑，北部戰區司令鄧尼茨海軍元帥做總統，宣傳部長戈培爾做總理。但係戈培爾响希特拉自殺身亡後又去自殺，好快鄧尼茨向盟軍投降，「第三帝國」時代終結。


經濟大蕭條嗰陣，失業人口激增，失業率高達40%，亞爾馬·沙赫特領導嗰陣，起草咗一項新經濟政策。因於當時工會係共產主義者同共產黨容易控制嘅地帶，再同納粹黨嘅反共意識形態，新經濟政策嘅其中一項立即廢除工會同實施嚴密嘅薪水控制。


呢種迫害响政權嘅最後幾年達到高峰。大約六百萬猶太人、一千萬斯拉夫人同各種各樣嘅其他人俾人有組織咁殺害。呢種種族滅絕嘅罪行英文叫Holocaust，希伯來語叫做Shoah，納粹委婉咁响德文叫佢做「最終解決方案」。


早响1935年希特拉撕爛凡爾賽條約之前，納粹德國就以軍國主義政策擴軍，重建一次大戰戰敗後嘅德國軍事力量。除咗陸海空三軍外，重有武裝黨衛軍呢啲軍事力量。1939年9月，希特拉對波蘭宣戰，以閃電戰迅速打敗波蘭而且同蘇聯一齊瓜分咗佢嘅領土，挑起咗第二次世界大戰。


從政者／政治人／政治人士／政治人物係指以政治為職業，或者積極投入政治活動、公共事務嘅人，無論佢哋為公定係為私。喺現代嘅民主政體裏面，職業政治人物通常係透過組織或者加入政黨、參與選舉，來爭取喺政府度擔任公職。


共和黨，又叫GOP，係美國兩大主要政黨之一，另一個係民主黨。共和黨係社會保守主義、經濟古典自由主義同外交國防政策採取強硬態度嘅右派政黨。2016年美國大選，共和黨嘅當勞侵打敗民主黨嘅希拉莉，成為第四十五任總統，打破自2009年小布殊落台以嚟，共和黨最大在野黨嘅身份。


越戰，又叫第二次中南半島之戰，係由1955年一直去到1975年4月30號喺越南打嘅仗。呢場仗使到越南喺一個共產政府下統一，包括咗越南民主共和國同埋南越解放國家前線。喺某程度上呢場仗可以話係冷戰嘅一個衝突，有美國、佢啲盟友同埋南越喺一邊，另一邊有蘇聯、佢啲盟友、中華人民共和國同埋北越。


早喺2021年3月，俄羅斯喺烏克蘭邊境陳兵十萬恐嚇烏克蘭，引發危機。全面侵略前幾日，俄羅斯正式承認2014年喺烏克蘭境內發動叛亂、畀烏克蘭當局列為恐怖組織嘅親俄武裝分子成立嘅傀儡政權頓涅茨克人民共和國同盧甘斯克人民共和國並同佢哋「建交」，之後俄軍喺21號以「進駐維和部隊」為藉口喺烏克蘭境內由親俄叛亂武裝分子侵佔嘅頓巴斯地區駐軍。


2022年2月24號清晨，俄羅斯總統普京發表公開電視演說，以「特別軍事行動」對烏克蘭「去軍事化」同「去納粹化」為藉口，分別喺北部白羅斯，東部頓巴斯，同南部克里米亞三面嘅俄羅斯駐軍兵分三路全面侵略烏克蘭。


喺2004年，時任總理嘅亞努科維奇宣佈咗為總統選舉嘅獲勝者，根據返烏克蘭最高法院嘅一項裁決，呢個選舉喺大程度上受到咗操縱。結果引起咗公眾嘅強烈抗議，支持反對派候選人域陀尤先科就對結果提出質疑。喺革命動蕩嘅幾個月入面，候選人尤先科突然患咗重病，好快就被多個獨立嘅醫生團體發現係俾 TCDD 嘅二噁英所引致中毒。


喺2008年，俄羅斯總統弗拉基米爾·普京公開反對烏克蘭加入北約嘅可能性。 去到2009年，羅馬尼亞分析家尤利安·奇夫同佢嘅合著者認為喺烏克蘭問題上，俄羅斯應該會推行布里茲涅夫主義嘅更新版本，規定咗烏克蘭嘅主權唔應該多過華約啲成員國。


第二日，亞努科維奇喺彈劾投票前離開咗基輔，大大噉剝奪晒佢作為總統嘅權力。 烏克蘭東部講俄語地區嘅領導人宣布繼續效忠亞努科維奇， 導致 2014 年烏克蘭發生親俄騷亂。騷亂過後，俄羅斯喺2014年3月吞併克里米亞同引發咗頓巴斯戰爭，呢場戰爭喺2014年4月開始，至於俄羅斯喺戰爭期間建立咗親俄嘅頓涅茨克同埋盧甘斯克人民共和國。


喺2020年9月14號，烏克蘭總統弗拉基米爾·澤連斯基批准咗烏克蘭嘅《新國家安全戰略》，佢明文寫住「呢個戰略規定發展同北約嘅獨特夥伴關係，以加入北約。」去到2021年3月24號，澤連斯基簽署咗第 117/2021 號法令，亦都批准咗「克里米亞自治共和國同埋塞瓦斯托波爾市暫時佔領領土嘅解除佔領同重新融合戰略。


喺2021年7月，普京發表咗一篇叫做《論俄羅斯人同烏克蘭人嘅歷史統一》嘅文章，普京其中亦都重申返佢嘅觀點，即係俄羅斯人同烏克蘭人係屬於「一個民族」。美國歷史學家蒂莫西·斯奈德將普京嘅思想描述為帝國主義， 而英國記者愛德華·盧卡斯就將普京描述為歷史修正主義。


普京宣布後嘅幾分鐘之內，據報導喺基輔、哈爾科夫、敖德薩同頓巴斯發生咗爆炸。烏克蘭官員就話，俄羅斯喺馬里烏波爾同敖德薩登陸部隊，並喺基輔、哈爾科夫同第聶伯嘅機場、軍事總部以及軍事基地發射巡航導彈同彈道導彈。


當地時間朝早6點48分左右，軍用車輛喺烏克蘭同白俄羅斯以及俄羅斯會合嘅地點通過 Senkivka 進入烏克蘭。一條短片捕捉到晒俄羅斯軍隊由俄羅斯吞併嘅克里米亞入緊去烏克蘭。克里姆林宮計劃最初將火砲同導彈瞄準指揮以及控制中心，然後派埋戰鬥機同直升機迅速獲得空中優勢。


2022年3月10號，BBC報導美國官員估計俄軍響烏克蘭已經死咗5000至6000人。同一日烏克蘭官員話戰爭已經造成烏克蘭至少1000億美元嘅損失。《華爾街日報》話美國總統祖·拜登因為驚激嬲普京，所以否決咗向烏克蘭提供波蘭戰機嘅提案。


烏克蘭喺4月4號話俄軍已經死咗18300人，損失咗147架飛機、134架直升機同647架坦克，至少1844架裝甲車輛、330台火炮系統，仲有好多其它軍備都畀人打爛咗。截至到4月8號，烏克蘭話佢哋嘅殮房同冷藏車卡度有大約7000具仲未有人認領嘅俄軍屍體。


烏克蘭話俄軍黑海艦隊旗艦，飛彈巡洋艦「莫斯科號」喺4月13號中咗兩枚海王星導彈，俄羅斯國防部喺4月14號話「莫斯科號」沉咗，但就冇話係畀導彈打中。4月16號，澤連斯基話開戰以嚟烏軍已經死咗2500至3000人，另外有多達10000名烏軍受傷。


2022年6月9號，有烏克蘭官員話每日有成100至200個烏軍陣亡。同日俄羅斯總統普京將自己同彼得大帝相提並論。普京話彼得大帝當年打大北方戰爭打咗21年，唔係去搶瑞典嘅土地，而係去攞番斯拉夫人嘅土地，當年彼得大帝起聖彼得堡嗰陣，冇一個歐洲國家承認嗰撻地係俄羅斯嘅，暗示西方國家終有一日會承認俄軍佔領嘅烏克蘭領土係俄羅斯嘅一部分，普京又話彼得大帝係攞番同壯大，依家就輪到佢哋返番去同壯大。


2023年8月7號，烏克蘭話俄軍已經死咗超過25萬人。10月5號，烏克蘭話俄軍已經死咗超過28萬人，損失4千7百幾架坦克同6千6百幾支火炮。10月31號，烏克蘭話俄軍已經死咗超過30萬人。11月22號，烏克蘭話俄軍已經死咗超過32萬人。


響2022年2月23至24號做嘅哈佛CAPS－哈里斯民調話有64%嘅美國登記選民覺得美國總統祖·拜登對俄羅斯太寬容，只有5%選民覺得拜登對俄羅斯太強硬。哈佛CAPS－哈里斯民調又話有59%選民相信俄羅斯總統普京入侵烏克蘭嘅部分原因係普京睇到拜登嘅軟弱，同埋有62%選民相信如果當勞侵仲係美國總統嘅話，普京就唔會入侵烏克蘭。


2022年10月，蓋洛普發表一個喺9月做嘅民調，話有70%烏克蘭人認為烏克蘭應該繼續同俄羅斯打仗，直到打贏為止。喺嗰啲認為要打仗打到贏為止嘅人當中，91%嘅人話當烏軍收復曬自2014年以嚟嘅所有失地，包括克里米亞，先至算打贏。


選出時代年度風雲人物嘅傳統係由1927年開始，當時《時代雜誌》嘅編輯正諗緊喺冇乜大新聞嗰一個禮拜有乜嘢好寫。由於喺嗰年查理斯·林白第一次飛越大西洋，但時代雜誌就冇將佢放喺封面，於是編輯就諗到將林白放喺封面，並稱為年度風雲人物，作為補救方法。


年度風雲人物成日畀人誤認為係一種榮譽，就算《時代雜誌》已經講明其實唔係咁，但一啲美國同外國傳媒仍然將佢當係一個嘉獎。原因之一係好多受尊敬人物曾經獲選，傳媒就會形容佢哋加入咗偉人嘅行列，但有啲好似希特拉咁獲選就冇乜被留意。


澳門大學前身係1981年成立嘅私立東亞大學，係澳門第一間研究型大學，又係唯一一間全面引入住宿式書院系統嘅大學。澳門大學喺2014年搬去橫琴新校區之後，明確以轉型做研究型大學為目標，仲推行以「四為一體」教育模式為主嘅「博雅教育」。


根據國際論文資料庫ISI Web of Science，澳門大學嘅高端科研論文發表數量由2008年嘅127篇增至2017年嘅1,342篇，2017年澳大論文比人引用差唔多17,246次。喺晶片研究方面入選國際固態電路會議論文數量最多前10名嘅大學。


澳門大學有人文學院、工商管理學院、教育學院、健康科學學院、法學院、社會科學學院、科技學院、中華醫藥研究院、微電子研究院、應用物理及材料工程研究所，協同創新研究所，同埋榮譽學院 ，開辦學士、碩士、博士等差唔多130個學位課程，用英文上堂。


澳門理工大學，簡稱理大，縮寫UPM或MPU，喺1981年成立，係澳門一間公立、多學科、應用型嘅高等院校。大學校訓係「普專兼擅，中西融通」，方針係「教學與科研並重」，理念係「紮根澳門，背靠祖國，面向世界，爭創一流」。


澳門理工大學設有應用科學學院、健康科學及體育學院、語言及翻譯學院、藝術及設計學院、人文及社會科學學院、管理科學學院，有多元化嘅學科體系，開辦藝術文創、資訊科技、工商管理、公共管理、社會服務、健康醫學、體育科學、語言翻譯等唔同範疇嘅學士、碩士同博士學位課程，致力培育具有全球視野嘅高素質專業人才。


大學積極推展各項學術評鑑工作，優化教育素質。喺院校評鑑，大學以「充滿信心」嘅評級，成為澳門第一間通過咗英國高等教育質量保障局評鑑嘅高等院校。喺課程評鑑方面，已先後喺唔同學術領域通過咗國家教育部高等教育教學評估中心、葡萄牙高等教育評鑑機構、英國高等教育質量保障局、英國工程委員會、英國工程技術學會、新西蘭大學學術質量評鑑局，以及香港學術及職業資歷評審局等權威組織嘅課程評鑑同專業認證。


歌詞喺1886年由 Naftali Hertz Imber 作，本來係一首詩，叫《我哋嘅希望》，1888年由 Samuel Cohen 配樂，曲調其實來自一首叫《牛車同牛》嘅民歌，歌詞 1905 年被 I.


L. Metman Hacohen 執過，但係 1945 年都仲有人唱原詞，雖然首歌講希望，但係詞同曲都一直係非常有爭議性，被認為作詞人太唔出名或者係酒鬼，又或者歌詞同現代以色列國冇關係，又或者歌詞對阿剌伯裔以色列人冇意義，甚至對本來住非洲或者東歐嘅猶太人都冇意義等等。


雖然以色列有兩隻官方語言，但係歌詞並冇阿剌伯文版，攪到阿剌伯裔以色列運動員就算喺比賽贏咗，有得唱國歌，都唱唔出口，有人提出以色列應該仿效加拿大，整首同原詞冇關係但係仍然係講希望嘅阿剌伯文詞，等全國無論係乜族裔都可以唱。


耶路撒冷「Ūrišlem」譯做烏梨師斂）係以色列境內嘅一座城市，位於地中海同死海之間。耶路撒冷同時係猶太教、基督教同埋伊斯蘭教三大宗教嘅聖地。以色列自稱耶路撒冷係佢嘅首都，而巴勒斯坦亦宣稱耶路撒冷係佢首都。


耶路撒冷緯度喺北回歸線北面，靠近地中海，同以色列多數地區一樣，屬地中海氣候。耶路撒冷喺亞熱帶，喺冬季都算暖，但落雪都唔算罕見，通常每年至少會落雪一次。一月係一年中最凍嘅月份，平均高溫係12攝氏度，而一年中最熱嘅月份係七月同八月，平均高溫29攝氏度。


猶太人嘅民族文化同佢嘅宗敎信仰有密切關係，佢各種族裔、民族特性都同猶太人嘅宗教有關，因此猶太教係凝聚猶太人嘅核心。猶太教唔多歡迎外族入教，入教嘅限制比較多，不過亦有少數外人入教而成爲猶太人。雖然猶太教係猶太人嘅傳統信仰，但佢哋實際上嘅宗教實踐好多樣，從有人嚴格遵守，到有人完全唔實行。


猶太人流散以後，喺世界各地形成共同體，成爲有固有宗教同歷史嘅少數派族裔。不過，佢無法分類爲總體共有歷史文化嘅一個民族。從語言方面睇，佢既有人講依地文，亦有人講拉丁挪文。雖然歷史上有猶太人同猶太教徒，現狀係佢超出咗國籍、語言、人種嘅範疇，成爲無法用一個尺度來定義嘅文化群體。


之後，人口逐漸回升。而家多數猶太人聚居喺以色列，用希伯來文多，當中約有540萬人喺以色列，有530萬人喺美國，其他散居世界各地，估計全世界大概有1300萬到1400萬。到2014年，據北美猶太人數據庫，世界上約有1420萬嘅猶太人，佔世界總人口近0.


根據聖經舊約嘅記述，先係先知亞伯拉罕生咗個仔以撒，以撒有個仔叫雅各，雅各同神鬥力扭親腳筋，於是雅各改名做以色列，意思同鬥力有關。以色列生咗十二個仔，後來成爲以色列十二支派，呢十二個仔中有個叫做Yehuda，大衛王、所羅門王都係Yehuda部族嘅。


後來十二支派大多消失，慢慢融入Yehuda部族。由於Yehuda嘅希伯來發音中，第二音節嘅「h」出氣比較輕，講得快時會吞音，於是變成「Yeuda」，之後「Y」同「u」合音，慢慢噉部族名變成「Yuda」。


中文講嘅「猶太人」，希伯來文叫做「Yehudim」，係複數形式。單數形式要分陰陽，猶太男人稱爲「Yehudi」，猶太女人稱爲「Yehudit」，同樣有合音現象。表示男人嘅「Yudi」到希臘文變成「Ἰουδαῖος / Ioudaios」，到拉丁文變成「Judaeus」，再到德文變成「Jude」。


特拉維夫 係以色列第二大城市，多數國家當佢係以色列首都。以色列法定同實際首都以及政府所在地喺耶路撒冷，但係只有美國同其他少部分國家承認。特拉維夫人口有38.25萬，主要係猶太人，阿拉伯人只係佔總人口嘅4%。


呢個盃賽係亞洲球會足球最高級別嘅賽事，啫係歐洲嘅歐洲聯賽冠軍盃同埋南美洲嘅南美自由盃，比亞足盃重要高，攞咗冠軍嘅球隊重會代表亞洲出席嗰年12月舉辦嘅世界冠軍球會盃。佢係由亞洲球會錦標同埋亞洲盃賽冠軍盃兩個合併出嚟嘅，第一屆賽事喺2002/03年舉行。


摩西，天主教叫梅瑟，景教叫牟世法王，係希伯來聖經之中，一位宗敎領袖、法律制訂人以及先知。傳統上，認為五經係佢寫嘅。希伯來文中，又叫佢做 ｢我哋嘅先生摩西｣。佢係猶太敎中，係極為重要嘅先知。基督敎同回敎等宗敎之中，都認為佢係好重要嘅先知。


西岸地區，又叫約旦河西岸，係西亞近地中海東岸一個地區，喺約旦河西面、死海西北面。呢笪地區有土地主權爭議，大部分地區由以色列管理，巴勒斯坦只係管理少部份地區。西岸地區總面積有5,879平方公里，其中死海水域面積220平方公里，陸地面積5,659平方公里。


根據《奧斯陸協定》，將約旦河西岸分做A區、B區、C區。A區完全由巴勒斯坦管理，B區由巴勒斯坦同以色列共同管理，C區由以色列管理。巴勒斯坦嘅大城市都係喺A區，但係大部分嘅A區都係畀B區同C區完全包圍，形成好多飛地，所以要去唔同嘅巴勒斯坦城市嘅話，都要經過重重以色列關卡。


喺6月13號，哈馬斯攞咗加沙北部原本係法塔克控制嘅國家安全部。槍手想攞高樓大廈嚟做據點，而哈馬斯就話佢哋已經消滅咗一個喺加沙南北向嘅大路上面嘅一個法塔克據點。喺同一日，同法塔克有聯繫嘅預防性保安部隊總部俾人炸咗，死咗五個人 。


喺6月14號，哈馬斯槍手終於攞咗加沙地帶巴勒斯坦預防性保安總部嘅中央大樓。哈馬斯嘅成員攞晒嗰度俾人視為係巴勒斯坦自治政府喺加沙嘅象徵嘅車同埋武器。預防性保安部隊曾經同以色列合作，象徵人物係法塔克嘅Mohammed Dahlan。


入去嘅槍手喺嗰度祈禱，然後喺屋頂揮旗。至少10個人死咗。哈馬斯嘅電視台展示咗大廈裏面嘅武器，另加有喺嗰度搵到嘅吉普車、炸彈同埋避彈衣。根據哈馬斯所講，呢啲嘢係喺呢幾個月以嚟以色列同埋美國由埃及偷運入去嘅。


喺6月14號下晝，美聯社報道話加沙市有爆炸。法塔克嘅官員話係保安部隊由崗位撤走然後炸咗個地方，費事俾哈馬斯攞咗。保安部隊之後去咗第二啲地方駐守。同一日哈馬斯控制咗另一個喺加沙地帶南部嘅，俾以色列、巴勒斯坦同埋歐盟保安部隊監察嘅城市拉法。


巴勒斯坦自治政府主席阿巴斯宣佈解散國會同埋進入緊急狀態。巴勒斯坦自治政府首相Ismail Haniya俾人炒，重有阿巴斯透過主席命令統治加沙同埋西岸地區。哈馬斯發言人Sami Abu Zuhri回應話阿巴斯嘅決定係「以習慣上嚟講…唔值得」，認為Haniya就算主席炒佢都重係政府嘅阿頭」。


美國、歐盟同埋以色列，普遍支持實際控制西岸嘅巴勒斯坦自治政府。喺6月18號，美國同歐盟分別宣布，同巴勒斯坦自治政府恢復正常關係，同埋經濟援助，以色列叫巴勒斯坦自治政府做「夥伴」，而且已經將哈馬斯上台嗰陣凍結嘅關稅，全部交番畀巴勒斯坦自治政府。


加沙之戰喺2008年12月27號至到2009年1月17號發生，以色列國防軍對巴勒斯坦加沙地帶嘅哈馬斯目標發動空襲，之後哈馬斯向以色列目標發射火箭彈同迫擊炮還擊。以色列喺2009年1月3號派出地面部隊入加沙地帶，1月17號宣佈單方面停火。


戰爭罪係違反戰爭法嘅行為，導致個人對行為承擔刑事責任，例如故意殺害平民或戰俘、酷刑、劫持人質、不必要噉破壞平民財產、背信棄義、欺騙、戰時性暴力、掠奪、徵募兒童入伍、進行種族滅絕或種族清洗、投降後不予援助，同埋無視相稱性同軍事必要性嘅法律區別。


戰爭罪係嚴重違反有關國際人道法嘅習慣法同條約法規則嘅行為，呢啲行為係個人應承擔責任嘅刑事犯罪。戰爭罪嘅通俗定義包括違反既定嘅戰爭法保護，亦都包括唔遵守程序規範同戰鬥規則，例如攻擊展示和平休戰旗幟嘅人，或使用同一面旗做詭計對敵軍發動攻擊。


好多化學軍備控制協議同《禁止生物武器公約》亦禁止喺戰爭中使用化學同生物武器。着住敵方制服或便服潛入敵方陣線進行間諜活動或破壞活動係合法嘅戰爭詭計，但喺敵方後面暗殺人就唔合法，因為噉構成咗非法背信棄義。


用降落傘攻擊部署緊嘅敵軍唔係戰爭罪。然而《日內瓦公約》第一議定書第42條明確禁止攻擊從爛咗嘅飛機上彈出來嘅傘兵同降落後投降嘅傘兵。1907年《海牙第四公約》第30條明確禁止交戰方喺未事先審判嘅情況下懲罰敵方間諜。


1474年，Peter von Hagenbach畀神聖羅馬帝國一個特別法庭審判，係第一次戰爭罪嘅審理。法庭話佢作為騎士，被視為有義務防止軍隊犯罪。即使Peter von Hagenbach話佢服從咗上級命令，Peter von Hagenbach都係被判有罪，佢被判處死刑並被斬首。


以色列國防軍喺反恐軍事行動期間為咗避免傷及加沙居民，特意開咗一條人道走廊畀加沙居民撤離，同時安排人道物資進入加沙，相反哈馬斯恐怖分子就攞加沙居民做肉盾，將恐怖基地起喺醫院同學校下面，甚至屠殺想撤離嘅加沙居民，再嫁禍畀以色列國防軍。


香港暴雨警告信號係香港出現暴雨或預測就嚟有暴雨嗰陣，由香港天文台發出嘅警告信號。呢個警告系統獨立於其他氣象警告，例如熱帶氣旋警告信號或強烈季候風信號、雷暴警告、山泥傾瀉警告同新界北部水浸特別報告，呢啲警告可同時生效，但由於惡劣天氣下唔會出現結霜，所以呢個警告唔會同霜凍警告同時生效。


暴雨警告信號將透過香港各電台同電視台廣播，其中電視螢光幕會喺節目播出期間出現顏色雨雲標誌。發出暴雨警告信號目的係及早提醒市民香港就嚟落大雨，可能造成嚴重混亂，並確保各緊急服務機構同部門都已經準備好，隨時處理因暴雨可能造成嘅緊急事故。


政府經過檢討後，2019年6月3號正式訂立「極端情況」機制，政府會審視颱風吹襲後對香港嘅影響，包括公共交通嚴重受阻、廣泛地區水浸、嚴重山泥傾瀉或者大規模停電，決定係咪頒佈「極端情況」。喺「極端情況」下，除咗同僱主就「極端情況」生效期間有訂立返回工作地點返工協定嘅必要人員外，僱員應該留喺原來嘅地點或安全地點，唔好返工。


全國人民代表大會常務委員會，全名中華人民共和國全國人民代表大會常務委員會，簡稱全國人大常委會，係中華人民共和國嘅最高權力機關全國人民代表大會嘅常設機構，類似香港立法會，喺全國人大代表中產生。全國人大常委會喺全國人民代表大會會議閉幕期間，行使最高權力機關嘅權力。


但係憲法並冇規定政協喺中國政治上嘅地位。政協最重要嘅職權係對內實行統戰，對外表現中共嘅民主。傳言政協好多嘅副主席都係退休嘅中共官員，又有好多係已受統戰嘅民主黨派嘅負責人，其中，香港特別行政區前行政長官董建華亦都係政協副主席。


喺中國七大方言之中閩語係最複雜一種，原因係閩語發展過程之中，閩語區嘅人因為避難或者征蠻，經歷過好多次大型遷徙，而搬走之後又無乜聯絡返，造成文化上差異好大，所以閩語入面，閩南閩北講嘢都溝通唔到，閩東閩中又有好大差異。


地級係中華人民共和國嘅地級政區嘅一級，所謂地級，即係地區級，喺政區架構中屬第二級，介乎於省級同縣級之間。地級市係最主要嘅地級政區。地級市嘅意思就係一個地方嘅中心城市，佢重有個名叫省轄市，不過呢個名睇唔出作為「區域城市」嘅含義，所以以「地級市」爲正。


通常地級市嘅市區係佢政區轄內嘅核心，周圍係佢轄下嘅縣級政區啲郊區、農村，呢啲郊區、鄉下嘅面積大過市區，有時連人口都多過市中心。原因在於，一個地區係包括咗一啲城市、市鎮、縣，呢啲都係歸作「地區級」嘅地級市管，一夾埋面積、人口，就會多過市中心好多。


海南，簡稱瓊，位處南中國海，響正中國廣東雷州半島南面。而家係中華人民共和國一個省級行政區，叫海南省，亦都係海洋面積最大嘅省份。省域除咗海南島全島，亦都包括西沙群島、南沙群島、中沙群島嘅島礁同埋佢嘅領海。


潮州話，又叫潮汕話、潮語，屬於漢語七大語言入面閩語嘅閩南語分支，係廣東東南部潮汕地區嘅方言。潮汕地區包括潮安、揭陽、澄海、饒平、潮陽、普寧、惠來、南澳、豐順九個縣，同埋汕頭市同南山管理局。喺潮汕地區講潮州話嘅人口大約有一千萬人，喺海外嘅就大約有二至五百萬人。


而家嘅潮州話係由古閩南語所演化而成，而古閩語就係由古代吳越先民所講嘅古吳語所演變出嚟嘅。喺第9至15世紀之間，有一班閩南人，相信係由於福建人口過度擠迫，而由福建南下，遷移到廣東東北部嘅沿海地區，亦即係而家嘅潮汕。


根據中國音韻學嘅傳統，潮州話好平均噉樣將八個聲調分佈喺「陰陽」同埋「平上去入」入面，但係從現代音系學嘅角度嚟睇，潮州話其實只係有七個聲調，因為佢嘅第五調同第八調嘅調值其實同樣都係 ，所以嚴格嚟講佢哋係一樣嘅，不過因為佢哋喺連續變調時候嘅變化有異，為咗方便記錄，本文亦都會將佢哋跟返傳統嘅分類當成兩個調。


中華民國時期，1921年廣州設市，番禺縣就淨係管廣州以南一帶，縣治搬去市橋。西面係順德，南面係中山。到中華人民共和國時期，縣治就搬咗去市橋。1992年變成縣級市番禺市。2000年5月21號併入廣州市，成為番禺區，原市所有分區都歸入番禺區。


中山大學、華南理工大學、華南師範大學、廣州中醫藥大學、廣東外語外貿大學、廣東工業大學、廣州大學、廣東藥學院、廣州美術學院、星海音樂學院、廣東工業大學喺番禺小谷圍都設有校區。而喺大學城二期建設入面，暨南大學、廣州醫學院等五所高校都將會落戶番禺。


廣東仲元中學、廣東番禺中學、番禺實驗中學、禺山高級中學、象賢中學、石北中學、洛溪新城中學、星海中學、番禺執信中學、華師附中番禺學校、祈福英語實驗學校、東風中學、橋城中學、僑聯中學、橋興中學、沙頭中學、石碁中學、石碁第二中學、石碁第三中學、石碁第四中學、鐘村中學、大石中學、象聖中學、象達中學、象駿中學、石樓中學、石樓第二中學、蓮花山中學、海鷗學校、南村中學、化龍中學、奧園實驗學校等。


喺番禺嘅密集河網中，都有喺河兩岸渡船嘅定期渡輪，包括新造到大學城渡口，南沙欖核到番禺沙灣嘅北斗渡口等。 但隨住過江交通方式嘅不斷完善且漸趨現代化同埋各種優勢喺度領先于日常交通運輸，渡輪依種交通方式喺番禺正日漸息微。


漢景帝六年，薄皇后俾景帝廢黜，而太子劉榮亦俾景帝廢除。劉徹同王娡藉住館陶長公主劉嫖嘅幫助，做咗太子同皇后，冇幾耐太子劉徹娶咗陳阿嬌。景帝死後，劉徹正式登基做皇帝，陳阿嬌做皇后。呢個轉折點標誌住大漢盛世逐漸來臨。


武帝為咗振興大漢，完成大業，就用皇帝權力彈劾官員，而且係堂堂大丞相衛綰。有一日，漢武帝同嫲嫲竇太后傾偈，講到廢丞相衛綰嗰陣，武帝就鬧爆佢推行同鼓勵老豆景帝「無為而治」。竇太后見佢粒孫咁堅持，冇嘢講到。


張騫走咗之後，武帝覺得好悶，所以到咗農曆三月三號，係上巳節，所以佢去咗祓祭。祓祭，係西周傳落嚟嘅習俗，相傳祓祭完之後就會除走嗮啲病痛。武帝班友一路行，一路行，去到霸河。霸河原本叫滋水，春秋時期秦穆公喺嗰度大敗西戒，改咗條河做霸水，後來又嗌霸河。


吳國黃武五年，拆咗南海、蒼梧、鬱林三郡出來，另立廣州。交州淨返交阯、日南、九真、合浦四郡。之不過，無耐又併返入交州。赤烏五年，置返珠崖郡。到咗永安七年，三郡又劃返做廣州。孫皓做皇帝時，交州立多三郡，即係新昌、武平同九德。


楊堅嘅長女嫁畀北周宣帝做皇后。580年，周宣帝過身，周靜帝得7歲度，北周嘅軍政大權落咗入楊堅度。擁護北周宇文氏嘅相州總管尉遲迥、益州總管王謙等人起兵反對楊堅，雖然初時聲勢浩大，但係最終都畀楊堅派兵平息曬。


儲君係君主指定繼承人，皇帝嘅儲君叫皇儲或者皇太子，國王嘅儲君叫王儲。如果係大公嘅儲君就係大公儲。響依家世上仲有君主嘅國家入面，一係就以繼承順序嚟決定最大個仔係王儲，另外就係由君主冊立以獲得呢個頭銜。做得最耐在世儲君嘅係查理斯三世。


煬帝派人召并州總管、漢王楊諒返長安，但係份文帝璽書同楊諒之前同文帝暗中約好嘅唔夾，楊諒知道有古怪，於是起兵作反，但係畀煬帝派兵平息咗。604年十一月，煬帝下令喺洛陽起東都，喺第二年每月用成二百萬人去起，由於啲官員督工又嚴又急，有成四五成工人死咗。


613年，煬帝第二次東征高句麗，之後楊玄感響黎陽起兵作反，煬帝唯有撤軍。雖然楊玄感好快就失敗咗，但係各地啲人起兵自立一單接一單咁嚟。614年第三次東征高句麗，打到高句麗請降之後就撤軍。大業十一年，煬帝去北方巡視嗰陣，畀突厥始畢可汗嘅大軍包圍，要等到突厥撤兵之後先甩到身。


嶺南係廣東廣西一帶地方，有時亦都包括湖南、江西南面少部份地方。因為嶺南北面有越城嶺、揭陽嶺、萌渚嶺、騎田嶺同埋大庾嶺組成嘅五嶺，阻隔住中原，所以就叫五嶺之南，又或者淨係叫嶺南。嶺南南邊係南中國海，因此一直海上貿易都好發達。


嶺南亦係大唐時行政區名，叫嶺南道。管嘅地方大約係定下廣東、廣西兩省，同埋，鄰國越南。去到唐末，有州或郡七十三，都護府一，縣三百一十四。因為大唐時，一時將郡轉做州，一時將州轉做郡，所以嶺南道之下，一地同時有州名同郡名。


南漢係五代十國其中一國，領土包括而家嘅廣東、廣西、海南同越南北面，京城番禺，由劉龑響917年立國，本來國號係「大越」，第二年用漢朝劉氏後裔身份改國號做「大漢」，史稱南漢，方便同北漢分清楚。南漢王位傳咗四代，到971年被北宋滅咗。


開寶九年，趙匡胤喺北征契丹途中去世，亦有人話佢同趙匡義見面之後猝死，享年50歲，謚號叫做啟運立極英武睿文神德聖功至明大孝皇帝，葬喺永昌陵。由於北宋中期筆記《續湘山野錄》記載「燭影斧聲」事件，暗示趙匡胤俾趙匡義害。


廣東道係香港一條馬路，響九龍半島西便，由半島頭尖沙咀向北伸入官涌、油麻地，直至旺角，差啲到深水埗。佢南便接住梳士巴利道，而北面就駁住荔枝角道。廣東道大致同彌敦道平行。因為規劃變化，家下廣東道有少部份係斷開，分成四截。


1887年，九龍倉碼頭側邊開咗條馬路，當時英文叫MacDonnell Road，中文叫麥當奴道。個名以當時香港總督麥當奴命名。到咗1909年3月，為免同香港島另一條麥當奴道撈亂，佢就同附近街道一樣，改用香港附近通商各城為名。


條路跟住九龍市區向北發展而伸長。佢原本係貼近半島西岸，不過多次填海之後，除咗尖沙嘴一段，同海隔好遠。1970年代，香港政府將官涌近佐敦道碼頭一段，向西改駁渡船街，而側邊一段路，亦變成九龍佐治五世紀念公園。


九廣鐵路公司計劃起九龍南線嗰陣，有諗過響尖沙嘴海港城邊起廣東道站，同海港城業主九龍倉傾，不過因為傾成本分擔傾唔掂數，最後都冇起到。不過近官涌嘅九龍西站，都係響廣東道側邊，就響舊時佐敦道碼頭巴士總站個位度。


古時肇慶一帶係百越聚居之地，公元前214年，秦國南征百越嗰陣，置南海郡同桂林郡。家下肇慶地方，就響南海郡四會縣同郡林郡裏便。公元前111年，大漢元鼎六年，境內開八縣，分屬三郡，全部響交州。南海郡有四會，蒼梧有廣信、謝沐、高要、封陽同端溪，而合浦郡就有高凉、臨允。


大清嗰時，隸廣肇羅道。順治六年，新興縣開平屯，加埋新會、恩平兩縣分出來嘅地，開咗開平縣。雍正九年，劃廣州府新會縣大官田，再加開平縣分出來嘅地，開咗鶴山縣。同治九年，陽江升做直隸廳，脫離肇慶府。光緒卅二年，陽江又升做直隸州，肇慶府陽春同恩平劃畀陽江。


北洋政府係1911年辛亥革命爆發之後，第一個被國際所承認繼承中國法統嘅政權。1913年10月6號，袁世凱被選做首任中華民國大總統，象徵住北洋政府正式成立，中華民國臨時政府結束。由1912年3月去到1928年6月，北洋政府嘅體制多次喺內閣制同埋總統制兩者之間徘徊。


北洋政府用五色旗作為中華民國嘅國旗，用《卿雲歌》作為中華民國嘅國歌。喺北洋政府主導下，1917年，北洋政府對德意志帝國同奧匈帝國宣戰，加入英法美協約國陣營去參與第一次世界大戰，並喺1919年以戰勝國嘅身份出席巴黎和會，但係因為五四運動抗議山東問題而未喺《凡爾賽條約》度簽字。


雖然北洋政府係國際認可嘅唯一合法中國政府，但係即使喺最強勢嘅袁世凱時期都未曾一統南方革命黨嘅勢力，喺袁世凱死後更加係連北洋軍自身內部都統一唔到，分裂做大小派系嘅軍閥混戰。1926年，割據廣州嘅國民政府向北洋政府發動北伐，北洋政府戰敗之後想退去東北，但係北洋政府最後一任領袖張作霖途中畀日本人炸死，佢個仔張學良喺繼承政權之後，喺1928年12月29號宣布易幟同埋服從國民政府嘅統治，北洋政府正式宣告滅亡。


佛山位於廣東省中南部，地處珠江三角洲腹地，東倚廣州，南鄰港澳，地理位置優越。佛山氣候溫和，雨量充沛，四季如春，屬亞熱帶季風性濕潤氣候，年平均氣溫23.2°C，自古以嚟就係富饒嘅魚米之鄉。珠江水系中嘅西江、北江同埋支流貫穿全境，屬典型嘅三角洲河網地區。


市內第一條地鐵線係廣佛地鐵，原本打算喺2002年起，2006年啟用。但係因為資金問題要押後至2007年先至開始起，喺2010年啟用魁奇路站至西朗站，2015年啟用西朗站至燕崗站，2016年啟用新城東站至魁奇路站。


中山，喺中國廣東，舊稱香山。家下佢係一個地級市，叫中山市。中山原本係個島，又係個縣。大清時叫香山縣，民國時改叫中山縣，以紀念國父孫文。個島因珠江三角洲沖積，家下連埋大陸。原縣包括埋今日珠海市同埋澳門。


中山縣東南靠海。原縣同澳相接，有濠鏡澳關，西便叫拱北灣，家下響珠海市境。原縣重有海裏便嘅東澳山、九星山，周圍叫九星洋。又有老萬、九澳、橫琴、三灶、浪白諸島喺海度，除咗九澳係澳門路環，全部都劃咗畀珠海市。


東晉初期，東官郡下置寶安縣。轄境包括今日東莞同深圳，而寶安個名，出自寶山，個山之所叫寶，因爲佢有銀礦，產銀。座山喺今日東莞之內。《輿地紀勝》講，舊以山有寶，置場烹銀，名石甕場，今山中銀滓猶存。《方輿紀要》講，又東十里為寶山，昔嘗置場煎銀於此，名石甕場，久廢。


1841年至1898年期間，英國先後分三次將新安縣嘅地攞去做殖民地，即係而家嘅香港。首先南便香港島，道光廿二年割畀英國。咸豐十年，又割九龍寨屬地。光緒廿四年，又拓租九龍司屬地二百方英里，訂九十九年約，置九龍關榷稅。


珠海係中國一城，喺廣東珠三角，行政上為地級市，叫珠海市，份屬經濟特區，珠海經濟特區。舊時係縣，叫珠海縣。佢喺零丁洋以西，南面兼管九洲洋各島。海面離香港卅六海里，地接澳門。珠海市包括香洲區、金灣區、斗門區同橫琴新區。


珠海之地，原本都係大清大明嘅香山縣，卽中華民國嘅中山縣。一九五零年，中華人民共和國得中山。一九五三年五月，劃中山南部及各島出來，開珠海縣。一九七九年改爲珠海市，一九八零年成立珠海經濟特區。之後又併埋由中山分出來嘅斗門縣，之後降佢爲斗門區。


珠海有香洲港、九洲港兩座客輪碼頭，其中香洲港係前往萬山群島各海島旅遊客輪嘅出發港。九洲港嘅航線比較密，日日有渡輪往返香港同深圳蛇口港。灣仔口岸亦有渡輪往返澳門內港客運碼頭，澳門環島遊喺灣仔旅遊碼頭出發。


東邊欽江，由靈山入，向西南到州治南，分為二，向西南匯為貓尾海，屈東南，過龍門入海。北便那蒙江，源出靈山高塘嶺，西南流，右合長潭水，到三門灘，大寺江由西便注入，又向南叫漁洪江，又向東南行合埋欽江。另外篆嶺江亦出自靈山，西南到平銀渡叫平銀江，屈東南同丹竹江合，南流叫大觀港，入海。


大清光緒十四年，欽州升為直隸州，叫欽州直隸州，拆廉州府嘅靈山縣林墟司畀佢，又拆廉州防城、如昔二司做防城縣畀佢。欽州直隸州歸廉欽道，領縣一。欽州亦係廉欽道治所。有沿海、林墟、長墩三巡司。另有那陳司廢咗。


北海大清時歸廣東廉州府合浦縣。康熙元年，即1662 年，設北海鎮。係稅關，叫北海市稅關，係商埠，光緒二年英《煙臺會議條約》訂開。民國時，1926年設「北海市行政籌備處」。1929年置北海鎮。共和國時，1950年設北海市。


山地亦會同高地相混。高地本義，只不過比對地高低，即高過低地咁意。歐洲按其史，常見一國之內分高低地。如蘇格蘭分高低地，如今荷蘭、比利時為中世紀舊國低地。高唔一定山地。有啲遠古時本為平地，因有斷裂，或一邊升高，或一邊降低。


北江流域係亞熱帶，域内高温多雨，年均降雨量約莫1800毫米，汛期喺4至9月，佔成年降雨量80%。多年平均逕流量係482億立方米，年均含沙量每立方米0.126千克，河之中，沙唔算多。流域上游除咗南雄一帶，局部水土流失影響較大之外，域内植被良好，四季常青。


雖然有啲市轄區屬於直轄市，有啲屬於地級市，但所有嘅市轄區喺政區層級上屬於縣級行政區。直轄市嘅市轄區同地級市嘅市轄區之間嘅區別在於，管佢嘅上頭係省級定係地級。目前中國有兩個副省級市轄區，佢哋都重係縣級政區，只不過佢哋地位特殊，權限接近省級。


喺中華民國嘅地方行政區劃當中，只有直轄市同埋省轄市之下先有「區」嘅單位，而且只可設區。 台北市喺1968年由省轄市升格為院轄市嘅改制過程入邊，幾箇原屬臺北縣嘅鄉、鎮併咗入臺北市，而且都改為區，之後喺1990年又有整併，形成咗今日台北市十二個區嘅編制。


越秀區係廣東省廣州市嘅一個區，係廣州「老四區」之一，得名自越秀山。前身係民國設立嘅西山區、德宣區、永漢區、小北區、東堤區、太平區、惠福區、靖海區。1950年6月，上述8區合併成4區。到1952年9月，4區合併成兩區。


越秀區總面積33.80平方公里，總人口115.72萬，哩個區係廣東省面積最細，人口密度最高嘅市轄區，去到每平方公里34238.96人，係廣東省同廣州市政府嘅駐地。亦都係廣州歷史上傳統嘅文化、政治、交通中心，合併東山區之後，古代嘅廣州城，全部都喺而家嘅越秀區入面。


韶關，舊時叫韶州，喺中國廣東，家下係地級市，叫韶關市。隋朝最先置韶州，因為州北有韶石而名。大元改做韶州路，大明大清都叫韶州府。清時將南雄太平橋鈔關搬到韶州，所以個關叫韶關。民國時改為縣，以關係名，改名韶關縣。


河源有東江，又叫槎江，西南到藍鎮墟，左納藍溪水，右納曾田水，又西南同康禾水合。過縣治東南，新豐江自長寧東來注之，西南合秋香江入歸善。西北有忠信水，出連平，西南過楓木鎮，合二龍岡水，到長寧入新豐水。鱷湖東為河源舊城，今日叫之下城。


大宋時，潮州又叫潮陽郡，歸廣南東路，元豐年間有戶7萬4682。潮州有三縣，分別係海陽縣、潮陽縣同揭陽縣，是為三陽。不過當中係有變動過，初頭只係得海陽同潮陽，後喺宣和三年，割海陽三鄉做揭陽。紹興三年，廢潮陽、揭陽，拼入海陽。


1953年，拆潮安縣城區起潮州市為省轄市。1955年，粵東行署喺潮州搬嚟汕頭。1958年，潮州市改名做縣級市。1958年11月，撤銷潮州市入潮安縣。1979年，恢復潮州市建制。1983年，撤銷潮安縣入潮州市。


1989年1月，潮州市恢復做省轄市。1990年，由廣東省定咗做副地級市。1991年12月，原本係叫做潮州市升咗做地級市，同時擴大區域，管轄新恢復嘅潮安縣、新設立嘅湘橋區、楓溪區同埋原汕頭市管轄嘅饒平縣。


潮州係國家歷史文化名城，有「海濱鄒魯」之稱。潮州文化喺中國嘅地方文化中具有代表性係潮文化得發源地，有專門研究潮州文化嘅「潮學」。潮劇、潮樂、潮繡、潮雕、等等都係潮州文化嘅代表，而潮州工夫茶更加係以考究嘅過程而聞名於世。


中共打入雲浮，改隸西江專區。1952年歸粵中行政區。1958年雲浮縣同新興縣合併做新雲縣，隸高要專區。1959年4月，新雲縣改稱新興縣，屬江門專區。1961年4月，恢復雲浮縣，歸肇慶專區。1988年1月，屬肇慶市。


禪城區係中國廣東省佛山市轄下一個市轄區，係市政府嘅所在地，亦係佛山嘅政治、經濟同埋文化中心。佢地勢平坦，地理位置基本位於佛山市嘅中部，佢嘅東西和北部由南海區環繞住，南邊係順德區。面積154.68平方千米，常住人口95.


汕頭市全境處於東經116°14′40″至117°19′35″同埋北緯23°02′33″至23°38′50″之間，北回歸線穿過市區北域。汕頭市位處喺潮汕嘅平原，得西北部有小片丘陵。主要嘅山有桑浦山、長得龍山、龍坑山、香爐山，榕江及紅蓮池河、鮑齊河嘅橫貫市區，榕江口有媽嶼島、德州嶼島嶼。


考古證明，汕頭係一嗰漁村。喺大宋時，汕頭係揭陽縣鴕江都漁村。元代叫為廈嶺。一五六三年，明嘉靖四十二年，汕頭變成潮州府澄海縣嘅一部分。一五七四年，明萬曆二年，汕頭稱為沙汕坪。大清康熙五十六年，政府喺度築炮臺，並改稱「沙汕頭」，有沙汕頭炮臺，雍正、乾隆期間，逐漸減筆為汕頭。


一九二一年，汕頭立市政廳，同澄海分治，但重係屬嘅潮循道管。一九五八年，設立汕頭專區，潮汕地區嘅行政、文化中心向汕頭移。一九八一年，立汕頭經濟特區。一九九一年，調整行政區域，潮汕分三市，汕頭市變咗其中一市。


霞山區係湛江市經濟、文化、信息同交通嘅中心，陸地117平方公里，人口35萬。唐朝嗰陣時遂溪縣管，叫「海頭汛」。1899年，法國租借咗廣州灣之後，霞山區成為廣州灣最高行政機關「公使總署」嘅所在地，「海頭汛」改做「西營」。


港口資源係湛江市最重要嘅資源。湛江港海岸線長241公里，有世界第一大港鹿特丹港4倍咁大。湛江港係全國八大港口之一，年吞吐量超過2600萬噸。係中華人民共和國成立之後第一個自己設計建造嘅，世界少有嘅現代化深水良港。


湛江港喺中國大陸最南端嘅廣東省湛江市，港口東邊靠近南海，南邊睇到海南島，西邊靠近北部灣，北邊接近大西南。係中華人民共和國成立後自行設計同埋建造嘅第一個現代化港口，中國同東南亞、澳大利亞、印度洋沿岸同埋歐洲國家之間航程最短嘅外貿港口。


市區公交而家大約有200個公交站點 ，42條公交路線，市區公交雙文報站。公交冇售票員，冇得找錢，乘客自備零錢，上車入錢或刷「湛江通」卡。空調中巴1元，空調大巴2元，旅遊全程中巴4元，火車西站專線2.5元。


湛江嘅海鮮都好出名。對蝦、名貴魚類、蚝、珍珠、鮑魚海産珍品嘅養殖規模較大，對蝦、珍珠養殖產量連續多年為全國之冠，大批優質海產品暢銷廣州、深圳、珠海城市，重出口香港、澳門、日本、韓國、美國、歐盟國家同埋地區。


佢分兩區三縣級市，市政府喺茂南區，管埋縣級市高州市、化州市、信宜市，同埋電白區，及茂南區。茂名市地有成1萬1459平方千米，總人口為700萬，其中市區人口接近80萬。因為市區附近有中國重點嘅煉油化工工業，所以有「中國南方油城」之稱。


茂名陸地面積為11459平方公里，其中山地有1300平方公里，海拔喺1000米以上山峰有近百座，其中以大田頂最為出名，因為佢山頂全年有霧，所以當地叫「大霧嶺」。茂名市有天然海島12個，海岸線220公里，有水東、博賀、蓮頭等大細港灣，其中博賀港係廣東省著名漁港。


受緯度位置同地勢影響，茂名市屬於亞熱帶季風海洋氣候，全市平均氣溫攝氏20到25度，平均相對濕度百分之七十到七十五，年降雨量約為1500到1800毫米，雨季較長，每年4月到9月係多雨期。同時每年6月到10月受熱帶風暴影響，其中7月到9月上旬熱帶風暴影響最為頻密。


茂名市名來源於人名，根據《高州府誌》記載西晉末，永嘉年間，今高州，有個人叫做潘茂名，佢得到道士不死仙丹，以至去東山採藥煉丹為民治病，同時又用石船救水災災民，後人為咗紀念佢，特意將佢住過嘅山叫做潘山，煉丹所在地方叫做潘仙坡。


1954年，中共中央派地質隊勘察茂名縣南部，同埋電白縣西部，發現地下蘊藏容量驚人油頁岩田。隨後，國家批准喺茂名縣開採石油，重搞埋煉油化工。1958年，成立茂名工礦區城市籌建處，將茂名縣南部金塘、公館、鎮盛、鰲頭等地方正式以「茂名」建立茂名市，同時將原來茂名縣改為高州縣。


1958年建市初期，中國大陸各地有大量工人響應，均前往當地建市。時至今日，當年嚟到茂名參與建市嘅工人大部分已經喺當地生根，亦有人離開。留低喺度嘅亦有同當地人通婚，所以當地茂名人有少部分人識講比較標準普通話，同時亦能講標準當地方言。


作為廣東一分子，當然係民以食為天。市區內大大細細食肆有幾百間，三茶兩飯一宵夜，由貴到便，由星級酒店美食到街邊大排檔，應有盡有，絕對能夠滿足招積食客要求。喺美食上，繼傳廣府傳統美食內，亦有本地傳統美食，例如碳燒生蠔、化州香油雞、「米乞」、牛雜等都係本地至有名嘅傳統美食，亦係外地遊客去到必試美食。


同時茂名因得天獨厚位置，有二百幾公里海岸線，當然海鮮係當地美食一個重要部分，每日下午博賀漁港都有來自各地海産批發商聚集，喺呢個港口可以批發到非常豐富海產，地道海產美食嘅整法亦都多不勝數，同時市內各大食肆都有海鮮美食提供，亦有專門海鮮食肆。


茂名以石油開採同提煉工業著稱，但十幾年前，茂名石油化工公司已經唔開採油頁岩，單一進口石油並且進行提煉為主。從1958年至今，茂名石化已經發展成為茂名地區主要產業支柱之一，並且係華南地區最大嘅石油化工基地，屬下並包括乙烯分公司。


茂名處於山地平原之間，地勢廣闊，又處於熱帶氣候，水資源旺盛，所以茂名一嚮又以「農業大市」自稱。每年盛產眾多水果，比如香蕉、荔枝、大樹波羅等，當中又以盛產優質荔枝有名，比如貴味、妃子笑、白蠟、黑葉、糯米磁等各種荔枝，以早產同多產為優勢，更遠銷東南亞及歐美多個國家。


同時喺其後一年，即2009年，另一條鐵路洛湛線將會開通，喺茂名境內電白縣接軌三茂線，呢條鐵路對茂名港口爭奪港口市場有重要意義。同時，廣東省現正規劃省內西部沿海高速鐵路，亦將途徑茂名市，並且喺茂名設置站點，一旦開通，上廣州嘅時間將會大大縮短至三個鐘以內。


但係由於城市急速擴展，亦都帶來諸多問題。好耐之前踩開單車嘅市民因為生活水平嘅提高，開始買私家車或者電單車，喺2001年私傢車數量為4萬架到2007年私家車數量增加到14萬架，以至市區內多條主要道路無法負荷交通擠塞問題。


係2006年底開始，市政府開始着手重新規劃昇級多條主要道路，並且喺2007底將規劃付之實施，但喺市內多條主要道路大部分喺舊城區，舊城區又十分擠逼，冇多餘空地拓寬道路，所以喺呢次改造工程中，將存在主要道路上邊多年嘅單車徑鏟除，將原有雙方嚮四線行車改成六線行車，並且脩建多條人行天橋同設置多個有交通信號燈路口。


江門市響中國廣東中西部南岸，西江下游，家下係地級市，叫江門市，舊時係個鎮，叫江門鎮。市管三區四縣級市，即係蓬江區、江海區、新會區，同埋台山市、開平市、鶴山市、恩平市。江門市個城響蓬江，係正牌江門嘅地方，原本係新會縣下嘅墟市。


1925年，中華民國將江門定為省轄市。1931年撤銷市建制，畀返新會縣轄。民國時同南海縣佛山鎮，增城縣新塘鎮，東莞縣石龍鎮並稱為廣東四大鎮。當時嘅江門商業極為發達，喺家下市區長堤路、倉後路同埋太平路，附近存有超過三公里嘅騎樓街。


到咗中華人民共和國，1951年1月12號，又由新會縣劃返出江門市，之後先後由粵中行署、肇慶專區同佛山專區管。政府掟咗一大筆錢，喺江門用來起門類齊全嘅工業體系，出名嘅企業有，曾經係亞洲第二大糖廠嘅江門甘蔗化工廠、江門柴油機廠、江門造紙廠、江門船廠、江門無線電三廠、江門鎖廠、江門電纜廠等等，多不勝數，嗰陣江門嘅產值躍居廣東第三位。


1983年市管縣新體制實行，江門定為省轄地級市，轄下有新會、台山、鶴山、恩平、開平、陽江、陽春共七個縣。1988年，陽江同陽春獨立建市，其餘縣亦相繼升為縣級市。現時一般認為江門指蓬江區同江海區。改革開放後隨住珠三角民營經濟，外向型經濟嘅崛起以及管理不善，江門原先嘅國有工業企業相繼破產或者俾私人收購。


江門一帶，通廣州話。唔少中老年人會講同新會話相似嘅江門話，響後生入面都有好多人平時互相講幾句江門話。但係近年來外地人越來越多，加上好多市區市民嘅仔女都從細講廣州話，唔講江門話，所以而家響江門街頭已經越來越少聽到人講江門話。


江門曾經係廣東省重要嘅製造業基地，機電、紡織服裝、食品、造船、造紙及紙製品、電子信息、建材等為江門六大支柱產業。但係由於各種原因，江門各工業喺珠三角已經無能力同順德、東莞拗手瓜。現時電單車、輕軌地鐵製造係江門嘅優勢產業。


江門係中國最早建設鐵路嘅地區之一，早喺1909年連接新寧同新會嘅新寧鐵路已經通車，其後因戰爭拆毁而成為無鐵路地區。直至2011年嘅廣珠城際鐵路、2012年嘅廣珠鐵路開通運行，江門自戰爭後再一次建造鐵路交通網，並連接粤港澳大灣區各城市。


滿族，原稱滿洲族，以前亦稱為滿民、滿人等，係中國一個少數民族。滿族散居中國各地，最多人住喺遼寧，其他散居喺吉林、黑龍江、河北、內蒙古、新疆、甘肅、山東等省區同埋北京、天津、成都、西安、廣州、銀川等大、中城市。


形成大分散之中有小聚居嘅特點。現時嘅主要聚居區已建立岫岩、清原、新賓、本溪、桓仁、寬甸、伊通、青龍、豐寧、寬城滿族自治縣、圍場滿族蒙古族自治縣及灤平、隆化等民族縣，同若干個滿族鄉。2000年統計嘅滿族人口係1,068萬。


回族，又叫回回人、回民係中華人民共和國嘅少數民族，係中國最大嘅穆斯林族群。回族從語言到遺傳體質都同漢族好似，唯一唔同嘅地方就係佢哋信清真教，呢點凝聚咗成個回族。回族向中國各地都有，分佈得比較平均，人口1058萬，佔中國穆斯林人口一半。


回族起源於外貿興盛嘅唐元兩代，當時有好多阿剌伯人、波斯人呢啲外國穆斯林經中亞、印度洋來中國定居，同中國人彼此通婚，慢慢形成回族。喺回族社區入邊往往會有清真寺呢啲聖廟。語言上講唐話，但涉及宗教時會有阿剌伯話、波斯話、突厥話嘅語彙。


人名上同漢人唔會好唔同，不過其中姓馬嘅人好常見，呢個姓係取自清真先知模罕默德個名。回族同其他民族如漢族混居而和平共處，佢哋據清真教法生活，所以從飲食習慣到冠婚葬祭，生活方式同漢人好唔同，就呢啲唔同成為民族區分嘅根據。


清朝時對漢族出身嘅穆斯林默認爲「回民」或者「漢回」。到共和國時期就要喺班穆斯林中做民族識別。喺民族識別之初，應回民要求設咗「回族」呢個民族範疇，不過嗰時民族政策睇血統，有唔少唔信清真教嘅人因為血緣劃咗去回族。


回民飲食最典型係唔食豬肉，此外重有諸多講究，同選料不拘一格嘅粵菜大不同，比如禁酒，唔食自然死嘅嘢、紅，唔食勒、打、跌而死嘅畜生，唔食清真教視之為污糟、有害、古怪嘅嘢。舊時回民買得禽畜，都要送清真寺請人劏，限制好多。


但限制之下亦都發展出清真粵菜。清真菜口味比較濃，整牛羊肉之類嘅嘢一流，而清真粵菜就回菜粵做，融匯一濃一淡嘅風味，另外就係從選料到製作、出品會合乎教法。目前廣州西門口嘅回民飯店係全國唯一嘅清真粵菜飯店。


作者孔仲南喺廣東俗語考嘅自序度咁話，粵語，多數合乎「古音古義」。好似頭、面、頸、喉、大髀、日頭、月光、粥、飯，呢啲詞都係出自《五經》。粵語啲嘢嘅名雖然係正牌，點解粵名好多「求其聲而無其字」，皆因中文字同讀音分開，喺「輕重清濁之間」就變咗音，好似【無】讀做「母」、【返】就讀做「翻」、【勿】讀做「米」，想寫都唔知點寫，於是乎就「生安白造」整啲字出嚟，即使屈翁山寫嘅《廣東新語》土言一篇入面亦有呢個問題，造出嘅字唔少，「文學大家」係咁，何況「俗人」。


上卷有自序、釋天時、釋地理、釋宮室、釋衣服、釋飲食、釋形體、釋疾病、釋動作上篇、釋動作下篇。其中「宮室」係同建築同建築物有關嘅。下卷就有釋聲氣、釋性質、釋情狀、釋疊字、釋名稱上篇、釋名稱下篇、釋器具上篇、釋器具下篇、釋動物、釋植物。


廣府話，又叫廣東話、廣州話、省城話、白話。佢個名就講明佢係嚟自廣東省城廣州。因為佢係廣東省城，政治經濟都有特殊地位，所以啲粵語專家都會認為佢係標準粵語。廣府話流行廣州、佛山、中山、香港、澳門，呢啲珠三角地區，廣西、海外都有好多人係講廣府話。


因為佢響廣東有特殊地位，唔少人直情叫佢做粵語、廣東話。之不過，「廣東話」呢個叫法同學術上嘅「粵語」定義唔同，廣東重有人講潮州話、客家話。廣東話呢個詞學術上未有定義。粵語方言有好多片，好似臺山話、南寧白話咁，有啲可以同廣州話互通，有啲就好難互通。


不過唔係成個廣州地方講嘅話都係廣府話，以前淨係省城部份係講標準嘅廣府話，出咗城就有差異。後尾英國人響香港起城，香港同廣州有好多商貿來往，廣府話就慢慢代替咗當地粵語分支。而自鴉片戰爭之後，有好多珠江三角洲嘅人來回廣州、香港做嘢。


因為咁，廣府話以佢嘅影響力，佢個範圍就擴大好多。另外，廣府地區、韶關、清遠、粵語非廣府地區有啲後生仔都識講廣州話，有啲甚至攞廣府話嚟代替自己原有嘅方言作為母語。香港電視，流行曲呢類廣府話流行文化亦加速廣府話擴散。


正如上述，雖然口頭上講下重可以知道指乜嘢，不過嚴格來講，廣東話係「廣東人講嘅話」，照而家嘅建置地區可以劃分三大族群──廣府族群、客家族群、潮州族群，其他兩個族群有唔同廣府話嘅通行語言。而一路以來廣府話喺廣東省內係溝通唔同嘅地方，對外省人來講會將呢種通言嗌做廣東話，實際三大族群之間有各自嘅族內認同。


舊時嘅廣州城，雖然係省級官府衙門駐地，不過城池本身又由南海縣府、番禺縣府同城分治。舊時人等講起廣州，會諗到嘅有「省」、「省城」，或者「廣州府」，亦卽「廣府」。由於呢度會嗌做「省城」，四鄉內外自然將喺呢度通行嘅話嗌做「省城話」。


雖然珠三角好多地方、包括肇慶等地方嘅口音基本相通，但各地口音好明顯，一聽聽出來，呢啲口音之別就成為唔同人唔同鄉下嘅標誌。因為鄉下認同，啲人會區分開「廣州話」同「鄉下話」，唔會話自己鄉下講廣州話，如果個人識講，就話識廣州話同自己嘅鄉下話。


無論香港、廣州內部，或者兩地外嘅粵語區，會認為香港都係講廣州話，呢個係將呢個概念歸爲口音。比如無論係睇廣州嘅電視臺，定香港嘅電視臺，一聽到呢個口音，就會認為「呢個係廣州話嘅節目、呢個人講嘅係廣州話」，呢個時候就唔係地域概念，而係口音概念。


需知舊時嘅縣級官府管轄權限係會大過城池官府，而南番順係而家嘅廣州社會文化定型嘅主體基底，呢啲地頭係粵地主要核心嘅勢力，亦將省城影響力輻射到成個粵地，四鄉相互嘅聯繫受到咗核心嘅驅動，對各自鄉下說話就有一定嘅影響。


由於社會文化等發展變遷令到普羅大眾嘅認知產生咗唔少變化，到而家廣府籍非省城嘅人士會認為自己講嗰啲粵語就只係自己鄉下嘅話、同廣州話冇拉更，多數嘅廣州人亦唔會諗到其他廣府人士嘅語言係同「廣州話」存在好多淵源。


所以廣州市民來睇，除咗廣州話，重包括嗰啲可以相通嘅鄉音。所以雖然有啲香港人會認為自己係講唔同廣州話嘅「廣東話」或「香港話」，不過以廣州市民同其他粵語區嘅人睇，都會認為香港人講緊嘅就係廣州話，祗不過廣州人會諗「傾到偈喎」，其他地方人會諗「同廣州一樣音」。


隨住當局喺廣東省嘅學校大力推行普通話、引入大量外省籍教師，強制用普通話做授課語言同校內交流用語，學生好難再喺學校度用粵語來傾計，亦好難學到傳統嘅粵語字句，尤其喺社會整體氛圍轉變、大量外省籍人士喺廣東主要發達城鎮搵食同非本地化融入，改變咗成個本地語言生態環境，當中一個影響係令本地學生多用普通話傾計，而即使講粵語，同上幾代所用嘅粵語字句文法等有唔少分歧，即使發音大部分仲係廣府音，詞彙重淨係照普通話發音嘅書面語去表述。


廣州話入面除咗粵語中所包含嘅詞語之外，重吸收咗唔少潮州話同埋客家話嘅詞語，例如「口渴」讀成「口涸」、「喉乾」或「口乾」。另外廣州亦都係鬼佬嘅集中地，有唔少外語，如士多、士多啤梨、摩登等等，同香港相同。


普通話，亦係所謂嘅標準官話，建基於北方官話嘅北京口音，經人為規範，按照1956年2月6號中華人民共和國國務院發出關於推廣普通話嘅指示，就係「以北京語音為標準音，以北方話為基礎方言、以典範嘅現代白話文著作為文法規範。


華語，本來指漢語，包含粵語、客語、官話等等多種漢語族語言，香港同廣東等地區到今日都依然係噉解。不過經過八十年代，新加坡同馬來西亞狹化用嚟指規範化官話，排斥粵語、客語等其他漢語仲貶低佢哋做「方言」。新加坡華語、馬來西亞華語語音多數取自北京話。


漢語，指成個漢藏語系漢語族，當中包含粵語、客語、贛語、閩語支、吳語、湘語、官話、晉語等等多種唔可以互通嘅語言。當中嘅閩語支又分閩東語、莆仙語、閩南語、閩中語、閩北語等。不過大陸有啲字詞偷換概念，例如「現代標準漢語」同「漢語拼音」等等，明明係指規範化官話，偏偏用「漢語」嚟命名，反映住「官話霸權」嘅思想，對粵語同其他漢語族語言唔公平。


利瑪竇，號西泰，又號清江，係意大利馬爾凱馬塞拉塔人，本來叫做瑪竇·勵志。佢喺中國受士大夫嘅敬重，尊稱佢做「泰西儒士」。佢係天主教喺中國傳教嘅開拓者，亦係第一位睇中國文學，對中國典籍進行鑽研嘅西方學者。


佢十六歲去羅馬，喺聖湯多雷亞嘅學院讀預科，嚮1571年嘅聖母升天節入耶稣會。1572年喺耶穌會開嘅羅馬學院讀哲學同神學，又同數學家克拉鳥學天算，嗰陣范禮安都係佢老師。嗰段時期，佢重學咗拉丁文同希臘語，亦都識講葡萄牙語同西班牙語。


1577年，佢做咗遠東使。第二年嘅3月24號，佢同另外14個耶穌會嘅人由里斯本搭船，架船南下兜過好望角，北上經過莫桑比克之後再向東，最後佢地喺9月13號去到葡萄牙喺亞洲最重要嘅殖民地，印度果阿，船程好辛苦，喺莫桑比克上船嘅400個奴隸死咗13個。


一五八一年，東方總巡察使禮安求人可佈教大明者，羅明堅舉瑪竇。遂於一五八二年、萬曆十年，應召東來。夏，抵澳門。瑪竇在澳門習漢語文，以求言語通於華人，便於佈教。時天正遣歐使節團自日本西來，欲道澳門西行，故瑪竇亦淺習日本語。


十二年，瑪竇制《山海輿地全圖》，同年付梓，中國人始識域外地理。並以華人問學時，兼講教義。又譯《十誡》、《天主經》、《聖母贊歌》，著《教理問答書》。自是中國士民，有問天主教於瑪竇者。時明堅著《天主實錄》，以漢文解明教義，瑪竇贈之問教者。


十七年，廣東總督欲得瑪竇居，遂北遷韶州，會明堅返歐，而同行會士麥安東、石方西又卒於韶州。自是瑪竇孑然在華，惟太素助之。先是譯《幾何原本》，後為引見要吏，贈之西洋之物。瑪竇乃日顯，嘗受邀至南雄。瑪竇在韶，習通《四書》，又譯為拉丁，以便西佈華化。


既得新命，瑪竇思北向。尋王忠銘北調，示可攜瑪竇等北往。廿六年，瑪竇並郭居靜隨忠銘北上，秋抵京師。時日寇朝鮮，瑪竇等以外國人，不得久居，盤纏又盡，住一月而返。明年春抵南京。太素仍為引見，瑪竇在南京，結交葉向高、李贄、徐光啟等，皆求西洋技術者，而光啟終受洗入教。


廿八年，瑪竇攜教士龐迪我二詣京師。翌年春抵，得以謁見明神宗，獻十字架、自鳴鐘、《聖經》、《坤輿萬國全圖》、西洋琴等。乃詔准瑪竇等長居京師。瑪竇乃以西學納交於士大夫，談論天主、靈魂、天堂、地獄之事。又撰新書，得士子青眼，尊稱之泰西儒士。


瑪竇以一人之力，兼習儒經，明曉中國禮俗，得士子之心，而教傳於一時。崇禎末，明皇后嘗致書教皇，以其將受洗，求教皇助抗滿洲，永曆帝亦有遣使教廷者。可見瑪竇佈教，得盡中國上下，來華教士，多以其法傳道，稱「利瑪竇規矩」。


廣東菜係中國八大菜系之一，正式啲會嗌做粵菜，係喺廣東同廣西東部等粵人地區流傳嘅傳統煮餸風格，由廣州菜同順德菜等嘅次菜系組成。根據歷史學家嘅研究，廣東菜係喺 10 至 13 世紀嘅南宋時期大致上有咗今日見到嘅樣嘅。


嗰時漢人移民潮正值高峰。呢班漢人入面有御廚，佢哋就將嗰時中原嘅煮嘢食技巧帶埋去嶺南，跟手就同南越族嘅固有飲食文化融合埋一齊。打後嶺南做大明嘅港口嗰陣成日都同西人或者東南亞人交流，令到廣東菜又進化咗少少。


廣東菜嘅特色係將唔同嘢食原本嘅味一齊配合，所以呢種風格淨係會用好少量嘅香料，所以好少有啲辛辣嘅菜式，但係佢用咗好多唔同嘅香料，基本上好多嘅廣東菜都會用薑、蔥、糖、鹽、豉油、米酒、澱粉同油，八角，肉豆蔻等。


廣東廚師最叻將啲嘢食作改變之後，重可以滲透出啲食材原本嘅味道。古代嗰時，廣州菜係「無雞不成宴」，佢擅用食鹽、鹵水等嘅佐料幫手保存同埋調和啲嘢食。對於廣東咁豐富嘅食文化，連喺中原地區都有「有腳的桌子椅子不吃」、「四條腿的板凳不吃，兩條腿的廚子不吃」啲咁嘅俗語嚟形容粵人食嘅嘢種類有幾廣。


廣東菜強調煮出自然嘅鮮味。為咗提高嘢食嘅鮮味，廣東菜用嘅豬肉同牛肉通常係嚟自嗰日鏜嘅豬牛。雞鴨多數係幾個鐘頭之前先鏜，而魚更加會畀人一路喺魚缸度養到煮之前。有時廣東菜餐館嘅侍應重會將啲生猛嘅魚蝦攞到去客人嘅枱前面證明啲嘢食喺煮之前重係生嘅。


喺粵人嚟睇，香料係用嚟遮住唔新鮮嘅味道，而新鮮嘅海鮮係冇腥味嘅，所以最好嘅烹調方法係清蒸。好似係蒸魚咁，只係需要加少少醬油、薑同蔥，帶出海鮮嘅自然鮮甜味就得。多數餐館都會好鍾意用大蒜同香料去擺脫佢哋啲陳舊嘅海鮮存貨。


老火湯，俗啲嗌做「老火靚湯」，係廣東菜嘅特色。因為嶺南天氣又熱又濕，令到粵人傳統嚟講都鍾意飲多啲湯水嚟補吓身－喺傳統廣東菜入面，湯水嘅比例通常都比較高。而老火湯呢家嘢就係粵人喺近呢二三百年開始興煲嘅。


據講喺 18 世紀嗰陣時，廣東地區唔係好開發到煤炭，搞到廣東人唔理係煮嘢食定係煉鐵都要齋用柴嚟生火。於是廣東人就焗住慳住啲咁去用火，響煮餸嗰陣唔敢大炒大煎，改做用慢火煲湯煲粥－就出咗老火湯呢味嘢。老火湯通常係攞個煲將啲菜、肉、生果、或者藥材慢火煲成幾粒鐘整出嚟，好有營養，重有護膚、護心、明目、降膽固醇同健骨嘅效用。


雖然廣東菜廚師好注意材料係咪夠新鮮，但係粵菜依然會用乾貨同醃過嘅嘢食。一啲廚師會結合用新鮮材料同乾貨。乾貨通常會先浸喺水度然後先煮，或者會畀人煮一段好長嘅時間，例如係乾鮑同乾貝。至於醃過嘅嘢食，唔單只可以保存好耐，有時佢哋重會因為咁而有獨特嘅味道。


雷州喺中國廣東，家下係湛江市下嘅縣級市，叫雷州市。佢大清時係個府，叫雷州府，管三縣個，即係海康、遂溪、徐聞，而府治喺海康縣城。民國時廢府，而舊府治就叫海康亦都叫雷州。共和國2004年，海康縣改為雷州市。


潮劇係喺元明南戲演變出嚟既，當時叫做潮腔、潮調、泉潮雅調，係明代南戲既五大聲腔之一。潮劇分為生、旦、淨、丑四大行當，每個行當仲有唔同既類型，用嚟塑造唔同既角色。同粵劇唔同，潮劇既丑生係潮劇裏面最受觀眾歡迎既角色，原因係丑生表現咗一般平民既特點，而丑生通過自嘲、貪玩、搞笑等既方式，用滑稽既動作同埋幽默既說話，將一般平民既特點誇張咗，令觀眾投入角色裏面。


漢劇，又叫做廣東漢劇、閩西漢劇、外江戲、客家戲，係一種傳統既客家大戲，被譽為「南國牡丹」，係廣東三大劇種既一種。呢種劇主要流行喺粵閩等地方同埋多客家人既地方。漢劇以皮黄唱腔演繹咗中原地區既古調，發音同北方話近似。


廣東音樂就係專指流行於廣東珠江三角洲一帶嘅器樂曲，形成於清末十九世紀中後期，而家喺廣州、台山、香港、澳門等地依然流行，亦稱為「粵樂」。好多樂曲係由粵劇過場音樂、民歌等等演變而來嘅。通常來講，廣東音樂音色清脆明亮，節奏活潑歡樂。


樂器方面，廣東音樂早期常用嘅樂器有二弦、提琴、月琴、橫簫同三弦，又稱為「五架頭」。由於二弦嘅聲音比較粗獷，後人叫佢做「硬弓」。1926年，喺上海長大嘅呂文成將滬人演奏嘅二胡傳入香港、廣州，並且改用鋼弦，今人稱之為高胡，高胡嘅音色比較細膩，所以又叫「軟弓」。


高胡係主奏樂器，加埋揚琴同秦琴，稱為「三件頭」。除咗上述樂器，常用嘅樂器重有喉管、洞簫、椰胡、琵琶等等。敲擊方面就常用卜魚、沙的、碰鈴、木魚。由於廣東地區同外國通商較早，廣東音樂亦都受到西方音樂影響，有時會運用西方樂器，比如小提琴、色士風、木片琴、結他等等。


廣東音樂嘅樂曲多數係器樂小品，結構短小，大多數樂曲一氣呵成，但亦有尐樂曲速度、板式變化多端，好似《雙聲恨》、《昭君怨》等等。廣東音樂經常表現出跳躍嘅、活潑嘅旋律，例如經常大幅度嘅音高跳動。演奏者喺演奏時會即興「加花」，即係加上裝飾音，令旋律更加豐富。


著名嘅曲目有清末嚴老烈創作嘅《旱天雷》、《餓馬搖鈴》、《漢宮秋月》、《雨打巴蕉》等，民國1920年代呂文成創作嘅《平湖秋月》、《步步高》、《醒獅》，以及聶耳創作嘅《金蛇狂舞》等。余其偉、陳錦標、麥偉鑄等等近年亦試過創作廣東音樂。


嶺南文化受大唐同大宋嘅漢文化影響得好犀利。喺 4 至 10 世紀，有好多中原嘅高僧都會走嚟嶺南度傳佛教，所以令到嶺南有啲有唐朝建築元素嘅佛寺，好似係廣州嘅光孝寺就係咁。而且自從 19 世紀以嚟，粵港地區重起咗唔少新嘅唐朝建築。


所以粵人整咗一套同中原人唔同嘅建築風格。古典嶺南建築通常比較輕，而且會用通透同冇咁易發霉嘅材料起，色水會偏好灰白或者係綠呢啲柔和嘅色調。喺結構方面，呢啲建築通常有多層嘅斜坡頂同方形柱，而且因為氣候冇中原地方咁凍，令到嗰度啲人鍾意向外面行，所以嶺南民居建築就發展咗好多露台呢類嘅開放式結構，等人有得唞涼。


傳統上，粵人好鍾意用雕塑同浮雕嚟裝飾建築物。同其他唐人起嘅祠堂比起上嚟，粵人嘅祠堂就鍾意擺好多用木頭同石頭整嘅人物靈獸雕塑去做裝飾，嚟達到「光宗耀祖」嘅效果。嶺南建築雕刻主題好多樣，有歷史故事、神話傳說、吉祥圖案、飛禽走獸、奇花異草呀咁。


青磚係喺嶺南地區好多人用嘅建築材料。佢呈青黑色、密度高、透氣、吸水、抗氧化、淨化空氣，又唔容易變色變形，重好恆温。因為佢呢啲特性，用青磚起嘅屋好捱得到濕氣，夏天嗰陣又會好涼爽－最啱用嚟喺又熱又潮濕嘅嶺南地區起屋。


鑊耳屋係嶺南建築好樣眼嘅特徵。好似係下面個圖集入面嘅曾大屋咁，佢哋嘅屋頂兩邊度有對形狀好似鍋嘅手柄嘅牆凸咗出嚟－所以嗌做鑊耳屋。響 15 世紀左右開始，鑊耳形嘅牆係有功名嘅人先有得喺屋企度起嘅嘢，而佢哋嘅高低表明咗嗰個人嘅官位。


除咗呢啲古色古香嘅建築，有西歐風味嘅多層式建築物唐樓亦都係嶺南地區響 19 世紀開始出現嘅建築類型。佢哋主要係起嚟畀平民下舖上居咁樣住，喺好似係香港同埋澳門呢啲畀西歐文化影響得犀利啲嘅地方周圍都見得到。


香港啲唐樓多數都有三到四層，每層大約係四米高左右。佢哋初頭多數係用青磚起，而後嚟喺 1930 年代開始變成主要用混凝土。第二次世界大戰之後，香港嘅人口升得好勁，嗰時啲人唔夠屋住，於是乎好多唐樓都畀人攞咗嚟整板間房。


傳統嚟講，嶺南地區山水靚又臨海，有五嶺阻住，環境同北面嘅中原核心地帶好唔同，所以發展咗一套自己嘅風格唔出奇。嶺南地區又熱又成日打風落大雨，所以粵人起園林嗰陣多數會用庭院式佈局－用建築物將個庭園圍住嗮，令到園林入面嘅花草受到保護，打風落大雨嗰時冇咁易畀啲風雨吹爛打爛，而且重可以用呢啲植物嘅陰影幫成笪地降温。


地理特徵亦都令到嶺南園林喺規模上面比較細，又唔似得中原嘅園林咁樣畀啲皇家常規制度限住嗮－佢會揀用木棉樹呢類有本土特色嘅植物同埋用好多木雕同陶瓷呢啲民間工藝品去做裝飾，好似廣州喺廿世紀初起嘅寶墨園就係咁。


除咗咁之外，嶺南園林喺好多方面見到西歐文化嘅影響。喺理水方面，嶺南園林唔會好似江南園林咁用自然池形水面。佢哋啲水池反而會好似西式園林咁形成規則嘅幾何圖案。再用餘蔭山房嚟做例子，佢由兩個規則形狀嘅水池並列做水庭，環繞八角亭嘅水渠兩邊用園徑同花圃散點山石，重有荔枝同大樹菠蘿呢啲有嶺南特色嘅植物。


嶺南畫派，有時會叫做粵畫派，係由粵人畫家組成嘅一個畫畫流派，喺 19 世紀尾由畀人嗌做「嶺南三傑」嘅高劍父、高奇峰同埋陳樹人創立。佢係傳統唐人國畫變出嚟嘅一個革命派，以創新做宗旨。喺西方藝術思潮嘅衝擊下再加埋近代中國嘅藝術革新運動之中逐步形成嘅。


初頭嗰陣，何子淵同丘逢甲呢啲辛亥革命元老衝破頑固守舊勢力嘅禁錮，積極咁創辦同推廣新式嘅學堂，唔單只培育咗大柞思想創新嘅社會精英，而且重催生咗「折衷中西，融匯古今」嘅嶺南畫派。打後佢一路有發展－第二代嘅嶺南畫家以關山月、黎雄才、趙少昂、楊善深做代表，無論喺題材定係技法上比起「二高一陳」又有新咗嘅突破，畀人讚係當代嶺南畫派嘅四大畫家。


「嶺南畫派」呢個名唔係粵畫家自己改嘅。嗰陣高劍父、高奇峰同陳樹人三個以佢哋嘅新畫風喺嶺南度別樹一格，畀同期嘅人改咗個名做「嶺南三傑」－而「嶺南畫派」呢個名就走咗出嚟。之但係高劍父佢哋查實唔係好滿意呢個名，覺得佢有狹窄嘅地域性，容易畀人以為佢哋淨係地區性嘅畫家團體，更加體現唔到佢吸收海外畫風發揚唐畫嘅革新理想。


黃花崗七十二烈士墓係中國廣州嘅一個墓，紀念1911年4月黃花崗起義之中死咗嘅七十二個人，後世人稱佢哋做烈士。喺1986年同埋2002年嘅評選羊城八景入面，分别重攞咗「黃花浩氣」同埋「黃花皓月」呢兩個名。


72烈士屍骨由潘達微收葬，改原地紅花崗做黃花崗。1918年，滇軍師長方聲濤募款修墓，廣州非常國會參議院議長林森募得僑資贊助。早期墓園為著名設計師楊錫宗設計，孫中山親手栽植咗青松。1921年，紀功坊、墓亭相繼落成，除咗呢72個烈士之外，重有14名烈士死喺黃花崗起義，共86人，姓名全部刻响《廣州辛亥三月二十九日革命記》石碑嘅背面。


今日陵園規模宏大，面積十六萬平方米，「東至二望崗，西至廣州模範監獄及永泰村，南至東沙馬路，北至墓後田塘」，莊嚴肅穆，墓園座北向南，孫中山先生題寫「浩氣長存」四字嘅牌坊式大門氣魄雄偉，經墓道到烈士墓，墓後有記功坊。


呢棟寺嘅所在地方，喺以前《光孝寺志》呢本嘢寫咗，喺西漢南越國時期，第5代嘅王趙皇帝嚟咗呢度起咗德王府。到咗三國嗰陣時，吳騎都尉虞翻就嚟呢度講點樣去練經嘅，後嚟呢度種咗好多訶子樹，嗰陣時啲人就嗌咗佢叫「虞苑」，後嚟又嗌咗「訶林」。


喺2013年5月底，有消息傳出話光孝寺要重新起返個山門出嚟，甚至喺2014年5月底嘅光孝寺官方都證實咗呢單嘢，就喺2015年3月底，嗰度一片圍蔽嗮，而施工正式喺2015年5月13號開始，光孝寺正門嘅周邊都圍蔽嗮直到2015年10月11號起好兼開放。


大雄寶殿呢棟嘢，佢嘅面寬有35.63米，進深有24.8米，呢個寺係廣東入面最大嘅佛寺大殿。其中大殿嘅造形好有唐宋時期嘅風格。佢重係華南地區入面，保存得最古老嘅大殿。而呢座殿就喺東晉隆宇六年嗰陣時起嘅。


東鐵塔喺五代南漢大寶十年起嘅，佢嘅樣同西鐵塔嘅樣就一樣，每層樓有畫咗盤龍同埋佛像，其中有1000幾棟尊佛像，成身都係金嘅，所以東鐵塔又可以嗌「塗金千佛塔」。而呢座塔嘅雕刻同埋冶煉技術都好犀利下，到依家為止都重保存得幾好。


鼓樓係喺宋朝嗰陣時由住持僧本煥嚟起嘅，到咗明萬曆三十九年就裝修咗，後嚟就冧咗。到咗1990年經過考古發掘，就喺原嚟舊陣時嘅鼓樓地方重新起咗棟鼓樓。鼓樓入面有法鼓，同鐘一齊對住。每次到咗比較隆重嘅法會嗰陣時，鐘鼓就一齊響嘅。


大悲幢係喺唐寶曆二年嗰陣時起嘅，成座嘢好似個蘑菇噉，佢係用青石嚟整嘅，座嘢有219厘米咁高，八邊都有小楷書《大悲咒》劃住，佢係寺入面嘅現存石刻當中，最早而且係有絕對年代可以查證嘅，不過有一大部分嘅字跡風化嗮。


洗缽泉係喺梁大通元年，印度王子菩提達摩就坐船到咗廣州，先住咗係錫本寺嚟傳教，結果攞咗啲清泉嚟開鑿水井飲咗一啖仔用嚟洗缽嘅，所以咁就嗌咗「洗缽泉」喇。而達摩後嚟就北上去咗河南省嘅嵩山少林寺入面住咗九年噉耐，最後成為咗中國禪宗嘅初祖。


石燈嘅燈籠，最長嘅有長達七公尺，而最短嘅有短到一公尺都有。而形狀方面，就有4角、6角、8角、圓形、鵝春形同埋菱形等。由於呢啲形狀同埋原材料嘅唔同關係，所以就有石燈籠、金燈籠、四角形燈籠、高燈籠、牡丹燈籠、釣燈籠呢啲噉嘅嘢。


廣州農民運動講習所，全名叫毛澤東同志主辦農民運動講習所舊址，簡稱農講所，以前係叫番禺學宮。呢間嘢喺中國廣東省廣州市越秀區中山四路，佢係第一次國共合作時期培養農民運動幹部嘅學校。1961年嗰陣被人公佈咗喺全國重點文物保護單位，佢都係廣州市愛國主義教育基地。


呢間嘢喺1924年5月中國為咗適應當時農民運動發展嘅需要而設立咗中央農民運動委員會，之後國民黨中央執行委員會就採納彭湃嘅建議而決定喺1926年，響廣州嗰邊開辦呢間農民運動講習所，當時全名啀「中國國民黨中央執行委員會農民運動講習所」。


1841年5月，英國軍佬殺到廣州，重霸咗廣州城北邊嘅砲臺。嗰年5月29號，本土農民韋紹光聚咗一班人嚟斬冧啲英國軍佬。村民聚集喺三元古廟門口，用咗間檔入面嘅三星旗嚟做指揮，話打倒英國軍佬。點知蕭崗村嘅紳士何玉成喺第二日𠹭咗住喺三元里村入面嗰103間鄉社學，之後韋紹光喺牛欄崗度將三星旗舉高嚟引英軍入三元里，重圍住咗英軍司令部嘅駐地四方砲臺，收尾英軍焗住要退出廣州。


喺明末清初，三元古廟落成，愛嚟供奉北方真武玄天上帝同金花夫人。1841年5月，英軍入侵重霸咗四方砲臺嚟磕啲平民百姓，搞到啲民眾把幾火，於是成棚人過嚟呢間廟度摟埋一齊打英國軍隊，大嗌「旗進人進」、「打死無怨」嘅口號。


點知蕭崗村嘅紳士何玉成叫咗村入面103位仁兄間鄉社學嚟一齊喺牛欄崗嗰度將英軍趕咗出廣州。呢個係中國近代史入面，第一次有自發組織噉打低咗鬼佬侵略軍。後嚟廣州市政府喺1958年將間廟裝修過，定為「三元里人民抗英鬥爭紀念館」，1961年俾國務院定咗係第一批全國重點文物保護單位。


喺1974年、1983年、1986年、1989年同埋1998年都試過唔同程度嘅裝修，之後發現古廟嘅屋脊、磚墻同埋墻角甩咗落嚟。結果市政府喺2009年1月開始用咗3個月嚟負責將佢裝修同加固過。喺2009年4月份重新開放畀人睇佢嘅歷史。


間廟喺1996年俾中華人民共和國教育委員會、民政部、文化部、文物部、中國中央共青團同埋中華人民共和國解放軍總政治部定為「全國中小學愛國主義教育基地」。1997年重俾中宣部定為「全國愛國主義教育基地」。


農民家庭出身。洪秀全自幼入塾讀書，熟誦四書五經等。自16歲到廣州參加府試，直到31歲，連秀才也考不上。科場連連失意，使洪秀全對社會憤懣不平。1843年最後一次應試落第，回家後他閱讀了七年前在廣州得到的一本小冊子《勸世良言》，這是由中國傳教士梁發編寫的基督教佈道書。


書中宣揚上帝爺火華為獨一尊神，要求人們敬拜上帝而不可拜別的邪神偶像。洪秀全既不滿意孔孟偶像，便接受了基督教佈道書的這一套說教，並藉此找到了一種反抗清朝統治的形式。他按照書中所說的方法祈禱上帝，自行洗禮。


中華民國陸軍軍官學校，簡稱陸軍官校、陸官，係中華民國國立軍事院校，宗旨係培養中華民國陸軍嘅軍官。1924年，學校喺廣州黃埔港長洲島創立，所以又叫黃埔軍校。陸軍軍官學校而家喺臺灣鳳山辦學，隸屬中華民國國防部。


1937年，中國抗日戰爭爆發，走難搬去成都。1946年，陸軍官校因應軍隊國家化改名叫中華民國陸軍軍官學校，個名一直用到而家。1949年，中華民國喺臺灣復國，陸軍官校無跟國民政府趄，喺成都嘅校本部亦被迫解散。


其實呢間嘢之前係清末時期起嘅惠州會館，喺嗰時係支援福建省同廣東省嘅軍隊司令部嘅地區。喺1924年1月到1925年9月，呢度係中國國民黨嘅中央黨部。甚至喺1924年7月到1924年10月，第一、二屆嘅農民運動講習所就喺呢度開辦。


其中，廖仲愷先生就喺1925年8月20號俾人喺呢度暗殺咗。而1925年10月，中華全國總工會就搬咗入嚟呢度辦公，甚至重整咗秘書處、總務處、組織部、宣傳部、宣傳教育委員會、及監察委員會等機構。而呢間總工會重搞咗省港大罷工，重幫全中國嘅工人運動嚟搞培訓幹部、發展公允詛咒、搞統一嘅工人運動、統一廣東地區嘅革命根據地同埋支援國民政府嘅北伐戰爭都搞咗好大嘅貢獻出嚟。


喺1926年5月，第三次全國勞動大會同第二次廣東省農民代表大會就決定咗喺會館入面起「廖仲愷先生紀念碑」同埋「工農運動死難烈士紀念碑」。而中華全國總工會喺1927年2月搬咗去湖北省武漢市之後，呢度就變咗中華全國總工會嘅廣州辦事處。


喺文革嗰陣，由於受到破四舊嘅思想影響，呢間嘢就俾當局閂咗門，甚至俾人破壞都有，而屋頂之前有嘅「惠州會館」呢四個大字唔好彩，俾人剷咗，甚至連劉少奇寫嘅「中華全國總工會舊址紀念館」嚿牌都拆埋。而舊址入面上下兩層樓嘅間隔板牆同地面嘅花階磚都冚唪唥拆嗮。


到咗1982年，廣東省革命歷史博物館先至收返中華全國總工會舊址，交咗畀廣州市文化局嚟恢復返呢度啲嘢，之後喺1984年重新裝過修，甚至喺1985年5月1號恢復返開放。到咗1988年1月，呢度俾國務院話咗係全國重點文物。


而呢間嘢嘅風波到咗2008年，嗰時廣州市要搞深化文化體制改革，重將成個廣州市嘅博物馆搞市同區嘅分級管理。而呢間嘢同廣東革命歷史博物館一齊都唔例外，而館入面一位退咗休嘅老坑就反對呢項計劃，就向廣州市政府話暫時咪拆住呢間嘢。


呢間嘢有3層樓。其中1樓係廣州工人代表大會嘅會址，而2樓同3樓係大會嘅總禮堂同辦公室。而出面大門口入面同建築門口出面之間嘅左右兩邊，都有1926年5月嘅第三次全國勞動大會同埋第二次廣東省農民代表大會決定咗話整嘅廖仲愷先生紀念碑同埋工農死難烈士呢兩嚿紀念碑，雖然話廖仲愷先生紀念碑喺1966年俾人拆爛咗，但係喺1982年8月20號，呢嚿紀念碑先至重新整返出嚟。


懷聖寺，又叫光塔寺、懷聖光塔寺、龍鳳寺、禮拜寺，係中國廣東省廣州市入面嘅一間清真寺，喺越秀區光塔路56號。間寺喺唐朝嗰陣起，係中國保存得最早嘅清真寺，亦係世界上最早嘅清真寺之一，而家係中國國家級嘅保護文物單位。


懷聖寺嘅塔係向南嘅，佢嘅佔地面積有2966平方米，而成間建築係用咗中國傳統嘅對稱佈局，佢喺主軸線入面整咗3棟門、睇月樓、禮拜殿同藏經閣響度。而禮拜殿喺向東嘅，而佢間嘢嘅比例、色彩同裝飾方面，都係有西亞嘅風格。


光塔就嘅正式名係嗌「懷聖塔」，喺教徒練緊經嗰陣，成日喺座塔頂度用阿剌伯話嚟讀「邦卡」嘅讀音，所以咪俾人嗌咗「邦卡樓」。由於嗰陣時塔重喺個珠江邊度，唐朝嗰陣，有時晚黑都可以睇到個塔頂吊住眼燈，嚟幫啲船嚟導航，所以咪嗌咗「光塔」或「番塔」嘅名囉。


而家呢度凈畀穆斯林教徒入去，唔畀社會人士入去。而教徒成日喺星期五同伊斯蘭教節嗰陣嚟拜神，尤其係廣交會期間同穆斯林嘅開齋節嗰陣，有好多阿剌伯人都嚟呢度拜神嘅。但係，懷聖寺入面嘅把守同禮品商舖入面嘅本地穆斯林都唔反對啲唔係穆斯林嘅人入去參觀嘅，主要係負責睇呢棟寺入面嘅穆斯林家庭唔畀啲人隨便參觀。


如估問話呢間嘢喺幾時起嘅，其實喺唐朝初葉，伊斯蘭教先知模罕默德就派咗4個門徒嚟到中國度傳教，到咗公元627年，阿布雲嘉斯同廣州入面住嘅阿拉伯穆斯林佬一齊捐咗錢起咗間清真寺，甚至重起埋座塔嚟紀念模罕默德。


呢座塔有36.6米噉高，佢係用磚石嚟砌嘅，而建築嘅平面就好似個圓形噉，中間係實柱體，而响塔頂嗰度重見到個「邦卡樓」响度，而塔入面重有條石級樓梯，係條螺旋形嘅，可以去到塔頂嘅露天平台度。而喺平台嘅正中間，重有個圓形嘅塔仔响度，而塔頂重有隻金色嘅雞，佢可以查到啱啱係咩風向噉，雖然話喺1669年嗰陣俾颶風吹冧咗兩次，但後嚟又重新起過，就變成依家嘅葫蘆頂喇。


而呢座塔同新疆維吾爾族自治區嘅吐魯番市入面嘅蘇公塔差唔多曬士噉。但係光塔嘅樣係好特別，佢重係成個中國入面，最罕見嘅其中一座塔。雖然話經過咗幾次裝修，但係佢到依家為止，重有阿剌伯地區嘅伊斯蘭建築嘅風格氣派响度。


光塔寺喺研究中國嘅海外交通史、建築史、伊斯蘭教史同中國嘅伊斯蘭國家人民嘅經濟文化交流，都有住重要嘅意義。喺1949年中華人民共和國成立咗之後，廣州市人民政府就出咗錢將座光塔都裝修咗2次，依家都幾新淨下，佢重攞咗中國嘅重點文物保護單位添。


教堂1863年開始起，1888年起好，起咗25年，使費40萬法郎。總建築面積2754平方米，東西闊35米，南北長78.69米，地面到塔尖高58.5米。教堂全部牆同柱都係用花崗石造，所以又叫石室或石室耶穌聖心堂、石室天主教堂，1996年列為全國重點文物保護單位。


1856年第二次鴉片戰爭打起，英法聯軍攻陷廣州，兩廣部堂毀咗。過後大清帝國簽咗《北京條約》，其中第六條「傳教士可於各省租買田地起天主堂」，於是羅馬教皇派明稽章喺廣州做粵桂監牧區首任宗座監牧，明稽章就睇啱原先部堂嘅位置。


明稽章係教堂建造最關鍵人物，從構思、籌款、監工都有份，1869年兩廣總督唔準挖石，民間阻力亦都好大，令教堂停工，係佢直接搵北京大官交涉，先解決問題。不過佢最後無緣見到教堂落成，1886年，教堂落成前兩年喺巴黎病死，享年72歲。


1863年起好地基，12月8號聖母無原罪日搞奠基儀式，周圍啲街裝飾得靚靚，兩廣總督坐八人大轎出席，重有班文官、300幾八旗兵、教士、20幾個神父、所有歐洲各國駐粵領事高官都來撐場。奠基儀式由當時法國駐廣州領事李天嘉男爵同主教明稽章致辭。


施工都係廣東人。開工之初請咗唔少揭西石工，不過指揮係兩個法國工程師，同本地工雞同鴨講，中國人又未起過哥德教堂，開頭幾年先堆起幾尺高嘅石，啲石工亦都唔撈。後來時年20歲嘅石工蔡孝來工地探鄉里，見到法國佬噉砌石有問題，提醒佢哋時啲人唔在意，後來起唔掂試下佢條橋，效果幾好，就請蔡孝做工程總管。


西塔裝咗個鐘，東塔係鐘樓，原先有5個法國來嘅大銅鐘，不過有個喺1980年代畀神父送咗畀梧州間教堂，所以而家得四個大鐘。呢啲大鐘向彌撒時響，另外喺聖誕節、復活節呢啲重要宗教節慶，大鐘會響起特別嘅鐘聲樂曲。


西方嘅哥德教堂，一律朝西，反而石室朝南面嘅珠江。據分析可能係廣州城市軸線起作用。因為當年教堂係廣州至高嘅建築之一，相當今日嘅中信大廈、廣州塔，兼且喺城市軸線上。如果朝西，就會破壞城市格局，更加喺當時反感西洋嘅市民眼中顯得篤眼，畢竟佢要傳教，要融入本地。


文革嘅損毀最嚴重，呢度停曬宗教活動，所有宗教油畫撕爛咗，剩低嘅窗全部打爛曬，樓頂石獅排水口畀鐵鎚敲碎，教堂收藏嘅經書、佈道用嘅有跪板嘅長凳、祭臺、祭具、聖像、神功亭堆喺教堂內燒曬，將部分石壁、石柱燒到爆，雖然修復過，至今重見到燒過嘅痕跡。


此外原先教堂嘅附屬機構關曬，教會學校收歸國有，神學院關閉。石室到一德路前面嘅馬路仔，原先叫聖心路，長58米，闊18米，文革時廣州地名畀當局改到亂七八糟，1966年聖心路改名做勞動路，即係話無救世主，全靠勞動人民，至今無恢復個名。


其實呢間嘢之前係廣東士敏土廠，喺1907年起，嗰時係中國第二大水泥廠，而產量方面就排喺第二。而間大樓係由澳洲人琶尼同帕乪一齊負責設計，嗰時嘅主體大樓方面，就有南北二幢，其中中間有條空中走廊連埋一齊，入面有三層樓嘅意式房屋，而且每層樓都有條拱式走廊響度。


喺1917年7月，由於段祺瑞喺張勛復辟之後就搞單革命，話先造低1913年搞嘅國會入面冚唪唥嘅選舉，而孫中山就搞咗單護法運動，重率領咗部分海軍殺到廣州嚟開國會特別會議，就買低呢度搞大元帥府。喺1918年5月，由於霸喺廣州嘅桂系軍閥成日喺度猛咁搞搞震，結果護法運動肥佬咗，而孫中山連職權都冇埋，結果佢唔撈喇，之後就離開咗廣州。


到咗1920年，粵系軍事將領陳炯明就打冧咗成日喺廣州度搞搞震嘅桂系。過咗滇系軍閥之後，孫中山又返嚟，重取消咗軍政府。喺1923年3月，就嚟咗呢度起咗間陸海軍大元帥大本營。而大本營起咗無耐，先後搞出咗沈鴻英叛亂同埋東江叛亂，重將中國國民黨搞出咗改組。


而1984年嘅中國人民政治協商會議廣東省廣州市第六屆委員會第二次會議入面都係講過同樣嘅嘢。而1983年8月份，孫中山大元帥府舊址俾廣州市人民政府話咗係廣州市第二批重點文物保護單位。而1989年6月重升級到廣東省重點文物。


到咗1992年，由於廣東省農業機械供應公司收到中國人民政治協商會議發嚟話要快啲裝修同恢復返孫中山大元帥府，要佢哋搬走，嗰年俾廣州市政府批准咗。就喺1996年11月，孫中山大元帥府舊址俾國務院話咗係中國重點文物。


到咗2010年8月份，由於廣州市為咗迎接亞運會嘅開幕，重拆咗大元帥府周邊嘅危樓同江灣大橋附近嘅引橋，再整咗間大元帥府廣場，而且重幫紀念館搞咗啲裝修同維護。就喺嗰年10月20號先至重新開放。不過到咗2012年，廣州市規劃部門又話收返大元帥府嘅一嚿已經出咗租嘅地皮，用嚟起6300㎡嘅孫中山紀念場館嚟解決點解大元帥府冇乜位嚟發佈展覽。


1996年11月20號，呢個遺址俾人列入咗全國重點文物保護單位。甚至喺2006年6月11號向公眾開放部分修復好，大概差唔多3,000幾平方米嘅遺跡，同埋10,000幾件發掘品入面揀出嘅靚文物，重向公眾展覽。


喺1995年，嗰時嘅廣州市兒童公園俾基建工地發現咗個大型石砌水池響度。後嚟經過初步調查，水池面積有差唔多4,000㎡咁大，而水池入面嘅建築都係嗰時中國內地第一次發現嘅石構建築，結果俾人話咗係秦漢時期嘅南越國王宮遺址。


結果嗰年嘅南越國宮署遺址列入咗中國十大考古發現。甚至喺1996年嗰陣，喺石池嘅西邊又發現咗整得比較好嘅南越國食用水井。甚至重喺1997年，就喺信德文化廣場嘅工地度發現咗條150米，從西向東延伸嘅曲流石渠。


而喺石渠最東面嘅彎月形水池入面重發現咗幾百隻龜鱉嘅殘骸，而石渠入面重有果核同樹葉都有。而啲水喺石池度流出嚟，經過石渠之後，再通過木質嘅暗槽口先至流入珠江。而呢條石渠就俾考古隊估係南越國宮署入面嘅御花園，重俾人話係中國最早嘅人造園林水景。


到咗2000年，考古工作退隊重喺御花園嘅遺跡西邊嘅兒童公園入面搵南越國有關啲嘢，點知又發現咗南越國宮殿遺跡。結果廣州市政府決定將兒童公園搬咗去而家嘅人民南路同一德路嘅交界度，而之前兒童公園度就交咗畀文物部門嚟搞全面嘅發掘。


宮殿嘅樣就按返西漢嘅長安城嚟整，有比較大規模嘅排水系統。而1號宮喺趙佗城嘅東南邊，嗰度嘅御花園好有可能按照按返長安城嘅長樂宮嚟整，而西邊2號宮嘅散水面度搵到嘅陶瓷碎片度，重寫咗「華音宮」3個字，啫係話之前2號宮可能係嗌華音宮。


趙昩係開國祖趙佗嘅孫，號稱「南越文帝」。在位公元前一三七年至到公元前一二二年。南越王墓，喺現知嶺南古墓之中，規模最大，隨葬品最多，墓主人身份亦係最高。哩個墓出土嘅陪葬品，有文帝行璽金印，係中國出土嘅第一個帝印。


餘蔭山房，亦叫餘蔭園，喺廣東番禺南村鎮北大街，係清朝道光年間舉人鄔彬嘅私家花園，亦係廣東四大名園之一，佔地1589平方米。1983年，入廣州市文物保護單位。1989年，升廣東省文物保護單位。2001年6月，升全國重點文物保護單位。


碉樓可以追到去明朝中後期，不過大多數碉樓係20世紀20到30年代起嘅。當時旅居世界各地嘅華僑，將佢哋僑居國嘅建築風格，帶埋返嚟開平，所以碉樓嘅建築風格，用嘅材料，都包晒現代主要嘅建築風格。而碉樓設計嗰時，曾考慮到開平一帶有好多土匪，睇中當地回鄉華僑有錢想搶嘢。


中華人民共和國成立之後學蘇聯，喺1952年搞咗個「全國高校調整」，有基督敎背景嘅私立嶺南大學被迫拆散，主體部分併入中山大學，個校區亦都成個畀咗中山大學。而家中山大學嘅廣州南校區就係前嶺南大學嘅校區。中大而家都重有一個叫「嶺南學院」嘅學部，佢啲系都係經濟類嘅。


1952年，中山大學、嶺南大學、湖南大學、廣西大學等十幾間全國有名嘅大學嘅理工科院系合併成為華南工學院，即係華南理工大學嘅前身，1960年獲得「全國文教戰線先進單位」稱號，並且被評為重點大學。1981年獲得授予博士同碩士學位嘅資格，係中國第一批攞到呢啲資格嘅學校。


河南，亦叫河南地、江南洲、花洲，廣州珠江主航道南岸嘅一塊大區域，亦係舊廣州嘅核心板塊，喺而家廣州市海珠區西、中部地帶，東至赤崗，南至瑞寶、上涌。舊時屬番禺縣，東漢得名於議郎楊孚，盛唐時期做過縣治，清朝屬縣轄下嘅茭塘巡檢司。


先秦時期，河南係百越地頭。秦始皇三十三年平定百越之後，設南海郡，河南屬番禺縣。漢高祖四年，南海郡尉趙佗建南越國，定番禺做國都。東漢章帝時期嘅議郎楊孚係南海郡番禺縣下渡頭人。佢周時都帶洛陽嘅五鬣松返屋企，就種響門口。


東晉元興三年，江浙農民為咗反抗朝廷嘅繁重徭役，起義軍首領盧循班馬由海路入攻陷廣州，又喺而家河南隔山嘅劉王殿崗築城據守七年，史稱盧循城。盧循嘅後人成咗蜑家人。隋開皇十年撤番禺縣為南海縣，於是乎河南改屬廣州總管府南海縣。


唐武德四年，復置番禺縣。長安三年，朝廷將縣治設喺江南洲，即河南。五代時期，南漢國王劉龑喺龍船崗南面設祭壇「南郊壇」，重喺左近起行宮劉王殿同倉庫。宋開寶五年，番禺縣併入南海縣，河南改屬廣州府南海縣。由明清至到民國，河南一路隸屬番禺縣。


明朝，學者何維柏喺河南小港辦天山草堂，作育菁莪。清朝，番禺縣設茭塘巡檢司，下轄河南、茭塘、瀝滘等地。道光二十七年，英國諗住租借河南洲頭嘴，派測量隊來度土地，於是乎河南四十八鄉三千幾人走去英國商館示威，咁洲頭嘴收尾就無做租界。


河南總地勢係北高南低。北部由西向東係一迾略有起伏嘅低丘崗巒。而家嘅河南係由全新世以來嘅幾個基岩島仔做核心、由北江同西江帶來嘅河流沖積物、由廣州溺谷灣嘅海水帶來嘅海積物逐漸淤積而成，佢嘅海平面係沈積基面。


構成殘丘嘅火山岩係酸性流紋斑岩、英安斑岩同火山角礫岩。臺地喺河南北部，由西向東成迾排開，西起沙園、南石頭，東至石榴崗。由白堊系紅色碎屑岩同震旦系變質岩經更新世長期侵蝕剝蝕而成嘅準平原面，喺更新世到全新世上升之後，形成紅岩臺地。


河南嘅村社呈西北密、東南疏分佈。有史載記錄最早嘅村社係下渡頭。唐宋年間，各姓族人由大江南北遷入番禺河南，分別成爲咗河南一衆村社嘅第一批開村人。明朝，河南形成咗大塘、橋貝等十三條村，史稱「河南十三村」，而當時嘅村經已超過二十條。


河南各村社都有茶樓，喺城區出名嘅有成珠、三如、洞天、正心。成珠樓係河南最耐歷史嘅一間茶樓，清朝乾隆年間喺漱珠橋畔創立。因產小鳳餅同「新伍仁月」出名，招牌菜式有「奇味金豬手」等。1985年火燭燒咗茶樓。


三如茶樓喺塹口，係舊底河南最大規模嘅一間茶樓，有三四層，招牌菜式有「百花釀蝦扇」、「雙飛蝴蝶魚」、「三如迎賓雞」等。三如設過一毫子茶位費，係廣州茶樓之中少見嘅。洞天茶樓係1915年喺大基頭創立嘅茶樓，茶市分「二四廳」、「三六廳」，早市甜品一律用玻璃碟裝。


正心茶樓喺南華東路東段，係河南尾地區最大嘅一間茶樓，招牌菜式有「三星大包」、「錦滷雲吞」等，1990年代併入成珠樓。舊底村社重有好似「德香」呢啲街坊茶樓，勞苦大衆周時都幫襯。而家雲桂村亦有整潮州菜嘅新南園，招牌菜有「金牌乳豬」、「油泡蝦丸」、「珊瑚桂魚卷」、「日出影瓊山」等。


河南有幾間特色嘅餐館。寶岡二聖宮嘅佛世界，係姑婆屋改建嘅五層素食餐館，招牌菜式係羅漢齋。基立村基立南街嘅南樂酒家，係1983年創立嘅一間蠄蟝餐館，人稱「蠄蟝王」，夜市人多到要等位。雲桂村重有間以羊肉做特色嘅新興飯店，招牌菜式係秘製羊肉煲，用封開蓮都羊肉火鍋做底。


民國初年，河南誕生咗太史菜，係廣東菜嘅一個重要分支。創始人係末代翰林江孔殷同私家廚師李才。主要菜式有太史五蛇羹、太史豆腐、太史田雞、蝦子燜柚皮、荔浦芋等。太史蛇羹分「龍虎會」同「龍鳳會」，龍、虎、鳳分別係蛇、果子狸、竹絲雞，五蛇係金環、銀環、飯鏟頭、過樹榕、五步蛇，配菊花瓣同薄脆食。


隔山畫派嘅居巢識詩詞同畫國畫，好曉畫花鳥魚蟲。喺隔山鄉起十香園，廣收門生。後來創立嶺南畫派嘅高劍父、陳樹人皆出其門下。居廉、居巢喺繪畫理論同實踐都主張突破傳統框架，師法自然，追求形神兼備，喺當代中國畫壇中獨樹一幟，形成「居派」風格。


民國初年，隔山畫派嘅一脈、被譽為「嶺南三傑」嘅高劍父、高奇峰同陳樹人，都喺河南住、參加民主革命活動、去日本學美術，民國建立之後致力於國畫革新運動，創立「新國畫」、「折衷派」。高劍父、高奇峰都收門生，陳樹人亦寫文介紹畫藝，重喺十香園側邊買地起息園，營造繪畫藝術嘅環境。


18世紀中國瓷器喺世界各地十分之暢銷，有人由江西景德鎮大批定造白瓷胚運返廣州，請工人彩繪，再入窯二次燒製成廣彩瓷，賣去外國。清乾隆四十三年，廣州成立彩瓷行會組織「靈思堂」，初時喺文昌路，後尾搬來河南龍田鄉、龍導尾做生產基地，所以清朝嘅廣彩瓷亦叫河南瓷。


清末，一啲畫家亦參與廣彩製作，於是乎廣彩陸續有創新。呢個時期產生嘅新彩繪組織有「廣東博物商會」、「羊城芳村化觀瓷畫窯」等。20世紀初，畫家高劍父、陳樹人、高奇峰同潘達微喺河南寶崗寶賢大街創建「美術瓷窯」，佢哋一路喺燒窯處研究彩瓷燒制技藝，一路秘密籌備反清民主革命活動。


河南彩紮風格細膩、紮作牢固輕盈、色澤濃厚。河南地嘅彩紮以關根師傅為代表。關氏世代從事醒獅、花燈紮作，佢由細跟老頭學彩紮，喺同福中路開「栢記」醒獅紮作店。栢記醒獅喺廣州乃至海外都頗有名氣。栢記除咗醒獅，重紮龍頭、花燈。


張九齡字子壽，一名博物，諡文獻，係大唐政治人、文學家、詩人、名相，韶州曲江人，世稱「張曲江」或「文獻公」。唐玄宗開元年間尚書丞相、詩人，舉止優雅，風度不凡。西漢留侯張良之後，西晉開國功勳壯武郡公張華十四世孫。


李隆基喺廿八歲繼位，在位期間係處於大唐盛衰之間。713年，李隆基發動先天之變，打殘咗太平公主，結束咗唐初女性專權嘅局面，而佢在位頭三十年年號係「開元」，期間重用良臣重整戶口，使大唐皇朝繼續保持生氣，綜合國力箭咀向上，史稱「開元之治」。


李隆基喺公元742年，改年號做「天寶」，用咗一啲俾後世鬧為奸臣嘅人，好似李林甫、楊國忠、安祿山。而其中安祿山更加發動「安史之亂」。玄宗被迫帶楊貴妃離京，最後楊貴妃死咗，李隆基傷心過度，唯有讓位畀自己個仔李亨，即係唐肅宗。


宰相，係對中國古代輔助帝王官僚首長嘅通稱，唔同朝代有唔同嘅名，例如丞相、相國、尚書令、中書令、侍中、同平章事等。作為舊時中國朝廷官員嘅阿頭，地位只係低過統治者，即係「一人之下，萬人之上」。呢個職位早喺春秋時期已經存在，秦朝作為第一個中央集權王朝正式設立丞相作為三公之首。


正統九年，陳獻章考中廣東鄉試，後生嗰時信奉程朱學派。正統十二年，佢參加禮部會試，中副榜，入國子監讀書。後來考唔中禮部，來到江西，師從著名學者吳與弼。半年之後返家鄉，困學知變，住喺白沙里，起咗間陽春台苦讀，為咗減少外界嘅干擾，佢屋企人喺牆壁鑿個窿仔，飲食衣物，都喺爾個洞遞進。


成化二年，陳獻章經順德縣知縣錢溥規勸，趁憲宗試禮施教，整頓朝綱，考取功名，為國家效力。就決定又上京師，重新遊太學。成化五年，參加戊辰科考，考得副榜，後來喺吏部衙門做個日日做文件、抄書校正、封發遞送嘅低級小吏。


成化十九年，陳獻章以一篇《乞終養疏》感動咗憲宗，獲准佢返屋企養老母，贈「翰林院檢討」。陳返回故里，一心研究哲理，重振教壇，名聲因此遠播，到處爾學者都來要求做佢弟子。陳獻章教咗十幾年，好多學生得益佢嘅教誨，做朝廷嘅棟樑，爾個就係「嶺南學派」嘅形成。


宋明理學本來係儒學，由周敦頤所創，發展橫跨宋明兩代，研究人士中不乏來自日本韓國。宋明理學主要係結合道教同佛家，重新演繹儒家思想。由當初嘅天道觀發展成二程嘅本性論，再衍生象山派嘅心性論。所以原名為道學嘅宋明理學，又叫做心學同理學。


自魏晉南北朝，佛教傳入，玄學日盛，時刻挑戰儒學理論體系。隨住宋朝重文輕武，文人地位日高。農業同印刷技術提升嘅同時，朝廷又唔阻止土地兼併，社會貧富懸殊加劇，怨氣日深。古文運動興起，鼓勵文人報效社會，加上異族入侵，促使文人重建維繫社會嘅思想體系。


北宋初期，歐陽修曾建議復興儒道，以保治理之道。周敦頤《通書˙志學》所謂「志伊尹之所志，學顏子之所學。」就係敦促管治人才要外王內聖，兩者並重。其後，慎獨之學探討天命同人性嘅關係，以《易經》嘅「窮理盡性以至於命」解釋點樣天人合一，慢慢演變成三大主流。


新會係廣東歷史文化名城，同開平、恩平、台山並稱四邑。之後加埋鶴山，並稱五邑，直到而家。區政府喺會城街道。總面積1387.02平方公里，總人口 104.51 萬。城市綜合實力列國家統計局2005年版中國百強城市第50位。


喺5000幾年前嘅新石器時代，新會重係珠江口上嘅一個海灣，之後西江泥沙長期淤積成陸。嗰陣時就有古越族人喺度漁獵、生活。近呢幾十年來，喺新會發現咗好多新石器時代嘅古人生活遺址，包括有都會貝丘遺址、梅閣炮台山沙丘遺址等，挖掘出一批有拍印紋飾嘅陶器碎片、粗陶器等文物。


公元前214年，秦始皇平定咗嶺南地區嘅百越之後，新會就隸屬南海郡番禺縣轄地。秦末，趙佗創立咗南越國，新會屬南越國領地。元鼎六年，漢武帝滅咗南越國，新會為交州南海郡番禺縣轄地。三國吳黃武元年，孫權喺而家司前河村附近為治所置平夷縣，以討平夷族為名，意思係鎮撫喺當地佔大多數人口嘅土著居民，呢個係新會設立行政區嘅開始 。


南北朝時期嘅劉宋永初元年，劉裕分南海、新寧兩郡之地置新會郡，領有盆允、封平、新夷三縣，以盆允為郡治，呢個就係新會得名之始，並一直沿用到今日。元嘉十三年，北燕昭成皇帝馮弘之子馮業率領三百人從高句麗浮海到此，被宋文帝封為懷化侯新會太守，成為咗馮姓入粵始祖，係有史可考最早嚟新會嘅移民活動。


唐武德八年，由於新會盛產海鹽，官府開始喺而家台山沿海一帶設立咗岡州鹽場，到咗宋朝發展成六個鹽場。另外，喺古井官沖崖山附近嘅碗山窯址發掘嘅四千幾件陶器同青瓷器，證明唐代新會燒瓷業發達。官府採取嘅開放政策，鼓勵對外出口貿易，新會亦係外國商船出入嗰陣國際商埠廣州嘅必經之路，因此碗山官窯嘅瓷器亦都經由呢條海路源源不絕運出去外國銷售。


五代十國時期，新會俾南漢所管轄。當時張九齡後裔張嚳率領族人從曲江遷嚟新會，喺新會分出榮、華、昌派。宋紹聖四年，蘇軾貶咗去儋州，曾途經新會。北宋末年，都會人黃道娘發明手工織布機，教授紡織技術。宋高宗時，朝議大夫馬持國由臨安南渡入粵，喺金紫街定居，成為嶺南馬姓嘅始祖。


咸淳九年，因蘇妃之亂，羅貴帶領35姓共97人從南雄珠璣巷南逃到新會，奠定咗今時今日新會姓氏宗族嘅分佈。祥興元年，宋帝昺俾元軍追殺逃到新會，建立行宮。最後喺崖山海戰一役中俾元軍擊敗，丞相陸秀夫抱住趙昺投海殉國，南宋滅亡。


元滅宋之後，採取咗高壓政策嚟統治百姓，抗元復宋嘅起義不斷爆發，至元二十年，原南宋瓊州知州林獲次子林桂芳與宋宗室後裔趙良鈐兄弟，喺瀧水縣羅旁起義，抗元復宋。號稱羅平國，改元延康。冇耐之後俾元軍鎮壓，林桂芳等人全軍覆沒。


明洪武元年六月，朱元璋派征南將軍廖永忠，捕殺盤據新會多時嘅農民起義領袖黃斌，正式將新會納入咗明朝嘅版圖。廿四年，新會開始圍築縣城，從西面嘅西山一直到東面嘅馬山，周長660丈，縣衙建於城內。到咗萬曆年間，縣城修築到會城河邊，周長約莫5公里，新會城就成為咗廣東第三大城，僅次於廣州城同潮州城。


嘉靖元年，佛朗機人別都盧同埋疏世利率領五艘船入侵新會，明軍派右都禦史總督兩廣軍務張嵿應戰，史稱西草灣之戰，呢場仗從西草灣海面一直打到咗哨州海面，最後明軍大獲全勝。萬歷二十六年，西班牙駐菲律賓總督派兵喺虎跳門河岸設立據點，冇耐之後俾官府派兵驅趕。


崇禎十七年，明朝俾李自成滅咗之後，新會重係南明管轄範圍。到咗紹武元年十二月十五，清朝將領李成棟帶軍攻陷廣州，委派咗林鳳翺做知縣，新會納入咗清朝嘅領土。但係，永曆二年四月十五，李成棟轉投南明，新會一度重回南明管轄，但永曆四年十一月初二，清朝嘅尚可喜同耿繼茂重奪廣東，新會先至正式納入清朝嘅版圖。


永曆八年，南明安西王李定國接連三次攻打新會城，圍攻咗新會城八個月，城中糧盡，守城清軍食城內居民充饑，到十二月初，食咗差唔多成萬人。到最尾清軍援軍趕到，以火箭大破象陣，李定國逃走咗。康熙元年清廷為咗防止沿海居民接濟明朝遺臣鄭成功，下令遷海，沿海居民需向內陸遷徒五十里，加上實施海禁，新會受到嚴重影響。


後來廣東巡撫王來任、廣東總督周有德請求復界，到咗康熙八年朝廷允許馳禁，居民陸續遷回。康熙五十七年，清政府設置崖門炮臺，嘉慶十四年遷至現址。第一次鴉片戰爭時，由於炮臺火力威猛，守衛森嚴，就連英軍不敢打埋嚟。


咸豐四年，新會天地會首領陳松年、呂萃俊率領紅巾軍響應太平天國喺在江門起義，史稱狗山起義，不費一兵一卒占領江門。圍困新會城六十日咁耐，兩廣總督葉名琛派兵前嚟鎮壓，起義最終失敗。光緒三十年，根據《中英續議通商行船條約》第十六條規定，江門正式成為咗通商口岸。


中國抗日戰爭爆發以後，日軍喺1939年3月28號，派出咗南支派遣軍藤田旅團2800人從鶴山傑洲登陸入侵新會。國民革命軍進行咗頑強嘅抵抗，但因軍備落後，最終失守。4月2號，日軍太田部隊攻入會城，不久之後，新會全境大部分地區淪陷，縣政府流亡咗去雙水豪山張將軍家廟，1945年8月15日，日本宣布無條件投降。


9月28號，日軍投降代表一三○師團參謀長吉村芳次等人喺台山公益胥山中學向六十四軍投降，新會正式光復。1945年11月至1949年秋嘅國共內戰期間，中共武裝組織曾至少五次對新會縣嘅國軍發動襲擊。1949年10月24號，中國人民解放軍第十五軍第四十五師和平佔領咗縣城會城，中華民國國軍撤退。


中華人民共和國成立之後，新會縣曾分別屬珠江專區、粵中行政區、佛山專區、江門專區、肇慶專區、佛山地區管轄。1951年江門重新設市，之後半個世紀新會不斷劃出土地畀江門市管轄，到咗2002年6月成為咗江門市嘅市轄區。


1965年，新會縣劃出東南部地區同中山縣西南部地區一齊合設斗門縣。1992年10月8號經中國國務院批准，新會撤縣設市，成為咗省直轄縣級市，由廣東省政府委托江門市代管。另外，由於國家對新會高度重視，先後有周恩來、趙紫陽、董必武、賀龍、羅榮桓、郭沫若、朱德、葉劍英、華國鋒、傅作義、蔡廷鍇、李宗仁、鄧小平、艾倫·謝發德、習仲勛、任仲夷、李鵬、溫家寶、張德江等國家領導人同埋知名人士嚟到新會視察同訪問。


新會位於中國南部沿岸，珠江三角洲嘅中西部，西江、潭江嘅匯合處，北部、東北部接江門市，東部接中山市，東南部同斗門區接界，南面黐住黃茅海，西南接台山市，西接開平市，西北接鶴山市。海岸線長14.9千米。新會嘅地理座標為北緯22度5分43秒至22度48分24秒、東經112度47分13秒至113度15分24秒之間，東西闊46.


據地質學家考證，喺5000年前，新會重係珠江口嘅一個海灣，東南部一帶係成片島嶼。其後經過西江同潭江幾千年嚟嘅河流作用，新三角洲平原逐漸向海推進，特別係喺近九百年時間入面，新會東部先至逐漸形成家陣呢個遍佈河網嘅沖積平原。


新會而家嘅地貌主要係由山地、丘陵、台地、沖積平原同埋海灘等組成。北部係低山丘陵區，以雲峰山為主，雲峰山嘅主峰海拔545米。西南部係高山山脉區，以古兜山脉為主，古兜山脈嘅主峰獅子頭海拔982米，係新會嘅最高峰。


新會位於華南地區，全境都係喺北回歸線以南，瀕臨南海，氣候炎熱，雨量充足，屬於海洋性嘅亞熱帶季風氣候，四季唔算分明。全年平均降水量為1784.6毫米，平均氣溫攝氏21.8度，平均相對濕度81%。每年四月中旬到十一月中旬，喺新會嘅夏天，天氣炎熱潮濕，朝早有時有驟雨同雷暴。


晏晝最熱，平均氣溫超過攝氏31度，晚間會跌返落去攝氏26度咁上下。十一月中旬至下年四月中旬就係冬天，平時天陰，間中會有冷鋒經過，吹乾燥北風。氣溫有時會跌到攝氏10度以下，古兜山等高地，氣溫仲會降到去攝氏0度左右，會有結霜嘅情況出現。


2007年，新會耕地有成28533公頃，人均0.038公頃，可利用嘅土質類型包括有水稻土、紅壤、菜園土。境內主要礦種有錫、鎢同埋石英等。森林覆蓋率方面，2008年嘅數據係30.6%，高於全國嘅水平。新會境內生物資源豐富，主要集中喺古兜山區，境內珍稀植物有銀杏、水松、水杉等。


根據新會區統計局嘅統計數據，截至2007年年尾，新會總人口估計有成 104.51萬人，其中戶籍人口有 74.51萬人，外來人口約有30萬人。人口分佈方面，會城街道人口數佔戶籍人口嘅36%，雙水鎮則佔12.


新會人口喺呢60年以來一直都保持上升嘅趨勢，戶籍人口從1949年嘅62.5萬人增加到2007年嘅 74.51萬人。另外，祖籍新會嘅海外華僑同埋移居香港、澳門、台灣三地嘅移民共有 110多萬人，分佈喺三十七個國家同地區，新會亦因為咁俾人叫做「僑鄉」。


新會嘅語言以粵語四邑片新會話為主，壯語、客家話、閩語喺新會都有分佈。新會嘅粵語主要分為會城話、雙水話、古井話三種。客家話主要分佈喺大澤嘅同和、鯽魚山等村。閩語方言主要分佈喺睦洲鎮、大鰲鎮嘅沙田地區，分為睦洲話、大鰲話等。


新會喺1960年代之前仍然以手工業為主，產品以葵扇著稱。清光緒年間，葵扇、夏布、煙絲、蠶絲、茶葉已經成為出口商品，行銷香港及國內等地。辛亥革命後，新會起咗江鶴、江會、江海、江北、江禮、江佛、新開七條公路，加強對外聯繫，促進咗經濟發展。


到咗1936年，新會葵扇年產生葵1.3億柄，葵製品遠銷蘇聯、美國、英國、法國、古巴、哥倫比亞、秘魯、智利等20多國家和地區。柑、桔、橙水果總產量為77900噸，占咗廣東省產量嘅47.2％，遠銷香港、南洋同埋國內各大城市。


對外貿易興盛。1949年後，相繼創立咗新會糖餅廠、新會水泥廠、新會鋼鐵廠、新會造船廠等等嘅國營企業。喺中國推行經濟改革政策以後，新會吸引咗香港、澳門、台灣同埋國外嘅大量資本進入，五金、食品、造紙、集裝箱、紡織、鋼材、電器、摩托車等工業有咗快速嘅發展。


據新會區統計局嘅數據，2007年新會嘅國內生產總值為263.16億元人民幣，比上年增長16.06%，全區按戶籍人口統計人均生產總值達到35319元人民幣，折合4829美元，比上年增長22.59%。城鎮登記失業率為2.


新會過去係廣東嘅農業大縣，被譽為廣東嘅「魚米之鄉」，重係桑基魚田種植最發達嘅地區之一。但近年工業和第三產業嘅發展，令到農業喺經濟總量嘅比重逐年下降，2007年新會農業嘅增加值得20.92億元人民幣，僅佔全區國內生產總值嘅7.


新會工業開始發展嗰陣，以國有企業為主，其後隨着中國改革開放嘅深入，外來投資比重日漸增加。近年來着重於以工業同科技為主體嘅經濟發展戰略，工業占全區經濟總量嘅比重越來越高，2007年新會工業嘅增加值有143.


另一方面，新會區亦都注重特色工業重鎮嘅發展，會城嘅食品業和造紙業、雙水鎮嘅造紙業和拆船業、司前鎮嘅不銹鋼業、大鰲鎮嘅集裝箱業、羅坑鎮嘅化纖紡織業同埋睦洲嘅小家電業等區域特色經濟發展迅速，成為咗當地重要支柱產業。


喺物流業方面，一批大型物流項目如大昌慎昌、名冠陸續投入運營。喺房地產業方面，近年來新會良好嘅人居環境激發咗房地產市場嘅巨大發展潛力，吸引咗碧桂園、和記黃埔等知名房地產商相繼進駐新會。喺旅遊業方面，新會注重將文化與旅遊相結合，塑造出小鳥天堂、梁啟超故居紀念館同埋崖門宋元古戰場等一批富文化、歷史內涵和新會特色嘅人文景點，促進咗新會旅遊業嘅發展。


根據2007年新會區統計局嘅數據，新會共有公路通車里程1225公里，公路密度為每百平方公里88.3公里。新會嘅道路網絡，大致上可以分為公路、橋樑同埋渡口。2007年，新會通車嘅高速公路有江中高速公路、江珠高速公路、佛開高速公路、西部沿海高速公路同埋新台高速公路，佢哋同325國道、京珠高速公路一起為骨架，構成了四通八達嘅公路網，加強咗新會與周邊廣州、珠海、佛山、中山等城市嘅聯繫，使區內交通與珠三角區域性交通形成緊密嘅銜接。


新會喺西江、潭江下游交會處，南瀕南海，境內河道縱橫，通江達海。早喺宋末嗰時，皇室沿水路逃亡到呢度，到咗元代就有定期嘅客、貨船來往廣州，到咗清康熙年間，開往廣州、佛山、香山各地嘅航線逐漸增加。後來由於會城河日漸淤塞變窄，到咗清末新會水路交通中心逐漸俾江門鎮取代咗。


改革開放之後，政府喺天馬銀洲湖畔設立新會港，2001年10月，新會港天馬港區成為咗國家一類貨運口岸，銀洲湖俾國家確定為對外開放水域，面積成65平方公里。新會港最大靠泊能力5000噸級，通過能力為10萬個標準箱，集裝箱嘅年吞吐量為86萬噸。


新會喺清朝宣統年間已有鐵路嘅出現，陳宜禧修建新會北街到新寧寧城嘅新寧鐵路，新會段全長約40公里，連接牛灣同北街，於1910年開工，1913年3月全線起好。大王市到牛灣一段更使用渡輪渡過潭江，成為咗中國第一條使用火車輪渡嘅鐵路。


1949年7月，政府喺江門鎮北街西江河面開闢咗江門至廣州、江門至香港嘅水上飛機航線，三個月後因解放軍南下而停航。現時，新會150公里半徑範圍內有廣州、深圳、珠海、香港、澳門等5個國際機場，可以俾新會市民使用。


到咗雍正十年改為義學。到明朝中葉，新會籍教育家陳獻章提倡興學育人，令到全縣各鄉，都有成立社學。到咗清末，梁啟超主張「廢科舉、興學堂」。光緒三十年，會城開設咗私立嘅求志學堂，同埋幽馨女子學堂，為新會學堂創設之始。


目前，隨着人口急劇老化，生育率不斷下降，令到大部分學校收生不足，有啲學校甚至乎出現咗「一對一」教學嘅現象，造成多數鄉村學校被「殺校」。學校經過大量撤併，至2007年，新會共有普通中學58所，職業中學6所，小學88所。


新會著名嘅特產品有葵扇、陳皮、甜水蘿蔔、甜橙、黃沙蜆、禾蟲、粉葛、同埋荔枝等，其中以陳皮最為出名，為廣東三寶之首，陳皮係用新會出產嘅大紅柑剝皮後曬乾而成，早喺東漢時期已經有記載，到宋代成為咗「廣貨」之一，遠銷全國各地及外國，到清同治年間，陳皮俾慈禧太后指定為貢品，因此有「千年人蔘，百年陳皮」嘅美譽。


醫學研究指出，貯存越耐嘅陳皮含有越多嘅黃酮類，而黃酮類有抗氧化同埋增加免疫能力嘅功效，因此年份越耐嘅陳皮價值就越貴。陳皮嘅種類分為青皮同紅皮，各有不同嘅效用。中秋節至農曆九月初所採摘嘅柑皮為青皮，產量少但藥用價值高。


另一種出名嘅特產葵扇亦相當著名。早喺晉朝史書已有記載，到明末清初進入咗黃金時代，遠銷至全國各地，朝廷將其列為貢品，當時喺上海、重慶、漢口、蘇州等地都有葵扇出江幫設立嘅岡州會館，作為葵扇交易同葵商居住嘅場所。


新會嘅廣播事業可以追溯到1951年，新會電台嘅前身新會新聞收音站開播，而家新會電台以FM98.3嘅頻率廣播。而新會唯一一間有線電視台新會電視台就係喺1984年1月啟播，而家都仲有營運。而第一份報紙係1912年創辦嘅《岡州星期報》，第一份日報係《新會醒報》，不過而家新會冇自己嘅報紙發行。


新會人嘅飲食習慣和廣東其他地方一樣係一日三餐。早餐嘅時間喺早上6點到10點，啲人習慣去茶樓嘆番一盅兩件，或者去街邊舖頭仔食腸粉、粥、撈麵、雲吞麵。中午飯同晚飯，好多人都喺屋企食。但有啲人會到快餐店食飯，又或者喺屋企打電話叫快餐店外賣。


天主教喺清康熙三十三年由那伏鄉人高竹傳入新會，並喺金紫街建教堂。教堂喺雍正禁教時俾官府收番，改做公所，其後改為古岡義學，之後百幾年新會都冇傳教活動，但仍有世襲嘅天主教徒。鴉片戰爭後，清廷允許洋人來華傳教，世襲天主教徒將鳳池里一座房屋賣俾教會用嚟起天主教堂，1954年搬到而家嘅地方。


基督教喺清同治十年由美國長老會駐廣州牧師那夏禮傳入，喺會城東關路設立教堂。此後，英國衛斯理宗、英國聖公會、德國信義宗、美國公理宗、美國浸信會同埋安息日會等眾多嘅差會陸續進入新會，分別喺會城、江門同古井等地相繼設立教堂。


佢喺1619年中進士，後嚟調入兵部守山海關同遼東，先後創造咗寧遠大捷、寧錦大捷等戰績，重參與關寧錦防線等嘅工程。話就話佢打冧咗後金軍隊，但喺崇禎元年，由於佢出錯對策而導致己巳之變。最後喺京師判凌遲處死，享年四十七。


蘭芳共和國，抑或蘭芳大統制共和國，係啲現代學者對海外華人喺婆羅洲創立嘅一個社群或者政權嘅稱呼，之自稱為蘭芳公司。1770年，廣東嘉應州客家人羅芳伯喺東南亞西婆羅洲坤甸成立唨「蘭芳公司」，1777年羅芳伯捉「公司」片面改成「共和國」，即公司共和國，之不過向清朝稱臣嗰陣照舊使「蘭芳公司」。


1884年，蘭芳公司俾荷蘭東印度公司擊敗而滅亡唨，啲殘餘勢力逃至蘇門答臘。蘭芳共和國由立國到滅亡，總共歷經一百零七年。由於顧忌清朝嘅干涉，荷蘭並冇公開佔領佢，之係另立一個傀儡政權嚟進行統治。直至1912年清朝滅亡至後，荷蘭先正式宣佈佔領。


學者廖敏淑認為蘭芳公司只是一個開礦的移民社群組織，無異於會館、公所，且協助當地荷蘭殖民政府執行著課稅等職責。據廖敏淑所言，荷蘭人「認為蘭芳公司的制度源自於中國村社，而中國村社是民主又獨立的『小共和國』」，所以荷蘭人稱蘭芳公司為「共和國」。


18世紀，西婆羅洲的各蘇丹國進口大量華人苦力到南洋挖掘金礦與錫礦，由於有荷蘭殖民者進行騷擾，所以當地有華人社團從廣東招請團練，來到南洋擔當類似保鑣或傭兵的角色，逐漸形成所謂「公司」的組織。又以客家人族群由於習武風氣盛又相當團結有嚴格紀律，故頗受歡迎影響力甚大，當中勢力最大的是蘭芳公司。


清朝乾隆年間中后期，廣東嘉應州人吳元盛因为谋划发动起义事泄，因而逃亡到婆罗洲島，在當地創建了很有影響力的聚勝公司，成為該公司首領。後來其下屬羅芳伯的聲望逐漸超過吳元盛，反而成為吳元盛的上司，羅芳伯遂成立蘭芳公司。


羅芳伯於1777年在坤甸成立蘭芳大統制共和國，並被推舉爲擔任第一任大總長。羅芳伯知道荷蘭人對清朝仍然顧忌，所以在立國之初就立即向大清稱臣，並派員前往北京朝貢。但担心清政府可能会有所不满，羅芳伯向清朝稱臣時決定仍使用「蘭芳公司」之名，而非「蘭芳大統制共和國」。


蘭芳共和國組織類似中國的祕密會社，譬如天地會和青幫。蘭芳大統制共和國以坤甸或東万律為首都，並將立國之時，1777年當年定為「蘭芳元年」。國家元首稱「大唐總長」或是「大唐客長」，意思是華人作客海外的首長，且「國之大事皆眾議而行」，以類似於民主選舉和禪讓的形式傳承。


陳澧響喺廣東番禺出世，九歲能為詩文。十七，補博士弟子，入粵秀書院肄業。道光十二年舉人。主學海堂十年上下，遲為菊坡精舍山長。喺天文、地理、樂律、算術、古文、駢文、填詞同書法，都有研究。以經史同漢魏六朝唐宋詩文教士，同諸生講論文藝，勉以篤行立品。


梁啓超，字卓如、任甫，號任公，別號飲冰子、飲冰室主人，廣東新會人，係中國近代嘅政治活動家、啟蒙思想家、文學家、歷史學家同教育家，亦係戊戌變法領袖之一。佢1917年做過第二次段祺瑞內閣嘅財政總長，又做過北京師範大學教授、編得粵劇，有九個仔女。


光緒三年隨何如璋東渡出使日本。在任期間，就琉球問題同日本積極交涉。後來佢去美國、英國、星加坡等地擔任外交官。駐外期間，佢留心觀察所在國嘅事物，認為中國要革新自強，必須效法日本維新變法。佢撰寫《日本國志》，全書共四十卷，五十幾萬字，詳細論述日本變革嘅經過同埋得失，借此提出改革中國嘅主張。


光緒二十一年，出任湖南按察使，喺巡撫陳寶箴支持下宣傳維新變法。光緒二十四年八月，獲任命為出使日本大臣。戊戌變法失敗之後，俾清政府列為「從嚴懲辦」嘅維新亂黨，但由於外國駐華公使等干預，清政府允許黃辭職還鄉。


黃遵憲喺1882年至1885年出任清政府駐美國三藩市總領事，親眼目睹1884年美國總統選舉，點不知噉冇啟迪佢思想革新，反而令佢越來越似保守派。佢作詩歌《紀事》記載美國總統大選嘅情况同佢嘅感觸，結論係「共和政體萬不能施行於今日之吾國」。


伍廷芳1856年開始用伍才做名喺香港讀書同生活，1861年喺聖保羅書院畢業。伍才喺1882年用伍廷芳做名，開始返大陸入清政府同民國政府從政。伍廷芳喺民國十一年六月廿三號因病死喺廣州，中華民國政府為咗紀念佢，喺民國廿年到先烈東路整咗伍廷芳墓，重喺嗰年十月十號開幕。


早年時同孫文一齊參加辛亥革命，受到近代革命思想潮影響而成為革新中國畫嘅健將，重親自搞咗新國畫理論，同繪畫實踐相融合而喺中國美術史寫低咗新嘅一頁。1920年代喺春睡畫院開過攴攴齋嚟學畫，培養咗好多藝術人才。


葉劍英喺1927年加入中國共產黨，後生嗰時跟住孫中山搞民主主義革命，參加過搞黃埔軍校同北伐戰爭。1927年重喺發動南昌起義方面，做咗好多緊要工作，嗰年12月參加領導廣州起義。抗日戰爭同第二次國共內戰期間做過廣州工農紅軍副指揮、土地革命戰爭嘅中央軍委總參謀長、八路軍參謀長、中國人民解放軍總參謀長、中共中央後委書記等職務。


海豐有麗江，一名長沙港，上流叫龍津水，出自西北蓮花山，東南會黃姜水，南屈向西，到鹿鏡山，匯為青草澳，合大液水，過大金籠山入海。東北有熱水，南流過九龍山，屈東為大德港，到陸豐，合內河水入海。西便有鳳河水，南同鵝埠水合為小漠港入海。


吳尚時係中國地理學家，廣東開平人，屋企係書香世家，佢係第一個硏究廣州海珠區七星崗海岸海蝕遺址嘅學者，同時寫咗七十幾篇重量嘅學術論文。吳尚時中文、英文、法文同德文都叻。佢嘅愛徒曾昭璇，亦都係出色嘅地理學家。


碉樓可以追到去明朝中後期，不過大多數碉樓係20世紀20到30年代起嘅。當時旅居世界各地嘅華僑，將佢哋僑居國嘅建築風格，帶埋返嚟開平，所以碉樓嘅建築風格，用嘅材料，都包晒現代主要嘅建築風格。而碉樓設計嗰時，曾考慮到開平一帶有好多土匪，睇中當地回鄉華僑有錢想搶嘢。


李光耀係星加坡華人，祖籍廣東大埔。星加坡獨立之後第一任總理，由1959年做到去1990年，又係執政人民行動黨嘅首任秘書長，被稱為「建國之父」。之後退居二線，1990年到2004年期間就擔任「國務資政」，跟住做「內閣資政」，為佢個大仔、現任星加坡總理李顯龍提供意見，到2011年先完全退休。


李光耀係個極具爭議且鐵腕嘅獨裁者，批評者認為佢令新加坡冇新聞自由，喺政治上亦唔民主，文化發展亦因政治需要而備受壓抑，反對派長期受打壓及迫害。李光耀掌權以嚟，引用殖民地時期制定嘅《內部安全法令》囚禁約2600名異己。


言論引起馬印兩國政府強烈反應，馬來西亞同印尼兩國嘅政治人紛紛對此表示不滿，並要求新加坡對李光耀嘅言論作出解釋同道歉。馬來西亞前首相馬哈迪責備李光耀傲慢同唔尊重鄰國，並反擊話馬來西亞都可以質疑新加坡將當地馬來族邊緣化。


1991年，工人黨提名嘅劉程強贏得后港選區嘅國會議席，後喺1997、2001同2006年三次大選中連任。後港嘅選民亦因此「付出代價」，自1990年代以嚟，后港地區存在組屋翻新滯後、公共交通規劃唔周全等問題，工人黨嘅支持者認為，呢個係新加坡政府有意對后港選民進行「懲罰」。


2015年李光耀逝世後，馬來西亞前首相馬哈迪喺佢個Blog發表主題為「光耀與我」嘅文章，佢對李光耀逝世表示悲傷同哀悼，佢話佢成日同呢位新加坡老將交鋒，但係對國家嘅茁壯成長上高提供咗不分仇敵嘅意見，佢仲寫隨住李光耀嘅逝世，東盟喺冇李光耀同蘇哈托底下失去咗強勢領導。


2016年4月，喺李光耀逝世一周年，馬哈迪向媒體表示新加坡人必需珍惜李光耀嘅付出同犧牲，指佢係新加坡今日掂嘅重要關鍵。馬哈迪表示李光耀有責任將新加坡轉變成擁有世界級港口同航空樞紐嘅金融中心。佢話啲人全部需要記住呢啲成就，重表示李光耀嘅立場同馬來西亞嘅立場唔一樣。


「香港四大才子」，又叫香江四大才子，係指香港四個文人，分別係金庸、倪匡、黃霑同蔡瀾，四人各有所長，都係有學問之人，而且分屬好友，所以畀人叫做「香港四大才子」。四人嘅成就大概由廿世紀七、八十年代開始多人識亦受到推崇，而其中黃霑、金庸同倪匡分別喺2004年、2018年同2022年過身，只有蔡瀾間中做電視節目同寫美食書。


「香港四大才子」其中三人倪匡、黃霑同蔡瀾曾經喺1989年至1990年間一齊主持亞洲電視經典成人清談節目《今夜不設防》。2013年，喺黎智英邀請下，倪匡同蔡瀾喺壹傳媒主持每個星期一集嘅清談視像節目《亂噏廿四》。


2016年旺角警民衝突爆發，3月17號，佢响業績記者會上就社會事件表態，以大唐章懷太子李賢詩句「黃台之瓜，何堪再摘」勸諫香港市民「唔好嘅嘢，唔好再搞落去」，指「就算對政治有唔同看法，都要由香港利益出發，唔可以傷害香港」。


佢嘅發言人話，登廣告主要係因為佢認為「香港長期繁榮穩定，在於一國兩制行穩致遠」，今日香港要停止暴力，堅守法治。而且有兩種廣告係因為「目前香港形勢複雜，好難用單一語言或者溝通方法回應」，而且後生仔嘅聲音「震耳欲聾」，佢相信港府已經喺度絞盡腦汁諗計仔。


9月12號，中央政法委微信公眾號「長安劍」發表文章《李嘉誠出聲，究竟邊個應該畀香港後生仔「網開一面」？》，批評佢去慈山寺為香港祈福時希望港府對「未來嘅後生仔網開一面」、後生仔能夠體諒大局嘅言論係「縱容暴力」。


之後，佢透過發言人發表聲明回應，對自己嘅日前嘅言論被曲解，表示十分遺憾，重話咁多年已經慣咗嗰啲莫須有嘅指責，永遠會虛心接受批評，但最緊要嘅係「寬容唔等於縱容，唔等於當法律程序冇到」，重申自己唔接受對任何暴力同埋衝擊法治嘅行為，希望各方能夠尋求空間進行對話。


丘成桐原籍廣東省梅州蕉嶺縣，廣東汕頭出世，有八個兄弟姊妹。之後全家移居香港。14歲時喺大學教哲學嘅阿爸過世，由阿媽獨力養大。中學時就讀香港培正中學，1966年入讀香港中文大學數學系。大學三年級時，跟 Stephen Salaff 去美國柏克萊加州大學深造，師從陳省身。


丘達新，或者叫名達新，係泰國人，做過兩屆泰國總理。佢生於泰國北部清邁府，第四代泰國唐人，係客家人。執政嗰陣，泰國以達新經濟聞名。因爲唐文新聞機構，唔曉泰文同埋客家話，就將達新亂繙，例如香港、中國大陸嘅他信、新架坡嘅達信、臺灣嘅塔克辛等等。


丘達新喺1994年從政，做過泰國外交部長、內閣副總理、正義力量黨黨首等職位。1998年7月14號，丘達新創立泰愛泰黨，最後做埋黨主席。喺2001年2月成為泰國第23任總理。佢仲係泰國首位成功連任嘅總理。


丘達新而家有鑊，原因係渠夫人寶乍文先阿哇察曾經響2003年泰國金融機構發展基金嘅一次拍賣中買入曼谷叻猜拉披色路一個繁華地段上嘅某一忽地皮，而家政府話因為丘達新當時做緊總理，所以係有嫌疑違反咗泰國「反貪污法」嘅。


佢阿爺係著名鬚生聲架南，舅父係著名武生靚少佳，舅母係著名花旦何芙蓮。堂伯父係同治年間創建粵劇行會「八和會館」嘅著名武生鄺新華。8歲跟留聲機學唱粵曲。抗日戰爭前，住喺廣州西關，1938年因日軍侵華而輟學，跟阿媽經澳門去到香港，拜舅母何芙蓮為師，正式成為職業粵劇演員，改藝名「小燕紅」。


1939年春，喺勝壽年劇團第一次登台演出。之後一路做第三花旦，喺夜場扮丫環、宮女等配角。1940年，跟何芙蓮臨時喺靚少鳳嘅金星劇團演出，靚少鳳為佢正式改名做「紅線女」。1941年去到上海演出，年底日軍佔領香港，紅線女搬到靚少鳳屋企，15歲加入馬師曾劇團。


抗日戰爭勝利後返到香港學京劇三年，後來得到何賢贊助成立「真、善、美粵劇團」，先後同馬師曾、薛覺先合演《蝴蝶夫人》、《清宮恨史》等劇。1946年喺香港連續一個月每日不停演出粵劇戲目《我為卿狂》轟動全港，遞年以《我為卿狂》為題材拍攝咗第一部電影。


紅線女曾參演70幾齣電影，主演近200齣粵劇，包括《關漢卿》、《搜書院》、《沙家浜》、《李香君》、《刁蠻公主戇駙馬》、《打神》、故事片《慈母淚》、《胭脂虎》、《秋》、《愛》、《山鄉風雲》、《我是一個女人》、《昭君出塞》、《拾玉鐲》、《人海萬花筒》、喜劇《審死官》、寫實片《天堂春夢》等。


1944年同馬師曾結婚，有2仔1女，細仔馬鼎盛，個女紅虹係著名粵劇花旦，1980年代初被中共稱為「潛逃到台灣」，震驚中外，後作為移民入藉加拿大。紅線女同馬師曾離婚返中國之後曾再婚，最後一個老公係作家華山。


李長春1944年2月喺遼寧大連嘅普通職員家庭出世，阿爸阿媽都係小學程度。細個喺遼寧大連度過，直到1966年畢業為止。1968年去過機械廠做過電焊工、產品設計、瀋陽電器工業公司經理等職。1983同1986年分別做過瀋陽市長同遼寧省長，之後重做過河南省長、河南省委書記、省人大常委會主任、中共中央政治局委員，1998年3月~2002年11月做過廣東省委書記。


張德江係中國共產黨、中華人民共和國重要領導人之一，而家做緊全國人大常委會委員長，又係其中一個中共中央政治局常委。北韓金日成綜合大學經濟系畢業，做過中共中央政治局委員、國務院副總理，管工業、電信、能源、交通。


2016年9月29號，一向立場親中共兼有中資背景報章，《成報》發表評論文章點名批評張德江。文章指主管港澳事務中共中央港澳工作協調小組組長張德江，治港路線偏執強硬，搞敵我矛盾，造成社會嚴重撕裂，文章指出張德江主導香港路線失誤，錯判形勢及民情，全國人大「8.


文章又指從2003年下令隱瞞非典型肺炎疫情，病毒由廣東擴散到香港，造成近300名港人染病死亡，可算係「香港世仇」，又形容張係香港「災星」，而張德江隱瞞疫情釀成大禍，廣東省衞生廳廳長黃慶道等官員被罷免，但頭目張獲江澤民撐腰就無事。


2016年5月17號至5月19號，張德江到訪香港出席一帶一路論壇造成擾民爭議。佢得到香港警方封閉多條道路，令車隊胡亂行駛，逆線而行，導致交通擠塞而混亂，不守香港本地交通規則引人咎病。有香港眾志成員攔截張德江車隊。


2017年5月27號，張德江出席紀念香港特別行政區基本法實施20週年座談會時使用爭議性講話。 佢聲稱「堅定不移推動『一國兩制』偉大事業繼續前進。面對風險和挑戰，要繼續堅定不移貫徹落實基本法」、「要加強基本法宣傳教育，在香港社會普遍樹立起國家意識和法治意識，使廣大香港同胞自覺尊重基本法、遵守基本法、捍衛基本法」、「樹立國家和法治意識」。


由於近年香港爆發過雨傘運動，反共反建制係黃絲帶最紅，黃色成為香港政治界忌諱。但2016年5月19號，前政務司司長陳方安生身穿黃衫見中共黨員張德江，重冇跟在場人士一般節奏，做「拍拍手，笑笑口」，陳太一直雙手交握。


汪洋，安徽宿州人，1975年8月加入中國共產黨，中央黨校大學學歷，工學碩士學位。做過共青團安徽省宿縣地委副書記、國家發展計劃委員會副主任、重慶市委書記、廣東省委書記、國務院副總理等職。現任中央政治局常委、中國人民政治協商會議全國委員會主席。


曾經啲人認爲胡春華係中共領導層入面團派嘅大將，喺中共十八大當選中央政治局委員，佢同另一個當選政治局委員嘅孫政才，兩個人年紀最輕。由於年齡上面有優勢，佢同埋孫政才好有可能喺中共二十大接替退休嘅習近平同李克強，成為中共最高領導人。


黃華華係廣東興寧人，做過廣東省省長。1969年喺廣州中山大學畢業，同年9月做嘢，1971年加入中國共產黨，歷任共青團廣東省委書記、梅州市長、中共廣東省委常委、省委秘書長。1993年5月當選中共廣東省委副書記、秘書長。


1996年後任中共廣東省委副書記，1998年任中共廣東省委副書記、廣州市委書記。2001年任中共廣東省委副書記、廣州市委書記、廣州市人大常委會主任。2002年任中共廣東省委副書記、廣東省常務副省長。2003年1月，喺廣東省第十屆人大第一次會議中獲選為廣東省長，2008年連任省長，2011年65歲嘅黃華華忽然提早辭職，11月廣東省11屆人大常委會第29次會議決定由朱小丹任代省長。


鎮係中國大陸嘅鄉級政區。爲咗同聚落意義嘅鎮區別，政區意義上嘅鎮叫行政建制鎮、建制鎮。政區意義上嘅鎮，喺中華人民共和國有相關嘅定義、標準。英文翻譯中文嘅「鎮」時，經常譯做town或者small city。


有軍隊鎮守嘅地方相對太平、保險啲，其他軍隊唔會隨意來犯，於是有好多避亂難民去啲鎮度，耐咗就形成稱爲「鎮市」嘅市場，啲鎮就發展成規模細啲嘅城市。從宋代開始，呢啲城市化咗嘅鎮就編入到各縣轄地，唔再作為軍事特區。


到清朝時，縣轄地方當中，城、鎮呢兩種係傳統嘅政治、經濟中心，鎮更多係週邊鄉村嘅商業中心。1909年1月，清政府頒佈《城鎮鄉地方自治章程》，規定人口5萬以上嘅村落設鎮，作為一種政區。呢個係中國最早規定「建制鎮」嘅法規。


自1949年中華人民共和國成立，對鎮嘅設置無統一規定，於是啲建制鎮無限制噉誕生。到1954年尾，全國有5400個鎮，其中兩千人以下嘅有920個，人口兩千到五千之間嘅有2302個，人口五千到一萬之間嘅有1373個，人口一萬到五萬之間嘅有784個，人口過五萬嘅有21個。


1955年6月，國務院頒佈《關於設置市、鎮建制的決定》，明確咗建制鎮設置基準。1975年同1978年兩部憲法都廢除咗建制鄉，反而保留咗建制鎮。1978年尾，全國有2173個鎮。廢除咗人民公社之後，啲人先重視鎮嘅建設。


海珠區係廣州市嘅一個轄區，亦係廣州「老四區」之一，喺珠江南面，東經113°14'到113°23'、北緯23°3'到23°16'之間，面積90.4平方公里。喺傳統上，海珠區西北邊嘅廣大地區叫河南。主要物產有茶、素馨等。


荔灣區係中國廣州一區，喺廣州市區嘅西面，大清時係南海縣地。2005年，原先以西關為主嘅原荔灣區同芳村區合併咗，成為而家嘅新荔灣區。合併之前，荔灣區係廣州市「老四區」之一。而大多數市民都叫原荔灣區嘅地方做「西關」而原芳村區嘅地方根據具體位置嘅唔同有嗌芳村、花地等唔同嘅名。


黃埔區係中國廣州市嘅一個區，喺廣州市中心嘅東面。面積484.17平方公里，人口88.01萬。區内嘅黃埔港係華南地區嘅第一大港，千幾年前，黃埔就經已係聞名世界嘅商埠。2014年1月，國務院批准撤銷蘿崗區同原先嘅黃埔區，設立新嘅黃埔區。


共軍入粵之後，花縣就掉來掉去，跟過江北專區、珠江專區、粵北行政區、佛山專區。1960年4月劃做廣州市屬縣。1993年6月18號，縣改市，改名花都，變做花都市，由廣州市代管。2000年5月21號正式併入廣州市，變咗花都區。


羅湖區係深圳市六個區嘅其中一個。呢個區喺經濟特區嘅範圍入邊，同福田區、寶安區、龍崗區重有鹽田區連住，喺羅湖區南邊深圳河嘅另一邊就係香港。1979年10月呢個區成立，係深圳第一個成立嘅區，而鹽田區係1997年11月先從羅湖區分咗出去嘅。


武水喺樂昌西便，又叫虎溪，古時叫溱水，由湖南臨武流出，東北到宜章。屈向南，入樂昌西北境，武陽溪由乳源東流合埋。屈向東南，過藍毫山，叫三瀧水，同羅渡水、九峯水合埋。過治西南，蓮花江分流注入。又向東，屈向南，左納長垑水，右納楊溪水，入曲江。


南便有湞水，出自東北油山，向南經漿田鎮，同昌水會合。再向西南，左邊納埋平田水、芙蓉水，右邊合埋東溪水，去到長浦橋。呢處北坑水夾橫水向南流入來。水出自梅嶺，又叫做大庾河水。向西夾長潭水，根住西便有樓船水注入，西南又納修仁水，向北納埋半徑水，先至入始興。


新豐水喺新豐南便，出西北分水凹，屈東同沙羅山水會合。一支東過縣治，再向東，左合埋羌阬水，過馬頭墟，左納密溪、大席、忠信水，右納錫場水，過立溪口，到河源入東江。羅紋水出縣西宋洞山，西北到來石汛，屈西南入英德合翁江。


南海喺中國廣東，家下係佛山市一個市轄區，叫南海區。秦時經已有南海郡，範圍好大，有幾個縣。而近幾百年，南海係個縣，叫南海縣。縣境比家下區境大好多，當時同埋番禺同順德合稱南番順，或者三邑，包圍住廣東省城，係全省最庶嘅地方。


大漢元鼎六年，皇帝劉徹派兵消滅咗南越國，設南海郡，屬交州。戶有萬九千六百一十三，口九萬四千二百五十三。有縣六個，即係番禺、博羅、中宿、龍川、四會、揭陽。去到漢末，有七個縣城，番禺、博羅、中宿、龍川、四會、揭陽同埋增城。


當時郡叫南海郡，等同一個州，所以又叫廣州，係個中都督府。大唐唔同年間會州郡換來用。唐末南海郡有縣十三，叫南海、番禺、增城、四會、化蒙、懷集、洊水、清遠、浛洭、湞陽、新會同義寧。當時戶4萬2235，口22萬1500。


順德喺廣東南面珠江三角洲，東面係番禺，南面係中山、江門同新會，西面係鶴山同高明，而北面係禪城，同南海。家下係佛山市嘅市轄區，叫順德區，區治大良。境內有唔少河涌，土地肥沃，所以漁農業都好發達。1980年代改革開放後，因為響香港有唔少原籍順德嘅人士，所以有唔少香港廠家響度起工廠，投入資金，令佢成為南方一個輕工業重鎮，其中以電器最出名，成為咗「廣東四小虎」之一，亦都係中國大陸同廣東省最富庶嘅地方之一。


南漢乾亨元年改廣州做興王府，仲照著唐長安嘅建置，將新會縣拆成咸寧、常康兩縣同永豐、重合兩場，以拱衛都城。咸寧縣治就喺而家嘅順德北滘簡岸路村。宋開寶四年南漢畀滅咗後，咸寧等同番禺、四會畀合成返做南海縣。


1958年陣，當局將順德同番禺兩縣合併咗，改埋名叫番順縣，係隸屬佛山專區。不過到1959年6月就拆返出來，但順德就繼續由佛山專區嚟到管著。一路到咗1983年實行咗市管縣體制，成個順德就一路畀咗佛山嚟到管轄。


北江向西南流，到胥江口，東便分條蘆包水，而西南便到四會，合埋綏江，叫思賢滘水，再會合西江。北江過三水市區，就叫肄江，到西南潭入度入南海。北江西南潭，出條三江水，夾埋蘆包水，就到南海，再出石門，流到珠江。


由美國合興公司修築嘅廣三線喺1901年開工，同年10月石圍塘至佛山段16.2千米先行通車。1903年12月10號，佛山段嘅三佛鐵路亦都正式通車，全長48.9千米，三水境南有三水同西南兩個站。之後，湖南、湖北、廣東三省商人，集資675萬美元，贖回三佛鐵路，改名為三省鐵路，自此中國就有商辦鐵路。


霞山區喺唐朝時歸遂溪縣管轄，稱「海頭汛」。1899年，廣州灣俾法國租借後，霞山區成為廣州灣最高行政機關「公使總署」嘅駐地，「海頭汛」改叫「西營」，解放後成為湛江市人民政府駐地，1958年改稱「西營」為霞山。


依托湛江港同埋地緣優勢，霞山區發展成湛江市嘅工業重地。湛江市嘅主要工業企業基本上都集中喺霞山、湛江經濟技術開發區同埋中央、省駐湛嘅一啲企業、湛江市開發嘅10平方公里臨港工業基地嘅核心地帶都喺霞山區內。


湛江港係國家級樞紐港同埋集裝箱內貿運輸華南主樞紐港，擁有萬噸級油碼頭，已建成投產20萬噸級礦石碼頭同埋30萬噸級航道疏浚工程正在緊張施工，係中國大陸通去東南亞、歐州、非州同埋大洋州海上航程最短嘅重要口岸，已經同140幾個國家同埋地區通航。


廉江西有南廉江，即烏江，自廣西陸川入，西南流，到石角墟叫石角水，又西南同武陵江合，為合江，青榕水西流又合埋。又西南為九洲江，賀江水自西北來注入，到鯉魚潭入海。又西有洗米河，出廣西博白，向南流，為英羅港，入海。


西江由德慶入高要西北叫端溪，向北屈向東，有都偃水、筍洞水向南流入。東便會合大湘水，屈向南，會合小湘水。之後新興江由西南注入，呢處叫新江口。再向東北，同宋崇水合流。過羊峽，左納長利水，右納蒼梧水，入三水。


四會東南面，北江由三水入。佢西北有綏江，又叫綏建水，由廣寧入，綏江向東南流，去到縣治東南，龍江水西北冮谷水库來注綏江。綏江過咗消息嶺，南面會別一做青岐水，去到三水又會合西江。而綏江自己，就向東，去到南津口合埋北江，先入三水。


惠陽喺中國廣東，舊時叫歸善，家下係惠州市下嘅市轄區，叫惠陽區。佢大清時係縣，叫歸善縣，喺惠州府下，包括家下惠陽區、惠城區同惠東縣地方。民國時將歸善改名惠陽，叫惠陽縣。共和國改制，上便加個惠州市，惠陽縣喺佢名下，拆惠城區畀惠州。


1958年11月，龍門縣同增城縣合拼，叫增城縣，由廣州市管。1959年3月，屬於佛山專區。1963年6月，龍門縣改由惠陽專區管。1975年1月，龍門縣係廣州市管。1988年4月，龍門縣成為惠州市下面一個縣。


龍川東便有龍川水，又叫合河，上源為定南水，自和平入，東南合河口會合杜田河，西南流，同浰溪合，經縣治東南，雷江水南流入來。又向西南，合合溪入河源為東江。又有練溪出東北鵝石嶂，西南流，右納通衢水，入長樂。


陽春西有漠陽江，源出縣北雲浮山，叫雲浮水，東南流，合雲霖水，屈西南，左納羅鳳水，右納博學水，到縣治西北，北便瀧水西流合埋，東南入陽江。又向西，雙滘水出東安，南合雙龍水，又南屈而東，麻陳水由西南注入，又向東過古良鎮，屈東北，合於漠陽江。


呢個縣面積1218平方公里，2015年人口12萬人。民族上壯族佔47.73%，漢族佔36.12%，瑤族佔15.89%，壯瑤兩族合埋佔咗63.88%。呢個縣建立喺506年。1962年9月26號，國務院批准咗成立自治縣，個名就係今時今日噉。


連山當地嘅漢語叫連山話，係粵語嘅方言，分佈喺縣嘅北部，如吉田、永和、太保、禾洞，呢隻粵語係成個縣嘅通用語。連山話介乎於四會話同廣西八步區桂嶺話、昭平話之間，當地人會攞佢來傾偈講嘢、讀書唱歌，亦用喺學校教書。


羅定地處北緯22°25′11″～22°57′34″，東經111°03′08″～111°52′44″，位於廣東省西部。東邊係雲浮市雲安區，東南陽江市陽春市，西南靠廣東茂名市信宜市，東北連廣東雲浮市鬱南縣，西部同廣西岑溪市交界，係廣東出入大西南地區嘅一個重要門戶，曾經係廣東鎮守嶺西南嘅一個軍事重鎮，史稱「撫綏重地，門庭巨防」。


2012年，羅定市第一條高速公路建成通車。2013年，羅定第二條高速公路通車，羅定至陽江嘅高速公路將會喺2016年嘅國慶節通車。深圳至羅定高速會喺2017年建成通車，到時羅定落深圳嘅時間將縮短到兩個半鐘，設沖花、華石出口，從此，羅定嘅東、南、西、北位都會有高速公路出入口。


喺二十世紀石龍係廣深鐵路上嘅三個大站之一，每日有幾班火車停站，來往廣州、樟木頭、常平同深圳，嚟自香港嘅旅客經由深圳抵達，方便嘅交通加上頻繁嘅交往令到石龍嘅居民都以白話為主要嘅生活語言。喺二十世紀八十年代之前，石龍淨係得一條主要大街中山路，中山路由石龍頭閞始，一直伸展到石龍火車站。


沙田鎮嘅交通網絡四通八達，地處廣州至東莞、深圳、香港城市發展軸帶嘅中間，又係珠江三角洲經濟中心位置，通過虎門大橋、新珠江大橋同廣州、順德、中山、珠海等等城市發展軸帶相連，離廣州、深圳、珠海三地都喺一個鐘頭車程以內，交通好方便。


石岐話主要喺廣東中山市中間嘅石岐以及附近地區用，同廣州話相似，但唔係完全一樣。一啲名或一般用法同廣州話相比有佢獨特一面。石岐人易明白廣州話，但廣州人或香港人就未必明白石岐話。例如廣州話「瞓覺」，石岐話就叫「寐覺」。


自治區係中華人民共和國嘅一類省級政區，同省平級，係根據中國現行嘅民族區域自治制度而設嘅，設喺有大量少數民族聚居、或者某個少數民族嘅人口比較佔優勢嘅地方。行政上要求自治區嘅主席、人大常委嘅主任或者副主任由自治區所指定嘅少數民族人士擔任，同時住喺自治區內嘅其他民族都有名額參與人民代表大會。


根據中國憲法，自治區嘅立法權高過其他省，叫做「有權根據當地民族嘅政治、經濟、文化嘅特點，制定自治條例同埋單行條例」，但實質上，自治區嘅立法權無高得過省幾多，同樣都要報畀全國人大常委會，自治區嘅立法要常委會批準先可以生效，而省嘅地方法規唔抵觸憲法、法律、行政法規先可以喺常委會備案。


新疆係中國西北一省。響中華人民共和國裏面，行政上叫新疆維吾爾自治區，簡稱新或疆，係省級嘅自治區，省城響烏魯木齊。齋計地嘅話，佢係全國最大面積嘅省。新疆係邊疆省份，國內同東接甘肅，東南接青海，南接西藏，國外東北接蒙古，北接俄國，西北接哈薩克，西接吉爾吉斯、塔吉克、阿富汗，西南接巴基斯坦同印度都爭梗嘅喀什米爾。


另外，日文文件同埋日本嘅資料都會用到「南洋」呢個字眼，但所指嘅區域唔同廣東話慣用用法，通常會指日本以南各個島嶼，例如二十世紀初曾經喺密克羅尼西亞成立嘅南洋廳一帶區域，或者更大範圍咁代表成個南太平洋。亦都引伸成為代表充滿陽光海灘嘅島嶼嘅代名詞。


1920年代東南亞福建巨富郭春秧開發北角，原本想起糖廠，之後糖價大跌，變咗做住宅區，就咁成為咗福建華僑嘅聚居地。之後郭春秧死咗，個仔郭雙鰲等想發展夜總會生意，啱啱上海華界又俾日本人炸到變貧民區，有大量窮人，有唔少女仔唔介意來夜總會工作，於是夜總會一間一間咁開，好似麗池夜總會同月園遊樂場及夜總會咁。


嗰時世界華人最有錢嘅係福建閩南華僑，香港嘅福建華僑因為驚共產黨會好似收上海租界咁收香港，唔少都移咗民去台灣、新加坡、英美同東南亞，而家台灣、新加坡同東南亞十大富豪絕大多數都係福建閩南人。因為唔少福建人走咗，上海夜總會嘅工作人員以至上海難民湧入來搵食，重有少量上海富豪，北角因為咁俾人叫做「小上海」。


民國嗰時華人最有錢嘅就係福建華僑同喺香港嘅廣東人，比之後廣東、福建同再之後嘅上海、江浙一帶有錢好多，而廣東富豪就去香港，福建富豪就去台灣同東南亞。而家香港富豪多數都係廣東人，隨後係福建人，只計廣東籍嘅富豪比福建以北嘅省份總和多8倍，台灣、新加坡同東南亞更絕大多數係福建閩南人，呢啲地方都有上海移民，但佢哋財富少好多。


所以北角嘅夜總會本來係服務香港人、福建華僑同珠三角特別係廣州新移民富豪嘅，點知銅鑼灣同北角嘅夜總會越開越多，都開始執笠，而且福建閩南人比較保守，唔係咁鍾意夜總會，1960年代，唔少夜總會嘅舞小姐同工作人員都搬咗去九龍或者灣仔。


中國大陸喺民國時代因為成日打仗，所以係世界上最窮嘅國家，人均GDP一直落後於非洲，喺1950年更係落後非洲兩倍。大陸大城市啲有錢佬嘅財富同香港、東南亞同英美華僑都無得比。所以喺1950年或者更早嘅抗日戰爭之前香港主要嘅移民除咗廣東省之外，大多數都係來自福建嘅華僑同福建人。


而呢兩個省以外，嚟香港嘅主要係上海人而唔係相似或者重有錢嘅天津北京南京人就係咁解。香港嘅上海人多數都係夜總會嘅工作人員，其他福建以北省份同城市而喺解放前來港嘅人唔係喺大陸大富大貴嘅，就多數係同國民黨有密切關係嘅人。


除咗夜總會之外，其他隨夜總會人員到港嘅上海人開咗唔少上海式嘅餐館、美容店同埋飛髮鋪去服務喺夜總會做嘅上海人。但嗰陣嘅上海亦都同傳統左派嘅革命黨好有關係，於是北角亦有啲左派支持嘅生意，好似演出粵劇嘅新光戲院。


而家世界各地唔少閩南富豪來香港都會喺呢區度住，唔少人喺度炒樓，資金充足，見高價先放廣東話以外，喺度最多人講嘅係閩南話。而家北角有新豪宅，又有舊唐樓。因為區內寫字樓需求日益增加嘅關係，北角已經開始翻新。


淺灣雖然較為偏僻，不過因為有大宋皇帝趙昰走難，所以亦都留名清史。幾本史書都有記低呢事，包括《填海錄》、《厓山集》、《宋史新編〉、《南宋史》。丁丑年九月到趙昰由古瑾走佬來淺灣，十月或者十一月元朝元帥劉深帶舟師到來淺灣。


荃灣位於大帽山以南，東南面向住藍巴勒海峽，喺青衣島嘅對面岸，後嚟借用咗鄰近地方嘅名嚟命名。喺1950年代，荃灣面積大約有 0.5 平方公里入面）。喺嗰陣時，荃灣西部嘅海岸線係喺青山公路，而東部嘅海岸線就係係而家沙咀道。


當時，港英政府為咗發展荃灣成為一個新市鎮，就喺1950年代開始就喺荃灣度大規模噉樣填海，第一次填海令到柴灣角消失咗。而荃灣嘅海岸線亦都因為填海移到海盛路同埋楊屋道。喺1980年代，介乎德士古道同埋馬頭壩道嘅海域亦都因為填海工程而填咗做陸地。


時至今日，荃灣嘅版圖得以擴張。根據規劃署嘅法定圖則，「荃灣」喺廣義上係由東面嘅和宜合道近梨木樹邨開始，一直西延伸到油柑頭一帶，而汀九以西到青龍頭一帶嘅地方就係屬於荃灣西地區，而兩者同樣都係屬於香港十八區之中嘅荃灣區。


自1949年成立以來，中華人民共和國就宣稱臺灣係佢嘅省，叫臺灣省，並宣佈中華民國係非法政權。但係而家中華民國不但有效統治咗臺灣省，重統治埋福建省嘅金門縣同連江縣嘅一部份。與此同時，中華民國宣稱佢嘅法理版圖重包括中國大陸、外蒙同唐努烏梁海。


雖然1991年中華民國總統李登輝無正式宣布放棄法理版圖，但實際上修過憲後，喺臺灣嘅國會默認咗家下嘅統治狀況。中華民國政府已經將臺灣省治移出臺北到中興新村，並將臺北、高雄、新北、臺中、臺南升格做院轄市，但中華人民共和國唔承認臺灣省治嘅轉移同埋臺灣政區嘅變動。


中華人民共和國特別行政區概念最初係為咗去解決台灣問題而提出嚟，北京政府曾經向台北政府表示如果願意接受「一國兩制」嘅方式去統一，將可以俾一個特別行政區嘅地位俾佢，並且指出設立嘅特別行政區可以自行處理文化同埋經濟事務，制定國際貿易嘅政策，參與世界貿易組織，並且可以保留自己嘅軍隊。


雖然官方稱之為「漢語拼音」，但實際上漢語萬萬千，各地語音唔同，呢套拼音只能夠拼寫到普通話嘅語音，論拼寫廣府話就要另造拼法，而佢拼寫體系中以清濁字母分別對應送氣、冇送氣聲母嘅做法，面對江浙話、福建話呢啲塞音三分嘅語言就更加拼寫唔到。


而家普通話拼音係中國大陸漢族地方統一嘅地名、人名英文寫法，唔似港澳、外國唐人個名可以據佢自身母語發音來拼寫，畀一啲人認為係一種文化打壓。好似廣州、廈門、天津英文名由Canton、Amoy、Tientsin改成Guangzhou、Xiamen、Tianjin，就令當地市民好嬲，因為呢啲舊名伴隨嗰時嘅國際聲望通行世界，已經成為城市招牌，換咗個名令人認唔出，等於損失咗品牌資源，亦令當地人喪失咗本來用母語嚟命名嘅基本權利。


石家莊係中國一個城，亦係河北省城。石家莊響河北省西南便，響華北平原邊邊，靠近大行山，接近山西。石家莊行政上省轄市，叫石家莊市，管埋周圍嘅縣，2006年底計，面積有成1萬5848平方千米，常住人口939萬5千人，而原市面積有455.


武漢喺中國湖北東部，係湖北省城，亦係華中嘅中心城市。佢喺揚子江同漢水匯流處，當中武昌係中華民國成立嘅地方。武漢面積有8494.41 km²，人口1033.8萬，係華中人口密度最高嘅城市。境內有黃鶴樓、東湖、磨山等旅遊景點。


3000年前就有居民住落，自古稱爲夏汭、鄂渚，今日黃陂區內嘅盤龍城遺跡係3500年前嘅商代方國城邑，係長江流域唯一發現嘅商代城市遺跡，亦係中國發現嘅保存最好嘅商代古城。春秋戰國時，武漢就已經係楚國嘅軍事、經濟中心。


武昌嘅名其實源自而家嘅鄂州，武昌原本嘅名叫夏口，而鄂州嘅本名叫武昌，蘇東坡《赤壁賦》話「西望夏口、東望武昌」，講嘅就係呢兩個地方。之所以個名會轉移，係因爲夏口一帶比較發達，後來設嘅武昌府嘅駐地就喺呢度，嗰時夏口叫上武昌，屬江夏縣，鄂州叫下武昌，屬武昌縣，後來武昌起義，廢咗武昌府，江夏改名做武昌，武昌改名做壽昌，於是原本屬於鄂州一帶嘅「武昌」嘅名畀江夏監生攞走。


到8世紀時，唐朝詩人崔顥來過呢道，寫咗首《黃鶴樓》，憑住呢首詩，武漢地方從此喺中國變得好有名。自此，武漢一帶成為中國藝術同學術中心之一，「江城」亦係李白嘅詩而得名。經濟上繁榮咗好耐，據南宋詩人陸游嘅講法，武昌「市邑雄富，列肆繁錯，城外南市亦數里，雖錢塘、建康不能過，隱然一大都會也」。


自東漢以後，呢度嘅縣分別係曲陽、沌陽、漢津。隋朝大業二年，漢津縣改名做漢陽縣，係「漢陽」呢個名嘅開始，嗰陣時係沔州嘅州治，同武昌一樣，係長江嘅經濟重鎮。到宋代屬漢陽軍。漢陽嘅鸚鵡洲一帶，歷來係長江中游商船嘅集散地，所以一直商貿發達，同時漢陽係遊覽勝地。


相當長時間，漢陽同漢口係同步發展嘅，直到明朝成化十年漢水改道，從龜山北面入長江，漢口先獨立出來。到嘉靖年間呢個新江口新興起漢口鎮，形成武漢三鎮嘅格局，不過漢口好長時間都歸漢陽管。「漢口」嘅意思就係「漢水喺長江嘅水口」。


當時各路商幫匯聚，鹽、典當、米、木材、棉布、藥材呢六大行業發展出20里嘅漢正街，上到礄口、下到堤口。到明末清初，漢口鎮就同朱仙鎮、景德鎮、佛山鎮並列爲中國四大鎮，同北京、蘇州、佛山並列爲「天下四聚」，「十里帆檣依市立，萬家燈火徹夜明」，叫做「楚中第一繁盛」。


清代時，政府喺漢口一帶設常關收稅，咸豐七年更加分設成10個稅關。1858年，據天津條約漢口開爲對外商港，1861年3月正式開埠，好快漢口就有英、德、法、俄、日五國租界，因為武漢地方嘅交通條件好好，畀啲人讚做「東方芝加哥」，好快漢口嘅貿易量冚過廣州，乃至號稱「駕乎津門、直逼滬上」，成為中國第二貿易港。


1911年10月10號，辛亥革命喺武昌取得勝利，各省脫離大清管治，建立咗「鄂軍都督府」，而武漢就成為咗革命中心。1912年，中華民國正式成立。呢一年，武昌府、漢陽府廢除，江夏縣改武昌縣，夏口廳改爲夏口縣，同漢陽縣鼎立，其中武昌繼續係湖北省城。


1926年，北伐軍攻入武漢三鎮，武昌縣嘅城區劃做武昌市，夏口縣改爲漢口市，將漢陽縣劃畀漢口管。1926年12月國民政府由廣州搬去武漢，1927年1月5號，數十萬市民衝擊漢口英租界，2月19號國民政府收返呢個租界，4月18號，武昌、漢口兩市合併做首都，叫武漢特別市，劃爲京兆區，係中國第一個直轄市。


1931年，長江大洪災，武漢水浸百日，傷亡、損失嚴重。日本侵華時，南京淪陷，1938年蔣介石政府一度留喺武漢度，作爲搬去重慶之前嘅臨時陪都，無耐就搬走，當年6月到10月有武漢會戰，武漢畀日本機炸到烏喱馬扠，10月武漢陷落，之後武漢就蕭條咗。


1949年5月16號，解放軍進駐武漢，武漢易幟。當時武漢重係直轄市，到1954年6月改爲湖北省轄市，繼續做湖北省城。1955年武漢長江大橋正式施工，1957年10月15號通車，京漢鐵路同粵漢鐵路駁埋，通咗京廣綫。


1984年5月列爲經濟體制改革試點以及計劃單列市，1986年12月成為國家歷史文化名城，1992年5月成為沿江對外開放城市，1993年4月成立武漢經濟技術開發區，引入咗好多外國投資。1998年長江洪水武漢係抗洪重點。


武漢嘅地質結構以新華夏構造體系爲主，地貌上屬於鄂東南丘陵經漢江平原東緣向大別山南麓嘅低山丘陵過渡嘅地區，中間低平，南北有丘陵、崗壟，北部有好多矮山。成個武漢，矮山、丘陵、壟崗平原、平坦平原分別佔總面積嘅5.


武漢嘅江河湖泊眾多，除咗長江、漢水呢兩條大嘅江河，灄水、府河、倒水、舉水、金水、東荊河亦從市區兩邊滙入長江，所以武漢市區嘅河網好密。水域面積2217.6 km²，佔總面積26.1%，長五公里以上嘅河有165條，同時有165個湖，其中市區嘅湖有43個，而水庫有273座，其中大型水庫3座，中型水庫6座，總容量9.


武漢係中國13個重點監控、防禦地震城市之一，自1345年以來，大過三級、細過五級嘅地震有31次，平均20年一次。雖然未試過破壞性嘅地震，但受過28次域外中強地震嘅衝擊。1999年之前，湖北有11次4.


5級嘅中強地震波及武漢，最強嗰次係1932年麻城黃土崗嘅六級地震。而湖北以外有17次嘅強震影響到武漢，比如1986年臺灣花蓮7.6級地震、1994年臺灣海峽南部7.3級地震、1999年臺灣大地震、2005年江西九江5.


珠三角嘅名舊時未有人叫過。喺1915年瑞典嘅工程師柯維廉到咗廣東，負責治理珠江流域嘅水患。柯考察咗廣東嘅三江，喺珠江主流下游羚羊峽口外、廣利圍平原發現咗埋葬嘅蠔殼，證明呢度曾經喺海底。柯由此認為，廣州至澳門一帶嘅平原原先都係海灣，收尾因為三江沖積嘅泥沙而形成咗三角洲，就將呢片平原改名做「廣州三角洲」。


據研究，喺更新世距而家2000年左右，佛山、西樵山一帶先開始變成陸地，而珠江北岸、海珠島南岸都跟著發育，珠江嘅河網就慢慢有咗個框架。秦漢到南漢時期，由瀧水、江門、沙灣到東莞一線就係海岸線，三角洲平原係好慢咁伸展，唔少沼澤地隨著海水氾濫而堆高、擴大，積成咗淺海地帶。


海岸以北嘅河網仲好寬闊。公元996年開始，平原地帶出現咗修堤圍嘅記載，莞城以上嘅沿岸就起咗桑園圍、羅格圍、東江堤等大圍田。不停嘅填海起堤圍，加大咗陸地嘅面積擴展。喺沙灣以南，甘竹灘以下嘅小欖、大黃圃，江門會城以南，石龍、東莞以下地帶，都係後尾啲泥沙迅速堆積嘅位置。


到明清時期，由於商業化發展夾埋圍填嘅經驗積累，造圍成田嘅規模又是擴大咗。明代陣嘅西、北江三角洲前緣，係推到咗磨刀門附近。而黃楊山、竹篙嶺、五桂山同南沙等島嶼，都同陸地接埋咗。到咗清代三江嘅口門發育埋，基本形成咗八大門格局，口門之間嘅海灘都係慢慢咁擴大。


中國大陸改革開放過去幾十年，珠三角一直視為「南方經濟」。珠江三角洲喺廣東省，包括咗廣東省嘅廣州、深圳、珠海、佛山、東莞、中山、江門、惠州、肇慶九個市，係中國人口密度最高嘅地區之一，亦係中國南部嘅經濟、文化中心。


以色列基本法係以色列嘅一系列法律，呢啲法律對以色列國嘅憲制有重要意義。以色列國冇成文憲法，政治制度由1948年嘅以色列獨立宣言奠基，之後透過一連串由以色列議會制訂嘅法律確立，而呢啲法律亦會間唔中增訂、修改。


比例代表制按照每一候選組別所得選票佔全部選票的百分比，分配議席，反映社會多元不同意見。簡單嚟講，如果有30%嘅選民投票俾某一政黨，咁該政黨就能夠喺議會上佔據30%嘅議席。呢個方法最早出現喺瑞士，之後係歐洲大陸發揚光大。


利庫德集團喺1973年成立，由幾個中間派同右翼政黨組成，最初只係政黨參選嘅名單，由貝金領導。由於工黨成員嘅貪污醜聞、內部鬥爭，加埋贖罪日戰爭之後帶嚟嘅石油危機拖累以色列嘅經濟，民眾對當時工黨政府不滿，利庫德喺1977年嘅選舉當中贏到45席，成為第一大黨，結束以色列立國20幾年嚟都係由左翼政黨統治嘅局面。


英文對呢件事最常用嘅叫法係「Transfer of sovereignty over Hong Kong」，並冇香港原屬於中華人民共和國嘅含意。而「香港回歸」係帶有香港原屬於中華人民共和國嘅觀點，譬如大陸鼓吹嘅「香港回歸母親的懷抱」。


香港同中華人民共和國非母子關係，嚴格嚟講，中華人民共和國最多只可以話係孫輩。只有脫離同恢復管轄嘅政治體係同一個先至屬於「回歸」，譬如滿洲國同汪精衛政權都係脫離民國政府後再度回歸民國政府管轄，所以「主權移交」先至係比較中性嘅詞語。


英國一貫嘅政策乃係協助佢嘅殖民地成為主權獨立國家，不過呢個政策並唔適用喺香港，因為中共堅持要收返香港。英國理解中共對香港主權歸屬嘅立場，自從1972年11月2號聯合國大會批准《關於准許殖民地國家及民族獨立之宣言》適用嘅地方名單剔除「香港」之後，英國從未照會聯合國秘書長列入「香港」喺呢個名單。


香港人知悉中共反對香港獨立，因此英國無法安排香港獨立。香港90%嘅土地經《展拓香港界址專條》租借而來，以九十九年為限，九十九年過去之後英國將喪失該90%土地嘅一切權利。無論會唔會獨立，香港將無法單憑呢10%剩返嘅土地而運作，因此英國要盡快同中國商討香港前途。


喺中英談判過程裏面，中華民國即刻表示唔承認嘅立場。1983年10月7號，中華民國行政院院長孫運璿喺答覆立委質詢嘅時候，即表示中華民國繼承滿清法統，任何涉及香港問題嘅時候須以中華民國為談判對象，英國同中華人民共和國有關香港一切談判同協議，中華民國一概唔承認。


1997年6月27號香港主權移交前三日，中華民國外交部長章孝嚴同故宮博物院院長秦孝儀召開關於中英南京條約特展嘅記者會，記者會上都特別強調外交部特展所展出嘅南京條約係唯一嘅正本，中國大陸所擁有嘅，只係清廷欽差大臣耆英同英方全權代表砵甸乍所簽署嘅副本，經兩國政府首長簽名核准嘅南京條約正本，由中華民國外交部所保存，而英國為求割讓九龍而簽訂嘅北京條約同租借新界嘅展拓香港界址專條嘅正本都同樣正由中華民國持有，因此中華民國先至係香港主權嘅合法擁有者。


今時今日嘅英國國會源自1707年，英格蘭同蘇格蘭合併，成立嘅「大不列顛國會」。後來，愛爾蘭歸併入英國，國會擴張成「大不列顛及愛爾蘭聯合王國國會」。1922年，愛爾蘭脫離英國成為愛爾蘭自由邦，英國國會亦喺1927年正名「大不列顛及北愛爾蘭聯合王國國會」。


理論上，英國嘅立法權威係君臨國會，權力其實喺君主手上，但君主一般會按首相嘅建議做事。而上議院嘅權力亦只限於暫緩立法或者將具爭議嘅法案發還下議院重審，無權推翻下議院嘅決定。所以民選産生嘅下議院實際上係英國最高權力機關。


內閣大臣話就係由英國君主全權任命或罷免，但佢哋同各政府部門嘅權責同資源分配，亦屬首相酌情權。雖然傳統上，首相響內閣中份屬同輩中嘅大佬Primus inter pares，實際上，首相係內閣同政府阿頭，有權委任、罷免閣員，同埋制訂內閣議程。


內閣會定期召開內閣會議，通常係每個禮拜嘅星期四朝早，理論上會喺內閣會議上討論政府重要政策同埋做決定。會議時間嘅長短取決於首相嘅風格以及整個政治嘅情況，𠵱近代嘅風氣，內閣會議大概開30分鐘就結束。會上主要喺宣讀各個政策委員會嘅政策建議，加以確認，內閣會議內部已經好少有討論。


內閣有多個專門處理各種政策嘅委員會，包括常設嘅政策委員會，或者因應特殊需要而設立以解決特別問題嘅特別委員會。有時候除咗國務大臣，國務次官都可以係呢啲委員會嘅成員。政府內部嘅聯繫同行政工作，以至內閣同委員會嘅會議嘅安排，主要靠內閣辦公室下一個細小嘅秘書處負責執行。


好多首相都有所謂嘅「廚房內閣」，廚房內閣裏面都係首相嘅親信，成員可以包括佢自己最信任嘅內閣大臣，私人顧問同埋幕僚。呢種響內閣之外建立政治心戰室嘅政治技倆，喺戴卓爾夫人時代開始出現，到貝理雅時代發揮至極。


據報導，好多甚至幾乎所有重要決定都係響內閣會議開會已經拍板。前國際發展大臣商雅麗同前文化、媒體及體育大臣冼敏治都提出過呢個講法。2004年7月，《巴特勒勳爵調查報告》批評貝理雅傾向繞過官式程序嘅「梳化政府」文化會削弱正規情況下，內閣官員喺獲得充份資料而做集體決定嘅能力。


個人部長責任意指各位內閣大臣需要承擔屬下部門決策嘅後果。由於政府公務員隊伍嘅匿名及固定性，政府部門任何嚴重疏忽即時令有關大臣請辭。或許出人意外地，由於平民派傳媒對政府部門失職唔係大新聞，以及對明確證據少受影響等原因，事實上個人部長因政府部門嚴重疏忽嘅理由而請辭係非常罕見。


如果某位大臣聲望因個人醜聞而敗壞，通常因短暫傳媒及反對黨壓力下而辭職。普遍地，由於英國一個民主政制國家，同其他國家相對比下，貪污喺英國係非常罕見。其中原因係由於政黨紀律制度嘅強勢，令所屬國會議員無能力受到外界以金錢而影響。


首相對內閣環繞有效討論、行政權力上支配立法議移嘅操控能力等結合效果，令英國首相嘅權力比作為一位行政主導首長。The relative impotence of Parliament to hold the Government of the day to account is often cited by the UK media as a justification for the vigour with which they question and challenge the Government.


港英年代，Minister of State原本譯做「次官」。喺中英談判期間，香港傳媒一直係咁稱呼呢個級別嘅英國官員。當年中英雙方曾經講到官職譯名問題，北京認為Minister of State譯作「國務大臣」，英方接納咗呢個建議，於是香港回歸後，英國官方中文翻譯一律稱Minister of State做「國務大臣」。


英國國務大臣唔係內閣成員，但可能因應政府唔同需要而出席內閣會議。以商業創新及技能部為例，部門大臣係祈維信，而家有3名國務大臣同3名政務次官，其中負責大學及科學嘅國務大臣韋力生有份出席內閣會議。部分國務大臣唔止隸屬一個部門。


新芬黨係一個愛爾蘭政黨，係源自愛爾蘭共和軍嘅政治組織，同時參加愛爾蘭共和國議會同北愛爾蘭議會嘅選舉。1905年由亞瑟·格里菲斯創辦。新芬黨主張建立一個覆蓋成個愛爾蘭島嘅愛爾蘭共和國，係民族主義派裡面好有影響力嘅政黨。


伊利沙伯二世，原名伊利沙伯·亞歷珊卓·瑪麗，係英國君主、其他英聯邦王國君主、同埋英聯邦嘅元首，響1952年2月6號登基，繼承老竇佐治六世嘅王位，成為英國、加拿大、澳洲、紐西蘭、南非、巴基斯坦同錫蘭女王。


在位幾十年蒞，以佢為元首嘅國家隨住去殖民化浪潮有所增減，曾經係英、加、澳、紐同其他十一個喺佢登基後獨立嘅國家，包括牙買加、巴哈馬、格林納達、巴布亞新畿內亞、所羅門群島、圖瓦盧、聖露西亞、聖文森、伯利茲、安提瓜巴布達同埋聖傑氏尼維斯嘅女王，其餘國家則改制為共和國，廢除咗佢作為君主嘅地位。


但最後一語成讖，伯父愛德華八世響登基無耐就堅持要同華里絲·辛普森結婚，英國聖公宗唔同意國王同一個離過婚嘅女人係埋一齊，結果愛德華八世退位。老豆佐治六世響極其唔情願嘅情況下登基。因為佢本身冇兄弟，先至可以成為王位第一繼承人。


而由於父王因病早逝而亦令佢芳齡繼位，而家伊利沙伯二世已經超越太太嫲維多利亞女皇，成為英國史上做得最耐嘅君主，兼且係英國最長命君主。2016年泰國蒲眉王過身後，佢做咗當今全世界在位最耐嘅國家元首，2022年9月8號，佢喺蘇格蘭巴摩盧城堡與世長辭。


女王名義上嘅權力遠大過實權。英國政府同加拿大政府正式名係「女王陛下政府」。喺英國程序上由女王負責任命大臣，實際上依英國嘅民主憲政慣例，女王聽從首相嘅建議而唔係任意選擇大臣、官員。女王會喺首相要求下解散議會，去進行大選。


而喺大選中取得勝利的政黨領袖，就要得到女王邀請先會正式拜相。首相一職一般由下議院多數黨領袖擔任，然後由首相「建議」女王任命其他內閣成員。而英國政府並唔向女王負責，而係向下議院負責，即間接噉向英國選民負責。


佢亦係名義上嘅三軍統帥，但按國防大臣建議行事。女王亦參與到國家嘅司法體制中，法官名義上由佢委任，法庭以佢嘅名義行事，政府亦以女王名義提起公訴、簽發車牌同護照。所以女王唔需要車牌同護照，法理上亦唔會畀人告。


由於女王長期留喺英國，佢原則上唔會，亦唔得閒參與其餘15個國家絕大多數嘅政治活動。女王會委仼由當地總理或國會「建議」嘅人選出仼總督一職，幫女王本人喺當地執行職務，亦因為女王喺嗰啲國家冇乜實際角色意義，因此嗰啲國家甚至會有民眾唔知道佢係自己國家嘅元首。


正因女王只係象徵性元首，缺乏實質政治意義，喺女王唔協調英聯邦王國外交政策下，佢喺國際衝突中嘅角色顯得矛盾。例如喺1970年代美國入侵格林納達中，佢統治嘅牙買加等七國出兵幫美國入侵同樣屬於自己嘅格林納達，但英國政府表示反對出兵，變相係「自己嘅政府反對效忠自己嘅軍隊入侵另一個由自己統治嘅國家」。


佢係一位賽馬發燒友，英國名駒「嘉登行宮」嘅馬主就係佢本人，超過九十歲嘅佢有時重會騎馬。女王亦都鍾情於哥基犬，佢第一隻哥基犬Susan由父王佐治六世贈送，並繁殖咗十四代，自此哥基可以話陪伴咗女王大半生，包括一齊拍2012年倫敦奧運宣傳片。


戴安娜生於英國貴族家庭，係奧爾索普子爵約翰·史賓沙第四個細路。戴安娜初時係做幼稚園先生，1981年7月29號同查理斯王子結婚，先後生咗威廉王子同哈里王子。但兩公婆1992年開始分居，1996年正式離婚。


修適士公爵亨利王子，啲人叫慣佢做哈里王子或者哈利王子，全名亨利·查理斯·亞厘畢·大衛，係英女王伊利沙伯二世個孫，而家英國王位第六繼承人。2020年1月18號，英國皇室公布修適士公爵將退出皇室工作，喺2020年春天開始唔再使用殿下銜頭。


哈利王子1984年9月15號下晝4點20分喺英國倫敦西區帕丁頓聖瑪麗醫院嘅林都院區度出世。佢係威爾斯親王威廉嘅細佬。出生稱號係威爾斯哈利王子殿下，往往被暱稱做哈里王子。同年12月21號，喺温莎堡聖佐治堂由英國國教嘅最高神職人員坎特伯里大主教主持王子嘅洗禮。


哈里王子嘅學業，幾乎都係跟住阿哥威爾斯親王威廉喺公學完成。細個嘅時侯，佢喺倫敦西區讀幼稚園，小學同埋中學時代就喺柏克郡度過。1998到2003年間喺著名嘅伊頓公學就讀，畢業之後，嘅澳洲同萊索托度過一個空檔期，其後喺阿根廷度假。


2020年1月8號，哈里王子夫婦喺未知會白金漢宮嘅情況之下自行向外宣布，將退出皇室高級成員，唔再履行皇室成員義務，亦即係，日常開支亦唔再由皇室承擔。佢哋話會以工作嘅方式達成經濟獨立，平均分配喺英國同北美洲居住嘅時間並會創立自己嘅慈善基金。


愛丁堡公爵菲臘親王，原本叫希臘同丹麥王子菲臘，1921年6月20號響希臘伊奧尼亞群島克基拉州克基拉島嘅蒙里普斯皇家別墅出世，係希臘王子安德烈亞斯同佢老婆巴騰堡愛麗絲公主嘅第五個細路。因為阿爺係希臘國王佐治一世，太爺係丹麥國王基斯頓九世，所以佢叫「希臘同丹麥王子」，喺呢兩個國家都有王位繼承權。


響菲臘親王出世冇耐，佢阿公路易斯蒙巴頓響倫敦走咗。而路易斯蒙巴頓本身係德意志帝國嘅王族，阿爺係黑森及萊茵河大公路德維希二世。路易斯後嚟歸化咗做英國公民，但係當時咁啱英國同德國打緊仗，英國國民唔鍾意德國人，所以路易斯將自己個姓由原先嘅「巴騰堡」英化做「蒙巴頓」，仲放棄埋德國大公嘅身份，繼而做咗英國貴族，封做米福德黑文侯爵。


但係希臘響呢次戰爭入面處於劣勢，而土耳其一方就大勝。菲臘嘅大伯、希臘時任國王康斯坦丁一世被人話係今次打輸仗嘅主要原因，所以被迫響1922年9月27號落台。而新政府隨即就拉咗好多人，當中包括安德烈亞斯。


而「威爾斯親王」呢個封號第一次出現係響1137年，由威爾斯親王國統治者格魯菲德·阿頗·卡南持有。自此之後，威爾斯親王國嘅統治者都會自稱為「威爾斯親王」。盧埃林大帝時期，威爾斯親王國遂漸形成同統一。盧埃林·阿頗·格魯菲德係最後一位被承認嘅威爾斯親王國統治者，佢響1282年嘅Orewin Bridge之戰陣亡後，威爾斯四分五裂，最終響1301年被愛德華一世征服。


愛德華一世響征服威爾斯後，將「威爾斯親王」呢個封號封畀自己個仔加拿分嘅愛德華，而加拿分嘅愛德華成為第一位英倫嘅威爾斯親王。自此之後，英王都會封自己嘅皇位繼承人做「威爾斯親王」，久而久之就成為英國皇儲嘅同義詞。


威爾斯親王嘅老婆通常叫威爾斯王妃。例外就係卡米拉，因為「威爾斯王妃」畀人普遍認為屬於已經過身嘅戴安娜，因此身為查理斯第二任老婆嘅卡米拉雖然擁有威爾斯王妃嘅稱號，但出席公眾場合嗰陣只會用「康和公爵夫人」呢個名號。


響盧埃林·阿頗·格魯菲德同達菲德·阿頗·格魯菲德先後戰死之後，威爾斯親王國被英王愛德華一世征服，但之後亦陸續有人自立為威爾斯統治者，宣稱自己先至係「威爾斯親王」。下面嘅表就係講緊自稱為親王嘅人，跟自稱嘅時期嚟排。


雪梨，又叫悉尼，係澳洲城市，亦係一個埠，又叫雪梨埠。因爲澳洲又叫新金山，所以個埠又叫雪梨金山。雪梨地理上係澳洲東岸，係新南威爾斯首府。響1788年，阿瑟菲臘同第一艦隊登陸雪梨洞，話澳洲係大英帝國嘅屬地。


雪梨屬副熱帶濕潤氣候，全年平均氣溫變化比較和緩，降水無明顯季節變化，由於東風調節，上半年嘅雨量高啲啲。冬季溫和濕潤，氣溫好少跌到5°C以下，幾乎無落雪。夏季比較炎熱，多雨，平均溫度雖然唔高，高溫天氣亦唔多見，但喺熱浪嚟嗰陣都會出現極端高溫。


英國旗係英國嘅國旗，由藍底白邊紅色聖佐治十字，紅白交錯嘅安得烈十字設計。英國國旗似個中文嘅「米」字，所以有個花名「米字旗」。米字旗其實係由英格蘭、蘇格蘭同愛爾蘭三支旗嘅圖案合併而成。威爾斯由於早期已經畀人認為係英格蘭嘅一部份，所以米字旗上面無。


傳統上，呢隻曲嘅第一次公開演唱被認為發生喺1745年。喺英王佐治二世嘅時代，要求英國王位嘅占士黨領袖查理斯·愛德華·斯圖亞特返返去英倫，想復辟斯圖亞特王朝，喺一次叛軍獲勝嘅戰鬥後，啲人唱呢首歌來支援國王。


呢首歌曾經被包括澳大利亞，加拿大同埋牙買加等國在內嘅大部分英聯邦成員國做國歌。而家，呢啲國家中國歌嘅地位已經俾《前進嘅澳大利亞》，《哦！加拿大》同埋《牙買加，我哋愛嘅土地》等所代替，而《天佑吾王》就用作皇室頌歌。


傳統上，呢首歌以慢而低沉嘅節奏演奏，有好多人覺得好悶。喺某啲情況下為減輕呢種效果，呢首歌會以一個快啲又活潑啲嘅節奏演奏。喜劇演員比利·康諾利喺一場電視節目中比較英國慢而低沉嘅國歌同埋好多其他國家嘅活潑嘅國歌，並建議將呢首歌嘅曲調以「The Archers」嘅主題曲代替。


喺80年代香港出現過「惡搞」嘅廣東話版本，第一句係「個個揸住個兜」，但後面點「譯」就無定案。版本包括「嗰啲湯啱啱夠」、「刀叉都生晒鏽」、「踎响街邊乞米」、「踎响天星碼頭」等。相傳呢啲惡搞版本，係源自花廳。


理論上講，格連尼治標準時間嘅中午12點係太陽位於格連尼治子午線正上方嘅時間。由於地球自轉嘅速度唔穩定，而公轉嘅軌道係橢圓形而唔係正圓形，因此唔同季節嘅格連尼治標準時間中午12點，同太陽日嘅中午12點會有誤差。


印度敎係現存世界上最古老嘅宗敎，發源自印度，而家仍然係印度好多人嘅信仰。佢有差唔多10.5億信徒，僅次於擁有超過20億信徒嘅基督敎同11億信徒嘅伊斯蘭教。，有好多國家都以印度教為人民主要信仰，好似尼泊爾、斯里蘭卡、孟加拉、印尼、馬來西亞、巴基斯坦、泰國等。


印度教其實係指印度嘅民族宗教，喺伊斯蘭教統治印度嗰陣，佢哋叫印度嘅民族宗教做 Hinduismus，意思係「拒絕改變宗教嘅印度土著」，不過一直到近代先有印度人稱自己嘅宗教叫印度教。不過印度喺英國殖民時代嗰陣，英政府就用 Hinduism 嚟稱呼印度嘅民族宗教，但喺做人口調查，就稱印度嘅民族宗教做「婆羅門教」而唔係叫印度教，不過亦有人將婆羅門敎同印度教視為兩種印度嘅宗教。


愛爾蘭蓋爾文，屬於印歐語系基爾特語族，係愛爾蘭共和國嘅第一官方語言、歐盟嘅其中一種準官方語言、又係北愛爾蘭官方承認嘅少數語言之一。目前大概有133000人嘅母語係愛爾蘭蓋爾文，1790000人識講愛爾蘭蓋爾文。


目前最早嘅愛爾蘭蓋爾文記載，係公元4世紀嘅奧甘文字石刻。伊啲石刻遍佈愛爾蘭島，甚至連不列顛島西部都有。伊個時期嘅愛爾蘭蓋爾文叫做「原始愛爾蘭文」。原始愛爾蘭文從公元5世紀開始演變，直到公元6世紀演變成「古代愛爾蘭文」，改用拉丁字母書寫，並且吸收咗好多拉丁文詞彙。


由19世紀末期開始，越來越多人意識到愛爾蘭蓋爾文面臨滅亡嘅危機，於是投身愛爾蘭蓋爾文同愛爾蘭文化復興運動。1893年由文學家道格拉斯·希渣組建嘅蓋爾文同盟帶領咗愛爾蘭蓋爾文嘅復興，推動咗越來越多愛爾蘭文書刊嘅出版，並且吸引咗一大批愛爾蘭民族主義人士，間接推動愛爾蘭獨立運動同埋愛爾蘭嘅最終獨立。


二戰期間，愛爾蘭議會翻譯辦公室嘅負責人，翻譯家蕭達通推出咗自己嘅全愛爾蘭島愛爾蘭蓋爾文通用正字法。呢套正字法雖然唔能夠完全反映唔同方言嘅差異，但係大大咁簡化咗本來好複雜嘅拼寫。今日愛爾蘭蓋爾文嘅正字法，就係喺當初蕭達通正字法嘅基礎上面逐步修正出來嘅。


根據《愛爾蘭共和國憲法》第8條，愛爾蘭蓋爾文係第一官方語言，而英文祇係第二官方語言。1938年，道格拉斯·希渣就任愛爾蘭共和國第一任總統嘅時候，堅持用愛爾蘭蓋爾文宣誓。佢所講嘅聖哥曼森林郡方言今日已經無人再講，而希渣嘅宣誓錄音，亦都成為伊種方言留低落來嘅為數唔多嘅見證。


雖然公務員考試嘅愛爾蘭蓋爾文水平規定失咗效，但係愛爾蘭蓋爾文至今依然係愛爾蘭共和國所有公立學校嘅必修課，並且得到國家資助。所有申請做小學老師嘅人，都一定要愛爾蘭蓋爾文水平測驗合格先至可以教書。愛爾蘭國立大學直到宜家都保留著「要識講愛爾蘭蓋爾文」伊條入學條件，具體規定係要愛爾蘭蓋爾文科高考合格，但係喺愛爾蘭共和國境外出世或者接受基礎教育嘅人、或者有先天閱讀困難嘅人，可以申請豁免。


蓋爾文保護區係由政府劃定嘅，絕大多數人依然以愛爾蘭蓋爾文作為日常生活第一語言嘅地區。政府有責任維護愛爾蘭蓋爾文喺伊啲地區嘅絕對優勢。但係最近嘅研究報告顯示，由於英文喺主流文化裡面嘅絕對優勢，以及保護區學校嚴重缺乏教師，愛爾蘭蓋爾文喺保護區裡面嘅絕對優勢已經岌岌可危。


1922年北愛爾蘭六個郡退出愛爾蘭自由邦之後，長期執掌政權嘅歐斯達聯合主義黨對愛爾蘭蓋爾文十分抗拒，導致愛爾蘭蓋爾文被所有主流媒體排斥長達50年。1998年《貝爾法斯特協議》生效之後，北愛爾蘭終於正式承認愛爾蘭蓋爾文嘅地位。


花名係人嘅一種唔正式嘅名，又嗌綽號、暱稱。通常係比較熟嘅人先會互相嗌對方嘅花名，所以喺某啲場合，有啲人習慣唔用真名，而係用花名嚟代替，以表示同對方關係好好。有理論指｢花名｣源自｢花名冊｣，而｢花｣指繁雜。


係人類文明發展嘅最初期，屬史前時代，呢段時期人嘅工具主要係用石頭整嘅，亦即係石器，係石器時代嘅早期階段。基本上，佢佔到幾乎地球上全部嘅人類歷史，時間上劃定為260萬年前或250萬年前，出現咗由各種原始人類如能人整出嘅石製工具，直到1.


2萬年前。對應到地質年代屬於上新世晚期更新世。傳統上，舊石器時代三分為早、中、晚期，呢啲時期標誌住原始人類社會嘅工藝、文化嘅進步。對舊石器時代人類生活嘅知識源自考古發掘、以及人類學對現存一啲部落嘅研究。


舊石器時代結束喺中石器時代開始時，或者喺各區域出現新石器化嘅過程，打開咗亞舊石器時代。舊石器時代嘅特徵係使用打製石器，雖然嗰段時間嘅原始人亦使用木製、骨製工具。源自有機嘅產品亦使用做工具，包括皮、植物纖維，不過呢啲類型嘅工具未得傳世程度嘅保存。


據考古出土，當時製作出嘅工具有長矛等武器，亦都有好似刮刀等加工器。當時嘅人識得運用拋射現象，於是識得喺繩頭綁嚿大石去捉野牛等動物，亦都發明咗投石器、投茅器、弓箭等拋射工具。呢啲發明初時好粗糙，但後來不斷改進，就成為火器發明之前威力最大嘅冷兵器。


嗰陣時嘅社會主要係部落，重未產生有專職領導嘅政治機構。啲部落大多係自治，以血緣關係成為一族，估計啲部落人口20到50人左右，因為未有農業，食物係源自採集、狩獵等，所以養得人唔多，不過如果一個地方食物來源豐富嘅話，部落人口就多啲。


當時人同人嘅關係好親密，因為部落內都係親戚，有咩事都會互相照應。同時人同人之間完全平等，每個人都有公認嘅義務同報酬。雖然無人確定到自己前景，但並冇因此憂慮或者彼此疏遠。舊石器時代嘅人可以成為「完全嘅人」，而且完全程度係自農業產生後未曾接近過嘅。


正因為乜都食，所以好難有饑荒，唔似得農業後嘅人類，因為農業中嘅作物、牲畜相比原始人食嘅品種少好多，一旦遇災，失收減產，就有饑荒之虞，而原始人食嘅嘢類型太多，好難話咁多品種嘅事物同時欠缺。災年中農民去挖樹根樹皮、食野外動物等捱過饑荒，就係學似原始時代人嘅飲食。


雖然話舊石器時代好原始，但奠定咗人類文明嘅基石。舊石器時代人類獲得嘅知識至今係基本知識乃至係生活所需嘅常識。實際上原始人嘅知識就已經非常豐富，比如對居地瞭如指掌、對動植物品種及利用價值嘅知識、製作使用工具嘅知識等等。


嗰時已經奠定今日嘅烹調技術，比如原始人識用火灶、用石板燒烤、極地嘅寒冷可以保存食物、其他地方可以用風乾或者用油脂保存食材等。實際上，舊石器時代嘅人來到現代，除咗諸如煤氣、電器等現代工具，廚房嘅嘢佢都會好熟悉。


不但殺死反傳統嘅人，喺食物短缺時，會殺嬰、老人、孱人。無部落可以永久據於一地，始終食物有限，而人口會增長，於是就要遷徙，因此為咗遷徙就要削減。人口增長亦緩慢，因為環境嘅人口承載量好有限，當時人口密度每平方公里先得一個人。


所以舊石器時代後，農業出現，進入新石器時代，好快農業生產就取代咗狩獵採集嘅生活方式，今日得返無法開展農業嘅地方依然保留原始生活。因為農業生產食物可以養更多人，而為咗養更多人，就要開更多耕地，於是就會去原始部落地區開荒，令原始部落接觸到並轉型到農業生活。


每一個地區嘅聖公會教會都係自立嘅，但佢哋係透過歷史、神學、崇拜同普世聖公宗精神領袖坎特伯里大主教嘅關係，建立一個獨特嘅聯合教會，叫做普世聖公宗。自1867年開始，普世聖公宗平均每十年開一次全球聖公宗大會，名叫蘭柏會議。


喺南亞地區，聖公宗會同其他相近宗派組成聯合教會。而呢啲教會都係普世聖公宗嘅教省一部分。呢聯合教會特別嘅地方，都計「同普世聖公宗完全共融嘅教會」，因為聯合教會裏有唔少其他教派嘅信徒同普世聖公宗共同崇拜，共用教堂同神職人員等等。


英國文化係指英國嘅文化。佢嘅形成係受到英國傳統係島國同航海大國等嘅因素嘅影響。廣義上，呢個詞包嗮成個聯合王國嘅文化，但係狹義上好多時只係指英格蘭嘅文化，而唔包好似係威爾士、蘇格蘭同北愛爾蘭呢啲係聯合王國統治，但係文化風俗上同英格蘭好唔同嘅地區。


英國嘅文學、音樂、戲、視覺藝術、戲劇、媒體、哲學同埋建築風格都有世界性嘅影響力。英國重係工業革命嘅發源地，呢場運動對世界文明嘅發展進程產生咗深遠嘅影響，而佢喺 15 世紀打後科技上都一路喺先進嘅位置。


英國話係英國嘅官方語言。因為大英帝國嘅歷史，英國話隨住英國人拓展殖民地而成爲咗一種世界性嘅語言，好似係美國、紐西蘭、澳洲、加拿大等好幾個國家嘅白人人民多數都係用英國話做佢哋母語，所以呢啲國家有時畀人一律嗌做英語圈。


不過英國話唔係英國唯一嘅語言，聯合王國嘅各個地區重係有自己嘅語言。喺威爾士，大部份嘅公立學校學生都係用威爾士話上堂學嘢嘅，而 1993 年威爾士語法案同 1998 年威爾士政府法案規定喺公共部門嗰度英國話同威爾士話要有同等嘅地位。


到咗 18 世紀後尾嗰陣，中古時代嗰種又書院化又鍾意用高深文字寫嘅文學開始畀人挑戰，浪漫主義文學開始興起，而通俗小說亦都有咗市場。蘇格蘭話文學有咗次復興，而威爾士人又復興咗傳統嘅群英會－係成個歐洲最大嘅音樂同詩歌比賽。


響 19 世紀，英國出咗大柞有朵嘅詩人，有 William Blake 、William Wordsworth、Samuel Taylor Coleridge、Alfred Tennyson、John Keats、Elizabeth Barrett Browning、Percy Bysshe Shelley 同埋 George Gordon Byron。


維多利亞時代係英國現實主義文學嘅黃金時期，代表作家有 Jane Austen、Emily Brontë、Charlotte Brontë、Charles Dickens、William Makepeace Thackeray、George Eliot 同 Thomas Hardy。


喺呢柞廿紀英國詩人作家入面，一般都認為以 Rudyard Kipling 最出位－佢重係諾貝爾文學獎最後生嘅得獎者。佢嘅作品包括咗《The Jungle Book》、《The Man Who Would Be King》同埋《Kim》，而《If－》更加係英國人嘅至愛。


廿世紀頭嘅一戰令到英國出咗批戰爭詩人同作家，例如係 Wilfred Owen、Siegfried Sassoon、Robert Graves 同埋 Rupert Brooke。佢哋靠住描寫自己喺戰爭嗰陣時嘅經歷而令到好多人有共鳴。


比較出位嘅愛爾蘭作家有 Oscar Wilde、James Joyce、Bram Stoker、Jonathan Swift、George Bernard Shaw 同埋 W. B. Yeats。凱爾特復興引起咗人對愛爾蘭文學嘅關注，而廿世紀初嘅蘇格蘭文藝復興帶領蘇格蘭文學走入現代主義－令到呢柞凱爾特人文學開始有睇頭。


喺 18 世紀，感傷主義嘅戲劇開始興起，而英國本土嘅悲劇，好似係《倫敦商人》就喺意大利嗰度大收旺場。於是乎社會大眾對於娛樂項目嘅關注亦都開始慢慢咁提升，出現咗通俗嘅滑稽戲同混合式戲劇－但到咗 19 世紀頭呢啲戲劇就開始畀人覺得佢哋老土，於是案頭戲開始興。


英國首國歌《天佑吾王》同埋《統治吧，不列顛尼亞！》係佢國家嘅象徵，而組成佢嘅四個地區都有各自嘅官方歌。最出名嘅英格蘭愛國歌係 Edward Elgar 作嘅《希望同光榮嘅土地》同埋 Hubert Parry 嘅《耶路撒冷》。


蘇格蘭嘅愛國歌就有《蘇格蘭之花》、《蘇格蘭勇士》同埋《Scots Wha Hae》，威爾士有《父輩之地》，而後者亦都係威爾士嘅國歌。 北愛爾蘭嘅愛國歌有《丹尼男仔》。傳統嘅行車曲《不列顛投彈兵進行曲》成日畀人當係軍樂咁喺皇家軍隊閱兵儀式度演奏。


傳統嘅英格蘭民歌有好多流派，例如船夫號子、吉格、號笛舞曲同舞曲等等，喺唔同嘅地方有唔同嘅地位。羅賓漢嘅民歌出現喺 16 世紀，而其他類似嘅出版物重有《Roxburghe Ballads》。 英國比較出名嘅民歌包括咗《綠袖子》同《斯卡伯勒集市》。


英國話嘅聖誕歌最早出現喺 1426 年什羅普郡牧師 John O'Shea 嘅作品嗰度，一共有廿五首，由祝酒者續家續戶咁演唱。 出名嘅聖誕歌有《We Wish You a Merry Christmas》、《O Come All Ye Faithful》、《The First Noel》、《God Rest You Merry, Gentlemen》、《The Holly and the Ivy》、《I Saw Three Ships》、《Deck the Halls》、《In the Bleak Midwinter》、《Joy to the World》、《Once in Royal David's City》、《Hark!


自從有現代英國以嚟，英國嘅美術就係以肖像畫同埋風景畫最出名。現代嘅英國畫家包括咗 Joshua Reynolds、George Stubbs、同埋 Thomas Gainsborough。William Hogarth 就係第一個出到名嘅英國版畫家。


廿世紀嘅出位英國藝術家就有 Lucian Freud、Francis Bacon、David Hockney、Bridget Louise Riley 同埋普普藝術家 Richard Hamilton、Peter Blake。


Henry Spencer Moore 就成為咗英國嘅雕塑界同現代主義藝術嘅領導人物。 Jacob Epstein 都係現代雕塑嘅先驅之一。1958 年核裁軍運動嘅標誌後嚟做咗一個人人都識嘅和平嘅象徵。


英國好大部份嘅民間傳說都要追溯到去正式立國打前嘅時代，常見嘅民間傳說生物有僻時、巨人、精靈、Bogeymen、洞穴巨人、高扁同矮人。Leprechaun 就成日出現喺愛爾蘭嘅民間傳說嗰度，係一種著住綠色衫，鍾意惡作劇又成日喺度整靴嘅矮人。


喺 19 世紀，又有好多半傳說人物喺倫敦嗰度出，例如係飛髮佬陶德同開膛手傑克。而喺每年嘅 11 月 5 號夜晚，英格蘭人會紀念失敗嘅火藥陰謀而開篝火之夜晚會，係自從 1606 年嚟每年嘅例行活動之一。


1780年，敦夫里斯嘅詩人 Johannes Meintjes 嘅作品嗰度就出現咗萬聖節前夕搞惡作劇嘅習俗。蘇格蘭吟遊詩人 Robert Burns 喺 1785 年完成嘅詩作《Halloween》亦都受到咗 Meinties 嘅影響。


蘇格蘭同愛爾蘭傳統嘅萬聖節前嗰晚啲細路仔會著上萬聖節服裝家家戶戶咁問人攞零食或者銀仔，呢個習俗可以追溯到 19 世紀， 佢哋用蕪菁做成嘅空心燈籠 嚟開派對，重會有咬蘋果等嘅節目。 愛爾蘭都會搞篝火晚會放焰火。


自從英國喺 1707年聯合法案創立英國國教打後，英國國教就一路係英國最大嘅宗教團體，淨係喺蘇格蘭唔行－後者主要信蘇格蘭長老會。 僅次於呢個教會嘅係羅馬天主教，除咗咁，重有伊斯蘭教、印度教、錫克教、猶太教同佛教。


根據英國 2001 年人口普查， 75% 嘅英國人認為自己信教。蓋洛普民意測驗顯示淨係得 10% 嘅英國人會成日進行宗教儀式，而 2004 年嘅民意測驗就顯示有 44% 嘅英國人信神，而有 35% 嘅英國人唔信神。


英國菜係一系列同英國有關嘅餸菜，傳統上睇重食材本身嘅味道。 而喺國際上多人知嘅英國飲食包括咗英式早餐同聖誕晚餐。 凱爾特原住民本身就有一系列常用嘅農業作物同動物食材，而諾曼征服英格蘭打後又帶咗啲外來種嚟。


實際上，聯合王國嘅四個組成部份都有各自嘅獨特飲食風俗。傳統嘅英格蘭飲食有週日烤肉、約克郡布丁同肉汁。炸魚薯條同英式早餐。最早嘅炸魚薯條出現喺 1860 年奧爾德姆嘅湯米菲爾德市場。除咗咁之外重有各種嘅肉批，例如係牛排腰子、牧羊人批、農舍批、康瓦爾菜肉烘餅同豬肉批。


喺英格蘭，香腸亦都係成日見到嘅嘢食，另外重有布甸牛扒。蘭開夏郡火鍋係一種燉湯。出名嘅芝士就有車打芝士同文斯勒德芝士。甜品有蘋果批、肉餡批、提子乾布甸、提子乾餡餅、烤薄餅、海綿蛋糕、佳發蛋糕、乳脂鬆糕、同埋奶黃等等。


喺英國文化入面，通常會喺下晝 4 至 6 點食下午茶。而作為英國最常見嘅嘢飲之一，茶由 17 世紀嘅查理斯二世個老婆布拉干薩嘅凱瑟琳引入英國度，傳統上嘅下午茶重包括咗三文治、司康餅、蛋糕或者其他嘅點心。


酒吧亦都係常見嘅飲食場所，酒吧會提供好多酒精嘢飲，例如係苦啤酒、愛爾輕啤酒、司陶特啤酒同棕色愛爾啤酒等嘅英國啤酒同埋葡萄酒。愛爾蘭同蘇格蘭喺中世紀嗰陣就開始生產威士忌，重分成咗愛爾蘭威士忌同蘇格蘭威士忌呢啲派別。


作為一個多民族國家， 聯合王國冇話有乜嘢統一嘅傳統服飾。蘇格蘭人有蘇格蘭裙、蘇格蘭便帽同花呢格紋呢啲衫，而呢啲亦都係蓋爾文化嘅一部份。 威爾士嘅傳統服裝包括出名嘅威爾士帽。喺英格蘭，一啲軍裝好似係 Yeomen Warders 或者女王衛隊嘅服裝都畀人認為係英格蘭服飾嘅象徵，不過佢哋都唔係官方意義上嘅民族服飾。


白色婚禮亦都係由英國人搞起嘅。舉辦白色婚禮嘅傳統要追溯到去 1840 年維多利亞女王同阿爾伯特親王嘅婚禮。自從維多利亞女王著住白色婚紗結婚之後，白色婚紗就開始畀人覺得同純潔奢華有聯繫，而廿一世紀喺世界各地都興搞白色婚禮。


紅電話亭同紅色嘅皇家郵政信箱喺英國大街小巷成日都會見到，已經做咗英國文化嘅象徵物。 紅色嘅電話亭係由 George Gilbert Scott 爵士喺 1924 年設計，而信箱就喺 1850 年代嘅維多利亞女王統治時期就開始出現，係 1830 年代 Rowland Hill 對英國郵政制度改革嘅結果。


呢種方法減少咗郵費，令到人同人之間嘅通信同郵寄賀卡變成有可能嘅事。聖誕卡由 Cole Harris 喺 1843 年發明，而家佔咗英國賀卡銷量嘅一半，每年賣出嘅聖誕卡超過六億張。 而喺生日、母親節、父親節同埋復活節，英國人都會寄賀卡。


比利時係西歐一國，正式叫比利時王國。佢畀荷蘭、德國、盧森堡、法國圍住，有一段岸出北海，對住英國。比利時係歐盟創立會員國之一，歐盟總部起響國內。唔單止咁，北約都響度設總部。比利時人口超過一千萬，面積三萬平方千米到。


摩納哥公國，簡稱摩納哥，係一個城邦國家，歐洲嘅微型國家之一，兼係世界上人口最稠密嘅國家之一。摩納哥屬亞熱帶地中海式氣候，夏天乾燥涼爽，冬天潮濕溫暖。年均氣溫係16攝氏度，年均降水量係500至600毫米。


立陶宛係東北歐波羅的海三國之一，北面係拉脫維亞，東南面係白俄羅斯，南面係波蘭，西南面同俄羅斯嘅加里寧格勒接壤，首都係維爾紐斯。原本係蘇聯加盟共和國，喺1990年自己宣佈獨立，去到第二年蘇聯至承認立陶宛獨立。


1253年，明道加斯加冕做立陶宛國王，1263年明道加斯被刺殺之後，立陶宛又變番做立陶宛大公國。14世紀嗰陣係歐洲最大嘅國家，領土範圍包括今日嘅立陶宛同白俄羅斯，同埋烏克蘭嘅大部分，以及波蘭同俄羅斯嘅一部分。


1569年，立陶宛同波蘭一齊組成波蘭立陶宛聯邦。18世紀後期聯邦畀鄰國瓜分，立陶宛嘅地大部分畀俄羅斯佔據。第一次世界大戰之後，立陶宛共和國成立，去到1940年畀蘇聯佔領。1990年重新獨立。2004年立陶宛加入北大西洋公約組織同歐洲聯盟。


愛沙尼亞共和國係東北歐波羅的海三國之一。西面向波羅的海，北面向芬蘭灣，南面同東面分別同拉脫維亞同俄羅斯接壤。18世紀大北方戰爭之後俾俄羅斯吞併，俄國十月革命之後獨立，但係二次大戰期間俾史太林蘇聯再次吞併。


愛沙尼亞宜家係全球電子政府服務最先進嘅國家，號稱要搞個「世界首個冇實體土地重運作到嘅國家」，正計劃喺海外建造8個「數據使館」，可以保障政府喺受到網絡攻擊嗰陣可以繼續運作，首個「數據使館」設喺盧森堡，預計2018年投入使用。


千禧年以來愛沙尼亞政府一直推行公營服務電子化，以節省政府開支及行政成本，重開啟咗電子居住證計畫，任何人只需出100歐羅，就可以喺網上註冊成為愛沙尼亞嘅「電子公民」，係第一個提供跨國數碼身份認證嘅國家，主要方便持證人喺線上就可以喺愛沙尼亞搞經濟活動。


而喺捷克嘅國際通用稱呼方面，雖然習慣上英文多數係以Czech Republic稱呼佢，但係事實上喺一份1993年時公佈嘅官方文件入面，捷克外交部要求世界各國喺地理用途上提及捷克呢個地區嘅時候，應該用Czechia呢個名嚟稱呼佢，而Czech Republic就保留，作為官方文件嘅時候使用。


15世紀，信天主教嘅哈布斯堡家族入主波希米亞，但係波希米亞鄉民大多皈依胡斯教派。喺1555年，哈布斯堡君主簽署奧格斯堡宗教和約，授予波希米亞人宗教自由。1618年費迪南二世因為強制推行天主教，引爆整個歐洲新教同天主教之間嘅三十年戰爭。


1806年神聖羅馬帝國解散，波希米亞先後成為奧地利帝國同埋奧匈帝國一部分。1918年第一次世界大戰結束，奧匈帝國瓦解，素來關係較為密切嘅捷克同斯洛伐克喺1918年10月28號合併為捷克斯洛伐克共和國。


1948年2月，捷克斯洛伐克共產黨開始一黨執政。1968年發生要求民主變革嘅布拉格之春，但因為蘇聯軍事干預而失敗。直至1989年11月，捷克斯洛伐克爆發天鵝絨革命，實現民主變革，開始實行多黨議會民主制。


伊什特萬一世喺1000年登基做匈牙利王國第一任國王。1867年奧匈帝國成立。第一次世界大戰之後奧匈帝國解體。第二次世界大戰嗰陣匈牙利加入咗軸心國。1945年蘇軍攻佔咗布達佩斯。1949年「匈牙利人民共和國」成立。


列支敦士登大公國係一個位於中歐嘅小國，夾喺瑞士同奧地利兩國之間。呢個到今時今日仍然實施君主立憲制嘅山區小國，雖然土地狹小兼人口稀少，但係佢就擁有異常高嘅國民所得水準，佢人均國內生產總值高達50,000美元，係世界第一位。


2003年6月，列支敦士登國家旅遊局為咗刺激列支敦士登嘅旅遊業，決定將成個國租畀商業或者其他機構用嚟搞展覽、婚禮或者其他類似嘅活動。呢啲機構可以去到首都華杜茲，但係每個人要使375美元，又唔可以少過450人，即係話最低消費係差唔多17萬美元。


斯洛伐克，官名斯洛伐克共和國，係中歐一內陸國，西北面係捷克，北面係波蘭，東面係烏克蘭，南面係匈牙利，西南面係奧地利。由2004年3月29號起正式成為北大西洋公約組織成員國，2004年5月1號起成為歐洲聯盟成員國。


最初喺斯洛伐克定居嘅係凱爾特人，前5世紀開始佢哋被屬於日耳曼人嘅部落排擠。從1世紀到5世紀係羅馬人同日耳曼人嘅邊界，發生好多次邊界戰爭。500年左右斯拉夫人嘅祖先嚟到呢度。7世紀中斯洛伐克係薩莫王國嘅中心。


8世紀出現咗尼特拉公國，833年成為大摩拉維亞嘅中心。11世紀成為匈牙利王國一部份，1526年跟匈牙利由奧地利君主管轄，因此1867年成為奧匈帝國一部份。16世紀同17世紀當鄂圖曼帝國佔領東南歐大部份地區嘅時候，匈牙利王國嘅實際組成部份只有而家嘅斯洛伐克。


第一次世界大戰之後，奧匈帝國崩潰，1918年斯洛伐克同捷克一齊組成捷克斯洛伐克，佢亦包括而家嘅匈牙利，呢啲地區嘅主要居民係匈牙利人，而家匈牙利境內都有部分講斯洛伐克語嘅地區。第二次世界大戰期間，斯洛伐克曾經獲得「獨立」。


戰後又重新同捷克合併，並且成為一個社會主義國家。由1969年開始，斯洛伐克成為捷克斯洛伐克社會主義共和國嘅一個聯盟共和國之一。1989年，捷克斯洛伐克嘅政局開始發生變化，捷克共產黨失去執政地位，之後，斯洛伐克嘅分離日益明顯，喺1992年，透過全民公決，捷克同斯洛伐克宣佈解體，1993年1月1號斯洛伐克宣佈成為一個獨立嘅國家。


2003年5月17至18號斯洛伐克舉行全民公投，92.45%嘅公民支持加入歐洲聯盟。420萬選民中只有52.15%嘅人參加咗今次投票。2004年3月29號斯洛伐克加入北約，又喺2004年5月1號加入歐洲聯盟。


2004年4月3號舉行嘅總統選舉中喺首輪選舉中冇任何一個候選人獲得需要嘅50%選票，喺第二輪選舉入面，伊萬·加什帕羅維奇獲得60%嘅選票，當選總統。喺2004年舉行嘅歐洲議會選舉入面，只有16.66%嘅選民有去投票。


斯洛伐克作為今日呢個地區嘅稱呼首次有證可考嘅係喺15世紀。16世紀嘅時候呢個稱呼成日被使用。而斯拉夫人喺5世紀嘅時候就已經喺呢度定居，由9世紀開始佢就叫自己做斯拉夫人，因此呢個名有可能係喺15世紀之前就已經被使用。


斯洛伐克嘅最高立法機關係一個一院制嘅議會──斯洛伐克共和國國家議會，總共有150個議員，佢哋嘅任期係四年，由國民按比例選出。斯洛伐克嘅最高法院係憲法法院，決定涉及憲法嘅訴訟。佢嘅13個成員係由總統喺一份由議會提交嘅名單入面指派。


瑞士，全名為瑞士聯邦，係一個位於中歐嘅邦聯制國家，同德國、法國、意大利、奧地利以及列支敦士登接壤。瑞士亦係世界著名嘅中立國，歷史上一直保持政治同軍事上嘅中立，但係佢亦都參與國際事務，好多國際性組織嘅總部都設喺瑞士。


摩爾多瓦，官方名係摩爾多瓦共和國，舊蘇聯加盟共和國，喺1991年獨立。首都同最大嘅城市係基希涅夫。摩爾多瓦係東歐一個內陸國家，夾喺羅馬尼亞同烏克蘭之間，南、西邊係羅馬尼亞，北、東同南邊係烏克蘭。摩爾多瓦國內有主張獨立嘅聶斯特河沿岸地區，依個地區係響德涅斯特河沿岸，喺烏克蘭隔離。


摩爾多瓦依家好大份嘅領土都係摩達維亞大公國喺14世紀之後嘅所屬領土。至到1812年，鄂圖曼帝國將佢割讓咗畀俄羅斯帝國，令到摩達維亞成為俄羅斯帝國嘅附屬國，變成咗比薩拉比亞。喺1856年，南比薩拉比亞歸還返咗畀摩達維亞，三年之後同華拉茨亞統一，成為羅馬尼亞，但係俄羅斯喺1878年再次拎到成個區域嘅統治權。


喺1917年嘅俄羅斯革命，比薩拉比亞暫時成為咗喺俄羅斯共和國入面嘅自治地區，即係摩爾達維亞民主共和國。喺1918年1月，佢哋喺議會投咗票之後，宣告獨立同埋併入羅馬尼亞。俄羅斯蘇維埃聯邦社會主義共和國唔妥呢個決定，所以喺東比薩拉比亞有摩爾多瓦人定居嘅區域成立咗摩爾達維亞蘇維埃社會主義自治共和國。


喺1940年，因為德蘇互不侵犯條約嘅緣故，羅馬尼亞被逼割讓比薩拉比亞同埋北布科維納，形成咗摩爾多瓦蘇維埃社會主義共和國，佢嘅領土包括比薩拉比亞嘅一大部份同埋摩爾達維亞蘇維埃社會主義自治共和國西邊嘅一部分。


喺1991年8月27號，蘇聯解緊體，摩爾多瓦蘇維埃社會主義共和國宣告獨立並改名成摩爾多瓦。喺1994年，摩爾多瓦憲法正式被採用。摩爾多瓦響德涅斯特河東岸嘅條型區域事實上喺1990年開始已經畀聶斯特河沿岸嘅分離主義政府控制。


喺蘇聯解體之後，基於工業同農業嘅輸出量大跌，摩爾多瓦依家主要嘅經濟靠第三產業，佔比多過摩爾多瓦60%嘅國內生產總值。講人均生產總值嘅話，摩爾多瓦係歐洲最窮嘅國家，低過烏克蘭啲啲。摩爾多瓦嘅人類發展指數係喺歐洲入面最低嘅，得0.


1933年法國因為世界經濟大蕭條導致社會動盪，佔領安道爾。1934年7月12號，一個俄羅斯冒險家 Boris Skossyreff 喺烏格爾同大眾宣佈，佢擁有安道爾嘅主權，同時又向烏格爾主教宣戰。但係佢喺幾日之後即係7月20號被西班牙當局逮捕，並即刻被驅逐出境。


安道爾位於庇里牛斯山東部，境內係山地，平均海拔係1,996米，最高點係科梅佩特羅薩，海拔2,946米。成個國被三條Y形嘅狹谷分割，喺呢度有兩條河會合，成為瓦利拉河流向西班牙。氣候同鄰近地區，都係屬於溫帶氣候，但因境內地勢影響，夏天涼爽，而冬天降雪量較多。


或科索沃，係響歐洲巴爾幹半島嘅一個國家，原本係南斯拉夫塞爾維亞共和國嘅其中一個自治省。佢北面係塞爾維亞，南面係阿爾巴尼亞同北馬其頓，東面係保加利亞，西面係黑山。人口族群中有90%以上係阿爾巴尼亞人，分布科索沃大部分地區，而其他少數民族主要係塞族同黑山人，並主要分布於北科索沃地區。


科索沃嘅主權地位向來都係一個好受國際社會所關注嘅問題，其中當地大部分嘅阿族人一直爭取同要求科索沃獨立，但塞族人則視科索沃為塞爾維亞自古以嚟嘅固有領土，唔畀阿族人搞獨立運動。終於喺2008年2月17號，時任科索沃總理哈辛·塔奇響科索沃首都普里什蒂納國會單方面宣佈脫離塞爾維亞共和國獨立。


二次大戰之後，科索沃同塞爾維亞併咗入南斯拉夫社會主義聯邦共和國，而且有自己自治權，一路到1989年塞爾維亞取消科索沃自治權地位，啲阿族人就好唔滿意，其實佢哋一直都要求科索沃獨立，但係塞爾維亞仍然決定取消科索沃自治權地位，就激化咗科索沃嘅民族矛盾。


1999年3月24號，由美國話事嘅北約以「消除人道災難」為理由，開展咗「科索沃戰爭」。呢場仗以人權同埋民族問題為理由。巴爾幹半島係俄羅斯南進戰略嘅主要基地，俄南兩國係歷史盟友。輿論普遍認為，通過科索沃戰爭，美國加強咗對歐洲安全嘅主導權，減少俄羅斯嘅戰略空間同影響力。


喺2008年2月17號科索沃議會舉行特別會議，通過咗一項獨立宣言，宣佈科索沃已經脫離塞爾維亞共和國，係一個獨立主權國家，定國名做科索沃共和國。俄羅斯同塞爾維亞嘅政府都反對科索沃獨立，但係聯合國安理會1244號決議壓倒性咁成功通過，保護科索沃入面嘅難民同流離失所嘅人。


，舊名馬其頓共和國，係位於東南歐嘅巴爾幹半島南部嘅內陸國，東臨保加利亞，北臨塞爾維亞，西臨阿爾巴尼亞，南臨希臘。從南斯拉夫獨立時，開初佢定國名做馬其頓，但希臘極其反對呢個國名，所以同希臘就國名問題糾紛咗好耐，喺糾紛期間，世界上絕大多數國家以及聯合國等國際組織都暫時叫佢做前南斯拉夫馬其頓共和國。


北馬其頓先前係南斯拉夫嘅一部份，依家嘅首都同主要城市係斯科普里。自獨立以來，北馬其頓由於國名問題同希臘發生爭端，因為希臘反對而加入唔到歐盟同北約。2018年6月12號，兩國政府達成初步協議，改國名做「北馬其頓共和國」。


雖然喺2018年秋季嘅公投達唔到投票門檻，但改名得到馬其頓國會同埋希臘國會通過，2019年2月12號馬其頓共和國改名為北馬其頓共和國。之後北馬其頓政府就開始準備加入北約，北約各國批准北馬其頓加入嘅程序用咗大約一年完成。


塞爾維亞，正式叫塞爾維亞共和國，係歐洲東南部一內陸國，響正巴爾幹半島中間，以前係南斯拉夫社會主義聯邦共和國嘅行政中心，首都貝爾格萊德。塞爾維亞嘅北面係匈牙利，東面係羅馬尼亞同保加利亞，西南係北馬其頓、阿爾巴尼亞同科索沃，而西面就係黑山、克羅地亞，同波斯尼亞黑塞哥維那。


冇乜人知道法羅群島早期嘅史，只係推測有啲由愛爾蘭或者蘇格蘭嚟嘅蓋爾人修道士同隱士喺六世紀住咗喺度，佢哋帶埋啲綿羊同山羊，重有古代嘅蓋爾話去到法羅群島。一個愛爾蘭修道士聖布倫丹，話佢去過法羅群島兩到三次，重將其中兩個島改叫「綿羊島」同埋「雀天堂島」。


有人認為，呢啲人唔係直接由斯堪的納維亞嚟到法羅群島住，而係喺愛爾蘭海同埋蘇格蘭蘇格蘭西群島一帶，昔德蘭群島、奧克尼群島等等嘅地方嚟。根據法羅群島政府所講，北歐嘅話同埋文化都係由住喺法羅群島嘅日爾曼人而來。


根據《法羅史詩》，為咗逃避金髮王夏留德嘅獨裁而走嘅挪威人，喺九世紀尾去到法羅群島。十一世紀初，布理斯鐵之子斯格蒙鐸呢個喺法羅群島南面啲島住嘅大家族差啲俾北面啲島住嘅人整死晒，佢哋走返挪威，但又俾挪威王奧拉夫一世叫返去攞地。


佢將基督教帶咗去法羅群島，即使佢後來俾人殺咗，挪威人佔領時代就咁開始，直到1380年挪威同丹麥入咗Kalmar Union，丹麥就慢慢控制咗個島。1538年，法羅群島開始宗教改革。卡爾瑪聯盟喺1814年簽咗條《基爾條約》之後散咗，法羅群島自此俾丹麥控制。


由1388年開始，法羅群島就俾丹麥控制。1814年簽嗰份《基爾條約》令到法羅群島原主挪威俾瑞典控制。同時，法羅群島、冰島同埋格陵蘭就畀咗丹麥。隨後，喺1816年，法羅議會被丹麥取消咗，法羅群島由丹麥直接控制，變成其中一個縣。


第二次世界大戰完咗之後，有啲居民想自丹麥獨立，1946年9月14號搞咗個關於獨立嘅公投，呢個係一個諮詢性嘅公投，國會唔一定要跟住個投票結果去做。呢次係法羅群島人第一次被問到究竟佢哋想獨立定係繼續做丹麥嘅一部分。


最後得少數人理呢個公投，個議會最後都唔可以就個結果達成共識，最後因為呢啲解決唔到嘅問題最後搞到聯盟瓦解。幾個月之後，有一次議會選舉，唔想獨立嘅政黨成功攞到多啲議席，重組埋聯盟，最後佢哋成功反對獨立。之後，件事和解，丹麥國民議會簽咗個由1948年開始有效嘅權力下放法。


而家，一半法羅人想獨立，另一半想留番喺丹麥。而每邊又有好多唔同嘅見解。想獨立嘅人之中，有啲想要即時單方面獨立、又有啲想慢慢嚟，同丹麥方面慢慢傾到對方肯畀佢哋獨立。而想留番喺丹麥嘅人就想喺丹麥統治之下，繼續有多啲自治權。


喺兩份羅馬條約入面好明確咁話法羅群島唔係歐盟成員。另外，根據《關於丹麥加入歐洲共同體嘅條約》，住喺法羅群島嘅丹麥人唔當係條約入面嘅丹麥公民。所以，佢哋唔係歐州公民。法羅人並無神根公約入面嘅權利，但係由法羅群島往返神根國家係無邊境限制。


1990年代初，因為法羅群島漁業泡沫爆破，搞到法羅群島經濟變差，最後喺1990年代中期失業率升到10至15%。喺1990年代尾，失業率開始跌，1998年尾跌到6%，2008年6月更加跌到1.1%，不過2009年初又升番上3.


4%。。不過，嗰時成個經濟靠漁業同養漁業嘅情況重繼續緊，即係個經濟重係好脆弱。法羅人同格陵蘭於是就唔理由North Atlantic Fisheries Organization設定嘅限捕魚數嘅配額。


由2000年開始，法羅群島為咗吸引新嘅投資者，開始咗企業計劃同引入新資訊科技。漢堡王喺雷神港開分店係法羅文化全球化嘅一個里程碑，不過，呢個計劃可唔可以整大法羅群島經濟基礎就重未知。法羅群島係最低失業率嘅歐洲地方之一，但係呢樣嘢唔可以話係因為經濟復甦，因為好多後生仔都喺讀完中學之後去咗丹麥或者其他國家，重搞到法羅群島剩番好多可能冇乜技能同知識嘅中年同埋老年人，去打啲啱啱先喺法羅群島出現嘅工。


因為法羅群島國土細同多岩石，所以運輸系統冇其他地方咁好。不過而家情況開始變，基建起得如火如荼。80%住喺法羅群島嘅人都可以用隧道、橋或者堤道去三個最大嘅島同埋東北另外三個大島。而另外兩個大島就可以搭最新嘅快船去其他主要地方。


法羅群島文化係由北歐日爾曼文化而來。法羅群島係冇以前歐洲嗰啲文化運動，即係佢哋維持住佢哋嘅傳統文化。法羅群島人講嘅法羅文係屬於印歐語系日爾曼語族斯堪的納維亞語支，由喺維京時代喺斯堪的那維亞通用嘅古諾爾斯文演變而成，而古諾爾斯文亦都係冰島文嘅祖先，所以同法羅文有好多相似嘅地方。


直到15世紀，法羅話嘅拼音都係同冰島文同挪威文一樣，但係1538年有個改革，丹麥人唔畀拼音文用喺學校、教會同埋官方文件。雖然法羅群島人重係講法羅話，但係之後300年法羅話係寫唔到，即係所有詩同故仔都只係可以口頭上講。


法羅群島大風、多雲、多雨同埋涼。法羅群島喺向東北流嘅path of depressions，咁即係全年都有機會有大風同埋暴雨，反轉來講，見到天晴嘅日子好少，而陰天就好多。喺1966年9月5號，有個颶風Faith吹咗去法羅群島，搞到有超過100英里每小時嘅風速，不過之後都冇乜風吹去法羅群島。


德涅斯特河沿岸摩爾達維亞共和國係一個喺摩爾多瓦同埋烏克蘭邊界之間嘅德涅斯特河上面一幅狹長土地嘅一個分離國家，佢嘅首都喺提拉斯堡。呢個國家中文通稱做德涅斯特河沿岸，英文世界就通稱為Transnistria。


德涅斯特河沿岸係東歐嘅一個特定地域，由於嗰度位於德涅斯特河，而呢條河喺烏克蘭叫 Nistru，意思係「德涅斯特河東岸」。而條河喺摩爾多瓦境內嘅左岸，所以叫做 Stânga Nistrului，意思係「德涅斯特河左岸」。


德涅斯特河沿岸共和國控制嘅領土，大部分係喺河嘅左岸，包括10個城鎮、69鄉鎮，總共147個包括未合併嘅地點。其中原本位於杜伯薩里北同南面嘅6個左岸城鎮，喺1992年嘅德涅斯特河沿岸戰爭中畀摩爾多瓦控制，成為杜伯薩里區嘅一部分。


喺無軍事衝突嘅時候，由德涅斯特河沿岸經公路往返摩爾多瓦、烏克蘭，同埋俄羅斯控制嘅領土，普遍並無阻礙。喺莫斯科同埋摩爾多瓦嘅首都基希涅夫之間有跨國火車，喺俄羅斯薩拉托夫同埋保加利亞瓦爾納有季節性火車往來，會經過德涅斯特河沿岸同埋摩爾多瓦。


喺遠古時代，呢個地區同埋周邊係部落聚居地，主要係色雷斯人同埋斯基泰人，另外亦有阿夏卡同埋蓋塔人部落嘅分支。到咗公元前600年左右，德涅斯特河河口附近變成咗古希臘城邦米利都嘅殖民地提拉斯）。提拉斯經歷咗公元前50年畀達契亞人摧毀、公元56年由羅馬帝國重建統治，到咗公元4世紀畀歌德人佔據，然後將提拉斯劃分為特爾文吉人）部落同埋格魯唐吉人）部落，以中間嘅德涅斯特河做分界。


14世紀之後，德涅斯特河地區輾轉畀熱那亞共和國控制，然後到16世紀畀鄂圖曼帝國佔據，一小部分人逃避土耳其入侵，喺北部建立咗一個村莊，後來變成咗提拉斯堡市，即係今日德涅斯特河沿岸共和國嘅首都。到18世紀，鄂圖曼帝國開始衰落，俄羅斯帝國向呢個地方大規模遷移。


1918年1月14號，布爾什維克武裝先頭部隊進佔呢個新生國家嘅首都基施紐，共和國向羅馬尼亞人求助。1月24號，羅馬尼亞軍隊已經全面控制首都。到3月27號，摩爾達維亞同羅馬尼亞王國建立有條件嘅聯盟。到11月11號第一次世界大戰結束，11月27號摩爾達維亞宣布比薩拉比亞同羅馬尼亞王國無條件聯盟，事實上就係被吞併，羅馬尼亞王國得到比薩拉比亞大片土地。


1924年2月，比薩拉比軍人領導袖格利哥里·科托夫斯基提議喺莫斯科嘅主持下成立摩爾達維亞自治州。10月12號宣佈建立「摩爾達維亞蘇維埃社會主義自治共和國」，並且合併入烏克蘭蘇維埃社會主義共和國，領土係喺烏克蘭境內德涅斯特河同埋西布格河之間劃出一部分地區，但係就喪失咗比薩拉比亞嘅土地。


1940年6月26號第二次世界大戰期間，蘇聯趁軸心國德國同埋意大利無辦法兼顧之下，要脅羅馬尼亞立即割讓比薩拉比亞同埋布科維納北部。由於機會無得法國或者英國嘅援助，羅馬尼亞只能割讓呢啲領土。6月28號，蘇聯越過德涅斯特河佔領比薩拉比亞，烏克蘭吞併咗布科維納北部、比薩拉比亞最多烏克蘭聚居嘅地區，同埋旁邊以羅馬尼亞人佔多數嘅地區。


1941年6月羅馬尼亞同軸心國喺巴巴羅薩行動入侵蘇聯，軸心國軍隊經德涅斯特河進比薩拉比亞。羅馬尼亞重新奪得比薩拉比亞之外，更加取得德涅斯特河、烏克蘭境內嘅西布格河地區包括敖德薩市，同埋德涅斯特河沿岸。


蘇聯重奪摩爾達維亞，唔少比薩拉比亞人畀蘇聯紅軍以通敵為名槍殺或者流放。對富裕嘅摩爾達維亞農民家庭就實施去富農化，例如喺1949年7月6號至7號短短兩日，就有超過11,342個摩爾達維亞家庭被驅逐出境。


蘇聯嘅經濟困境加上長期極權統治下，蘇維埃聯邦下嘅加盟共和國，民族問題紛紛呈現。到1990年3月11號，加盟國立陶宛率先宣佈獨立，其他加盟共和國、自治共和國等亦都紛紛仿效，先後發表咗恢復或者收復主權聲明，稱為「主權遊行」，並且開始制訂實現獨立嘅步驟同埋措施。


1991年8月19蘇聯政變之後，除咗俄羅斯以外嘅各個加盟共和國幾乎全部宣佈獨立，喺俄羅斯境內嘅韃靼斯坦、車臣呢啲地方亦都出現咗要求獨立嘅主張。到1991年12月1號，烏克蘭通過獨立宣言，蘇聯正式解體，取而化之係一個鬆散嘅獨立國家聯合體。


係指由1992年3月2號至1992年7月21號，摩爾多瓦同埋德涅斯特河沿岸之間嘅戰爭，背景係蘇聯解體前民族主義抬頭，唔同族群之間出現矛盾，最後以戰爭解決，直到協議停火，但係遺留嘅領土主權問題一直未能夠解決。


1991年5月23號，摩爾達維亞蘇維埃社會主義共和國宣佈改名做「摩爾多瓦共和國」。其實喺摩爾多瓦南部加告茲、塔拉克利亞、巴薩拉貝亞斯卡聚居嘅加告茲人，喺更早嘅1990年8月19號，已經宣布成立加告茲共和國），當時幾乎跟摩爾達維亞志願人員同埋員警察發生衝突。


摩爾多瓦同埋羅馬尼亞嘅關係密切。歷史上，兩者喺1859年至1881年之間曾經結盟成為羅馬尼亞聯合公國。語言上，摩爾多瓦語同埋羅馬尼亞語，喺詞彙上、語音上、文法上，只有好少嘅唔同，呢一點學界幾乎無異議。


摩爾多瓦《獨立宣言》嘅官方語言寫羅馬尼亞語，更加講明摩爾多瓦人認為兩種語言其實係一樣。所以「摩爾多瓦語」呢個名稱不過係為咗將羅馬尼亞同埋摩爾多瓦製造一個政治性嘅識別。比起蘇聯嘅領土主張，摩爾達維亞人無法接受摩爾達維亞人唔係羅馬尼亞人嘅想法。


由摩爾達維亞民主共和國至摩爾達維亞SSR建立之前，喺德涅斯特河沿以西摩爾多瓦領土所在，原本係屬於馬尼亞王。而喺摩爾達維亞ASSR期間，德涅斯特河沿岸原本就係烏克蘭領土。蘇聯1940年重奪比薩拉比亞建立摩爾達維亞SSR，驅逐流放當地嘅羅馬尼亞人，同時移入俄羅斯人。


按照1989年人口普查，摩爾多瓦人/羅馬尼亞人佔39.9%、俄羅斯人佔25.5%、烏克蘭人佔28.3%，人口總數係679,000人，即係64%並非摩爾多瓦人/羅馬尼亞人。對比摩爾多瓦境內人口總數係4,335,360人，而摩爾多瓦人/羅馬尼亞人佔64.


隨住蘇聯衰落、民族主義抬頭，摩爾達維亞SSR同羅馬尼亞合併嘅機會增大。1990年9月2號，當時控制德涅斯特希望維持蘇聯統一嘅統一工人集體理事宣稱要成立「德涅斯特河沿岸摩爾達維亞蘇維埃社會主義共和國」，留喺蘇聯之內。


呢個決定並唔係得到壓倒性嘅支持。喺杜伯薩里市嘅會議表決當中，僅獲得57%代表人支持，但係聲明就令到德涅斯特河地區到處都出現混亂，好多政府機構，例如警察、檢察官、法官，仍然忠於摩爾達維亞基施紐嘅政府，有啲企業或者村莊就選擇由呢個再次成為蘇維埃控制嘅地區撤離。


區內亦有反對嘅集會，例如1990年9月16號，杜伯薩里附近嘅隆加村就有嚟自德涅斯特河沿岸唔同地區嘅人參加，而德涅斯特主義者往往使用暴力同埋恐嚇，試圖控制忠誠於基施紐政府嘅機構同埋市民。提拉斯堡初期嘅政府同摩爾多瓦基施紐政府為爭取主權進行咗愈來愈激烈嘅鬥爭，呢個情況一直持續到德涅斯特河沿岸戰爭結束。


蘇聯解體之後，由1991年尾至1992年初，分裂主義嘅工人由蘇聯紅軍得到武器，裝備比當地效忠摩爾多瓦嘅警察更精良，有時甚至會射擊警察。德涅斯特河沿岸嘅分裂主義分子實際上控制咗整個西德涅斯特河岸同埋賓傑里市。


1992年3月17號，摩爾多瓦由新成立嘅國防部招募部隊，成員嚟自現役警官、應徵入伍、後備役人員同埋志願者。摩爾多瓦部隊總人數到喺7月份估計有25,000至35,000。另外除咗攞到摩爾多瓦嘅前蘇聯紅軍嘅武器之外，亦從羅馬尼亞獲得武器。


而德涅斯特河沿岸俄羅斯第14軍有9000名，另來有由佢哋訓練同埋武裝嘅民兵。民兵嚟自俄羅斯聯邦裏面嘅頓、庫班、奧倫堡、西伯利亞，同埋喺德涅斯特河沿岸嘅黑海哥薩克人。另外亦有嚟自烏克蘭嘅志願人士，同埋烏克蘭民族自衛隊，以捍衛德涅斯特河岸當時佔大約三份之一人口嘅烏克蘭人為名，加入德涅斯特河沿岸民兵之中。


1992年3月1號，民兵伊戈爾·希普琴科喺杜伯薩里畀一名摩爾多瓦少年殺死，觸發衝突升級。德涅斯特河沿岸嘅武裝部隊趁晚間襲擊杜伯薩里警區，摩爾多瓦警察退到杜伯薩里區北面嘅科切里村。3月2號，村民知道呢個消息，就強行闖入從當地軍火庫套取武器，同德涅斯特河沿岸部隊對抗。


之後，更多嘅警察被驅逐出德涅斯特河西岸，佢哋同科切里、科祖瓦、莫洛瓦塔呢三條村嘅人聚集，組成武裝部隊保衛三條村莊，同德涅斯特河沿岸部隊，發生激烈戰鬥，間中協議停火，之後再開戰，但係杜伯薩里已經畀德涅斯特河沿岸嘅武裝部隊控制。


1992年6月，喺賓傑里雙方談判停火期間，當摩爾多瓦武裝部隊嘗試喺嗰區重建管治權，並且以計畫顛覆逮捕第14軍葉爾馬科夫少校嘅時候，德涅斯特河沿岸嘅警衛向警察局開火。摩爾多瓦政府喺第二日朝早命令部隊進入該市，喺人口稠密嘅城市同德涅斯特河沿岸嘅部隊發生巷戰，造成平民傷亡，更加激烈嘅戰爭展開。


喺整個1992年上半年，暴力持續升級，到咗1992年6月下旬血腥衝突達到高峰。德涅斯特河沿岸嘅分裂主義分子實際上控制咗整個西德涅斯特河岸同埋賓傑里市，而軍事衝突一直持續到1992年7月21號停火協議為止。


7月21號，俄羅斯總統葉利欽同埋摩爾多瓦總統斯涅古爾，簽署由俄羅斯安排畀雙方嘅停火協議。正式文件由俄羅斯方面確定，規定由五個俄羅斯營、三個摩爾多瓦營，同埋兩個德涅斯特河岸營三方，組成維持和平部隊，負責確保雙方遵守停火協議。


而俄羅斯喺戰爭前後都比烏克蘭同埋羅馬尼亞有更明顯嘅介入。1992年4月5號俄羅斯副總統魯茨科伊訪問特涅斯特河沿，喺提拉斯堡向5,000人發表講話時，表示俄羅斯對德涅斯特分裂主義全力支持，鼓勵特涅斯特河沿岸獨立。


達成停火協議之後，俄羅斯仍繼續向德涅斯特河沿岸嘅民兵提供軍事、政治同埋經濟支持，加強佢哋從摩爾多瓦獲得自治權嘅實力。俄羅斯第14軍留畀德涅斯特河沿岸嘅武器，包括49,476支槍械、805支火砲、4,000架軍車同埋各種軍事裝備總共655個單位，足夠武裝四個步槍師。


俄羅斯嘅介入除咗因為德涅斯特河沿岸比起摩爾多瓦有更多俄羅斯人之外，另一個原因係要透過喺佢哋境內製造外界普遍唔承認嘅國家，透過向呢啲地方提供資源，去鉗制摩爾多瓦。同樣例子可以喺由蘇聯分裂出嚟嘅加盟共和國格魯吉亞裏面嘅阿布哈茲、阿塞拜疆裏面嘅阿爾察赫，同埋格魯吉亞裏面嘅南奧塞梯裏面搵到，亦解釋咗點解德涅斯特河沿岸只有呢幾個普遍唔被認可嘅國家承認。


就算係秘密教授羅馬尼亞語，亦都會遭到逼害。2002年喺格里戈里奧波爾喺一間德涅斯特資助嘅學校，教職員及家長因為教授羅馬尼亞語而被當地媒體公然譴責為「國家敵人」，相關員工及家長被迫解釋、被威脅解僱，負責人米海·斯皮安被逮捕。


2004年夏天，當地用拉丁字母教授摩爾多瓦語嘅學校，6間中有4間畀德涅斯特河沿岸當局關閉，影響部分3400名入學兒童，反對停課嘅老師同埋家長被逮捕長達六個鐘頭。喺歐盟對壓制語言嘅官員實施制裁之後，被關閉嘅學校得以用私立學校地位註冊重開，但喺就無政府資助。


德涅斯特主義者嘅行為，畀歐洲安全與合作組織少數民族事務高級專員譴責為「語言清洗」。2005年6月OSCE嘅報告之中提到，如果父母選擇仔女喺德涅斯特河沿岸其中一間用拉丁文字提供課程嘅學校入學，佢哋就有可能受到地區安全部門嘅恐嚇、工作受到威脅。


當局亦唔認可摩爾多瓦學校使用拉丁書寫語頒發嘅文憑，令到呢啲學校嘅畢業生無法喺德涅斯特河沿岸嘅高等教育機構進修。而父母並唔希望仔女接受蘇聯時期用基里爾文嘅過時教科書，所以多數會將仔女送往無騷擾嘅俄語學校。


唔接受語言清洗嘅，就唯有同仔女一齊離開。呢個原因亦解釋咗點解喺1989年係最大單一族群嘅摩爾多瓦人，到2004年大幅減少咗7.8%，降到32.1%。結果就係德涅斯特河沿岸透過語言清洗，達到對摩爾多瓦人種族清洗。


人民自決並唔等如分裂主義。如果單純用族群因素，往往會導致國家分裂、民族仇恨，甚至種族清洗。所以，人民自決必須要有嘅條件，包括無外部壓迫之下、人民可以自由選擇自己嘅行為，同時唔係單方面局部解散或者侵犯主權獨立國家嘅領土完整原則，先至會獲得承認係獨立國家，例子有1993年被稱為天鵝絨分離嘅斯洛伐克脫離捷克和平獨立。


人民自決獨立而被承認嘅國家，之前大多數界由帝國吞併而再次分離嘅國家、從殖民地宣佈獨立嘅國家，同埋由聯邦分裂出嚟嘅加盟共和國。但係對比德涅斯特河沿岸獨立，一方面有俄羅斯嘅介入，包括武器、民兵同埋資源，另一方面係支持獨立嘅並唔係壓倒性大多數。


1997年5月8號，歐洲安全與合作組織曾經斡旋，雙方同埋俄羅斯、烏克蘭，喺莫斯科達成有關摩爾多瓦同埋德涅斯特河沿岸關係正常化嘅普里馬科夫備忘錄。協議雙方喺摩爾多瓦SSR邊界內嘅共同國家框架之內，維持法律、國家嘅關係同埋共同安全。


2006年開始，OSCE、歐盟、聶斯特河治岸、摩爾多瓦、烏克蘭、俄羅斯再加上美國，嘗試舉行稱為「5+2」嘅會談，但都係失敗。到2011年，能夠達成嘅協議，只係摩爾多瓦允許由聶斯特河治岸經基希涅夫出口嘅貨物僅收取像徵式關稅。


根據1991年11月21號通過嘅羅馬尼亞公民法內容，由於羅馬尼亞經歷長久戰亂，假如祖先曾經係羅馬尼亞人，就可以申請成為羅馬尼亞公民。至2012年底，由摩爾多瓦成功申請嘅數量已經有323,049。2013年11月27號，羅馬尼亞總統特拉揚·巴塞斯庫宣布，會盡力令摩爾多瓦盡快加入歐盟。


2013年11月，因為烏克蘭總統亞努科維奇中止同歐盟嘅政治同埋自由貿易協議，改為強化同俄羅斯嘅關係，引發烏克蘭親歐盟示威運動。當時支持親歐盟嘅民意比親俄羅斯多，經過93日嘅抗爭，亞努科維奇落台。2014年2月27號，親俄羅斯嘅軍人佔領克里米亞國會後，吞併原屬烏克蘭嘅的克里米亞。


受到2014年克里米亞加入俄羅斯聯邦嘅影響，鄰近烏克蘭城市奧迪莎嘅親俄分子變本加厲，德涅斯特河沿岸國會亦乘機要求併入俄羅斯。呢個舉動令到烏克蘭增派大量軍隊到當地邊境，並且講明只要德涅斯特一併入俄羅斯就會揮軍直入。


隨住2014年烏克蘭嘅克里米亞畀俄羅斯吞併，喺德涅斯特河沿岸佔26.7%嘅烏克蘭人，會唔會連同33.0%嘅摩爾多瓦人，將來喺親俄、親歐、繼續獨立，或者會唔會用乜嘢形同烏克蘭或者摩爾多瓦合併暫時睇唔到有乜結論，更加唔會知會唔會外國軍事介入。


現實上面，由於係普遍唔被承認為實質存在嘅國家，護照、貨幣、郵票，離開咗德涅斯特河沿岸就完全無用。因此住喺嗰度嘅人擁有其他國籍，例如摩爾多瓦國籍、烏克蘭國籍、俄羅斯國籍，或者羅馬尼亞國籍係好普遍嘅現象。


按照德涅斯特河沿岸政府嘅解釋，導致人口大幅下降，主要有兩個原因。首先係自然因數，例如減少生育、死亡等。第二個原因係自從1991年後，蘇聯開始自由移民，加上1992年摩爾多瓦武裝侵略，令到有經濟能力嘅人選擇移民到更富裕嘅國家。


做成俄羅斯族群增加嘅原因，係德涅斯特河沿岸經濟比俄羅斯稍為富裕，而且氣候亦無俄羅斯大多數地區方咁凍，所以吸引咗一啲俄羅斯人嚟做工，兼且當局亦鼓勵俄羅斯人喺德涅斯特河沿岸嘅地區購置房產、過退休生活。俄羅斯族群增加之外，亦造成呢個地區有三分之二以上嘅人口超過退休年齡嘅情況。


雖然申明係多元宗教，而且聲明有114種宗教同埋禮拜集合已經正式登記，但係政府對於恢復同埋建設新嘅東正教教堂更加支持。直到2005年，一啲宗教團體，特別係耶和華見證人，喺登記嘅時候都遇到咗障礙。2007年，總部喺美國嘅基督教廣播網絡譴責德涅斯特地區對基督徒嘅迫害。


2007年，非政府組織美國自由之家報告，聚焦喺政治權利同埋公民自由兩方面，德涅斯特河沿岸評為「非自由」地區，喺呢兩方面都十分惡劣。歐洲議會亦譴責德涅斯特分裂主義者頻頻嚴重侵犯人，對德涅斯特河沿岸唔尊重人權同人類尊嚴，同埋對持續對獨立媒體、非政府組織同埋民間社會代表嘅持續鎮壓、騷擾同埋恐嚇予以譴責。


分裂主義地區係歐洲人口販賣嘅重要源頭同埋集中地，同性戀視為非法，男女同性戀者都受到政府同埋社會歧視。摩爾多瓦政府亦指責德涅斯特河沿政府喺入侵摩爾多瓦境內嘅控制區，例如村莊瓦西里卡，對村民任意逮捕、毆打甚至致死。


馬耳他騎士團，全名耶路撒冷、羅得島及馬爾他聖約翰主權軍事醫院騎士團，又簡稱醫院騎士團，係歐洲三大騎士團之一，亦係一個政治主權實體，全部領土包括喺羅馬市內嘅兩棟樓。佢有自己嘅政府、通貨同外交，司法獨立，但係一般唔認為係一個國。


聯合國安全理事會係聯合國嘅六大主要機構之中最有權力嘅機構。根據《聯合國憲章》嘅宗旨及原則，安理會負責維持國際之間嘅和平同埋安全，喺聯合國規章係唯一有權採取強制行動嘅聯合國機構，佢嘅權力包括進行維和行動、實施國際制裁同授權採取軍事行動等。


其中五大常任理事國各擁有對非程序事項之決議嘅否決權。安理會同其他聯合國機構唔同，佢作出嘅決定必須由相關嘅成員國遵守同執行。聯合國安理會第一次嘅會議係喺1946年1月17號召開。而佢所作出嘅決定就叫做聯合國安全理事會決議。


安理會由5個常任理事國同10個非常任理事國組成。5個常任理事國係中國、法國、俄羅斯、英國、美國。非常任理事國由聯合國大會選舉產生，最初為6個，1965年開始增加到10個，席位按地區分配，即亞洲2個、非洲3個、拉丁美洲2個、東歐1個、西歐及其他國家2個。


1950年代喺蘇聯缺席嘅情況下，美國主導聯合國通過咗介入朝鮮局勢嘅決議，因此國際上逐漸將否決權認同為『反對票』而非『反對或棄權票』。聯合國安理會5個常任理事國都擁有對非程序事項之決議嘅否決權，只要其中任何一國反對提案，即使其他4個常任理事國甚至其餘14個理事國冚唪唥贊成，呢個提案都無法喺安理會通過。


非常任理事國與常任理事國共同擔負維持國際安全嘅主要責任，包括促進和平解決國際及地區爭端、制定應對威脅和平及侵略行為嘅辦法、起草報告等。非常任理事國喺安理會有常駐代表，喺安理會定期會議時可派特別代表與會，同常任理事國共同制定安理會議事規則，包括推選主席方法。


根據聯合國憲章第27條，安理會每一理事國都有一票。關於程序事項嘅決定以十五個理事國中至少九個理事國嘅贊成可決票通過，而非程序性事項同時仲需要五個常任理事國都同意時先算有效，咁就係『大國一致』規則，通常稱為『聯合國安全理事會否決權』。


現時嘅會議廳由挪威政府資助建設，自1952年開始使用，直至2010年3月聯合國建築翻修工程期間暫停使用，2013年6月恢復使用。馬蹄形會議桌周圍有階梯，中央有一直排桌。呢個會議廳見證咗中國代表權更替、蘇東劇變、伊拉克戰事等。


臨時會議廳，喺聯合國建築翻修工程期間使用，位於聯合國秘書處大樓地下室嘅會議室。除咗發言代表嘅座位重係藍色外，其餘被改成黃色。馬蹄形會議桌中間嘅直枱被撤走。喺呢個會議室內，安理會曾經通過咗第1973號決議，決定介入利比亞內戰。


《聯合國憲章》係聯合國嘅基本大法，渠確立咗聯合國嘅宗旨、原則同埋組織機構設置，又規定咗成員國嘅責任、權利同埋義務，以及處理國際關係、維護世界和平以及安全嘅基本原則同方法。遵守聯合國憲章、維護聯合國威信係每個成員國不可推卸嘅責任。


1701年至1800年呢一段期間俾人叫做18世紀。呢個世紀注重嘅係「穩定」同「和諧」，同時亦係人類對自然探索嘅萌芽期。政治上，歐洲各國開始同中國、印度，重有土耳其進行小規模嘅通商貿易，重持續響東南亞同大洋州建立殖民據點。


呢個時候多數嘅王權國家正係響全盛時期，但民主思潮亦逐漸燃起，最終引發美國獨立戰爭同法國大革命，對後世影響深遠。學術上，西歐興起啟蒙運動，挑戰基督教教會嘅思想體系，令科學嘅成果感染到社會各個層面，而歐洲以外地區亦透過傳教同貿易嘅方式接觸呢股思潮，產生小規模嘅學術復興運動。


主權係一個政府能夠唔受外面嘅影響嚟控制佢嘅領土嘅能力。有個評述員話主權係好難準確界定嘅，但係就將主權形容做擁有一啲包括「絕對、無限嘅控制權或者能量」、「一個政治合法性嘅標誌」、「自我決定嘅國家獨立性」，同埋「憲法性嘅秩序」。


博物館嘅起源，係喺約公元前300年亞歷山大城嘅繆斯廟。繆斯廟入面專門收藏咗古希臘嘅亞歷山大大帝喺歐洲、亞洲及非洲嘅征戰得到嘅珍品。博物館嘅英文「Museum」，就係源喺希臘話嘅繆斯廟「Mouseion」。


巴黎地區係法國經濟活動最前端嘅中心。喺2019年本地生產總值有7,390億歐元，係全歐洲GDP最高嘅地區。勒地方士係歐洲最大嘅商業中心，超過一半嘅法國主要公司同埋34間《財富》雜誌世界500強企業嘅總部都喺嗰度。


巴黎屬溫帶海洋性氣候，成年盛行西風。冬季比較難見到陽光，雨水比較充沛，霧氣比較多。夏天平均溫度喺攝氏15到25度之間，但最高溫有時都會超過30度。巴黎全年都會落雨，偶發性大雨比較常見，雨量每個月份都比較平均。


西班牙亦被邀請參與呢屆奧運，呢個國家自從响1932年闊別奧運會16年後，第一次喺於二戰後蒲頭，但係德國同埋日本呢兩個前軸心國就因為發動二次大戰，而唔畀參加。意大利王國其實亦係軸心國之一，但因為喺1943年9月投降，由國王域陀艾曼紐三世領導嘅新政府加入同盟國，同埋令到美國等盟軍唔追究意大利，因此意大利亦破例獲邀派員參與呢屆奧運會。


隨住時間嘅推移，奧運會嘅結果同埋形象特別受到運動禁藥嘅負面影響。响2016年俄羅斯禁藥風波之後，大量重新檢查樣本，導致咗大量嘅DQ事件發生，特別係喺田徑運動同埋奧運舉重方面。去到2018年2月嗰陣時，一共有29面獎牌因為運動禁藥問題而被收返。


喺2005至2006年度球季共有20隊球隊參與角逐，踢晒所有賽事後總積分最高嗰隊可以奪得聯賽冠軍，而總積分最低嗰3隊球隊就會降班落英格蘭冠軍聯賽。同時，冠軍聯賽頭2名肯定獲得下個賽季嘅升班資格，而冠軍聯賽的第3至6名就會踢附加賽嚟爭最後一個升班資格。


而家嘅英超冠軍獎盃由皇家珠寶商愛絲普蕾負責鑄造，重4英石，高43厘米同深25厘米，主體為合金銀，表面電鍍純銀，底座由孔雀石造成，表面蓋有銀環，刻有冠軍球會嘅名單，孔雀石嘅綠色代表球場嘅草坪。獎盃設計取材自英格蘭足球傳統嘅「三獅」紋章，佢嘅上面有金冠，兩隻獅子分據獎盃手柄嘅上方，第三隻獅子即球季結束高舉獎盃嘅冠軍球隊隊長。


但此後車路士一直得唔到更多榮譽，主要係由於球隊紀律退化，以及重建主場引起嘅球隊財政問題，導致大量球星被賣走、球隊降班，連主場都賣埋畀地產發展商。七八十年代嘅車路士一直只係喺甲乙組浮浮沉沉，並曾經降過兩次班。


卑斯喺2003年6月以6千萬磅將球會賣畀俄羅斯億萬富翁阿巴莫域治。佢幫球會還晒7千7百萬英鎊債項，車路士財政匱乏嘅局面至得以扭轉。阿巴莫域治投入大量資本，用咗成億嘅資金羅致馬基利尼、基斯普、祖高爾同埋杜夫等多名球星。


2008年7月，車路士揾咗史高拉利做新領隊，不過佢只係做咗7個月，喺2009年2月因為球隊成績差而俾人炒魷，由俄羅斯國家足球隊領隊希丁克兼任看守領隊到季尾。而希丁克亦帶領球隊贏得英格蘭足總盃冠軍，好多人都話佢教得好。


迪馬堤奧上任之後，車路士漸入佳境，聯賽雖然得第6，但攞到英格蘭足總盃之餘，重喺歐聯淘汰衞冤嘅巴塞隆拿再一次入到決賽，然後互射十二碼贏拜仁慕尼黑，第一次攞走歐聯冠軍。賽季完咗之後，車路士畀迪馬堤奧坐正個領隊位。


2012年11月，車路士喺歐聯分組賽瀕臨出局，而炒咗迪馬堤奧魷魚，並宣布委任賓尼迪斯，出任暫代領隊到季尾。2012年12月，車路士喺最後一場分組賽大炒對手，但對賽成績唔及排第二嘅薩克達而出局，轉戰歐霸盃，成為歐聯改制後首支分組賽出局嘅衞冕冠軍。


因為俄羅斯入侵鳥克蘭，英國政府決定夾埋其他國家一齊經濟制裁俄羅斯，凍結俄羅斯喺英國嘅錢。由於車路士老闆阿巴莫域治係俄羅斯人，所以無可避免俾英國政府嘅制裁影響到，連車路士都受到牽連，喺2022年3月10號開始，車路士唔可以再賣波飛，商品店亦都唔做得生意，連喺轉會市場買賣球員都唔得，不過已經買咗飛嘅人仍然可以入場睇波。


雖然車路士嘅主場係按照倫敦嘅車路士區命名，但事實上呢個球場並唔喺倫敦嘅車路士區入面，而係喺富林區入面。現時史丹福橋球場可容納42,449人，喺倫敦僅次於2006年啟用嘅阿仙奴嘅阿聯酋航空球場，同時亦係全英國第九大嘅足球場。


球場喺1877年啟用，初時係倫敦田徑會嘅運動場。1904年米爾斯兄弟收購球場以及周邊土地。佢哋原本諗住將新球場租畀當地球隊富咸，但因為條件不合而被拒，米爾斯兄弟決定成立自己嘅球隊用新球場，由於已經有富咸存在，新球隊採用街區車路士命名，喺1905年同史丹福橋不可分割嘅車路士成立。


安立甘/安立間，意譯係英國教會嘅、英國嘅，形容信徒、制度、教會、甚至禮儀傳統同神學思想係由英格蘭嘅國家教會，英國國教會所發展出嚟嘅，成為普世聖公宗。呢個詞語可以形容其他喺普世聖公宗團契獨立嘅教會組織個追隨者，佢哋都因為教義同禮儀上與本身嘅教省產生分歧而獨立出嚟。


普世聖公宗團契認為自己係神聖大公同使徒所傳嘅教會嘅一部分，係大公又經過改革嘅教會，好多聖公會教友相信聖公宗係新舊教會嘅混合體。有一啲高派教會擁護者覺得佢哋嘅教會係無教宗嘅公教教派，亦唔似其他新教教會有一位舉足輕重嘅代表人物好似馬丁路德、諾克斯、加爾文同約翰衛斯理。


聖公會傳統地被認為起源係響6世紀末到英國嘅第一位坎特伯雷大主教──坎特伯里聖奧古斯丁。但係追溯再早期，基督教早已響5世紀嘅羅馬時期英國甚至有可能1世紀已經立足英國。第一位英國嘅殉道者──Saint Alban，相信喺4世紀出世。


改教運動嗰陣，英國國王係亨利八世。佢係忠誠天主教徒，1521年重寫《確信七聖事》嚟反對馬丁路德，教宗良十世封佢為「信仰嘅維護者」。當年為咗同安妮·博林結婚，就同無仔生嘅老婆阿拉貢嘅凱瑟琳離婚，因為得唔到教宗克勉七世嘅批准，而怪罪當時嘅大法官兼英國大主教托馬斯·沃爾西冇盡力疏通，於是誣告托馬斯·沃爾西謀叛，響押去倫敦途中病死咗。


亨利八世原本諗住維持教義，只係分離教廷管制，但已經無可能喇。繼任嘅愛德華六世只活到15歲，由同父異母家姐瑪麗女王就任。瑪麗女王讀過天主教學校，係虔誠天主教徒，佢一上任就開始逼害國教教徒，企圖恢復天主教。


伊利沙伯一世女王就任之後，先至恢復英國國教。至1559年4月29號，國會再通過一項最高權威法，根據呢個法案，英國完全廢棄教廷嘅權威，唔再畀任何款項到羅馬，同時由伊利沙伯女王任命馬太.柏克做坎特伯里大主教。


17世紀嗰陣，英國國教會開始響美國、澳洲、加拿大、紐西蘭同南非等前英殖民地創立教會。由18世紀開始，由一批聖公宗傳教士響亞洲、非洲同拉丁美洲建立聖公宗教會。響1843年香港島被割讓做咗英國殖民地後，英國聖公會派咗史丹頓牧師嚟香港建立聖公會，成為響中華傳教嘅開始。


2009年，羅馬教廷製定頒布《宗座憲章》，回應聖公會信友嘅需求，將設立特別教區，同聖公宗完全共融。同日，坎特伯里大主教同天主教嘅威斯敏斯特總教區總主教響倫敦發表聯合聲明，指出《宗座憲章》嘅發布「打消希望以新方式同天主教共融嘅聖公會團體嘅疑慮。


遊戲目的係將死對方，意思即係將軍，而且對手無任何方法令國王唔再被人將軍，亦即係話，以上講嘅三種方法都唔可行。遊戲期間，郁完之後自己嘅國王係被人將軍嘅話係唔符合規則嘅。喺平時同朋友捉棋嗰陣，好多時將軍嗰陣都會口講一聲「將軍」，不過呢個唔係規則要求嘅做法，而且喺比賽入面通常都唔會咁做。


Link係住喺飄浮島Skyloft，係騎士學校學生，亦係騎士學校校長個女薩爾達嘅青梅竹馬。喺Link考到高級生之後，薩爾達就俾龍捲風捲走咗，嗰晚精靈ファイ引導Link入去女神像，拎起支女神之劍。着起象徵住高級生嘅綠色衫同埋三角帽之後，Link開始咗雲層下面、Skyloft住民從未踏足嘅大地歷險。


Link喺大地揾薩爾達期間，Link遇到同樣揾緊薩爾達嘅魔族長ギラヒム。Link揾到薩爾達之後，女戰士因為薩爾達係ハイリア女神嘅再世而唔肯放咗佢，同時ギラヒム又揾到嚟，Link協助薩爾達同Impa逃去古代避開佢。


其後，Link喺將女神之劍升級為Master Sword嘅過程之中，去到古代揾到薩爾達，薩爾達將自己封印到現代，直至Link揾到Triforce並將終焉之者完全封印為止。但ギラヒム隨即將薩爾達捉返去古代令嗰個時代嘅終焉之者復活，ギラヒム亦變成終焉之者把劍。


Yuga喺Hyrule將七個賢者同埋薩爾達公主逐個封成油畫帶走，Link喺得到Master Sword之後，跟住佢去咗異世界嘅Lorule王國。喺嗰度，Yuga令Ganon甦醒並同佢合體，得到「力之Triforce」。


Link返去揾希爾達公主，見到佢喺薩爾達公主身上偷走「智慧之Triforce」，希爾達公主先至講出佢係想要咗Hyrule嘅Triforce，諗住彌補返佢哋自己毀滅嘅Triforce。不過「智慧之Triforce」都俾Yuga搶埋。


喺Link嘅十二歳生日，佢同細妹見到一隻怪鳥捉咗海盜嘅女阿頭Tetra，但有隻海盜船開炮，令隻怪鳥甩咗Tetra落島上嘅森林。Link見到Tetra之後，隻怪鳥隨即捉咗Link嘅細妹。因為噉Tetra帶咗Link去魔獸島。


幾個月後，Link同班海盜航海揾大陸嗰陣，一隻幽靈船出現，Tetra上咗幽靈船之後出事，Link想去營救但跌咗落海。佢醒返嗰陣遇到精靈Ciela，並聯同Linebeck船長，一齊踏上救Tetra嘅冒險。


喺新Hyrule王國嘅Link去城堡參與火車控制員任命儀式，之後俾薩爾達公主暗中傳召，並由Link帶佢去神之塔揾出全國火車網絡逐漸消失嘅原因。但途中大臣キマロキ現出妖怪真身，重搶走咗薩爾達公主嘅身體。


其後Link同埋薩爾達公主嘅靈魂用另一條通道由城堡去到神之塔，喺嗰度賢者シャリン向佢哋講出神之塔同埋啲火車軌係用嚟封印魔王マラドー，重畀咗嗰度嘅火車佢哋，去恢復返被拆解咗嘅神之塔，同埋揾出キマロキ匿咗喺邊。


Link本身係被任命保護薩爾達公主嘅近衞騎士。雖然Hyrule國民早已為封印咗一萬年嘅厄災ガノン復活做準備，但佢出乎意料地控制咗四隻古代神獸同埋一拃Guardian。國王同埋控制古代神獸嘅四英傑都死咗，王國覆亡，而Link都身受重傷。


一百年後，Link喺回生之祠入面被叫醒，但已經失咗憶。佢一出到去就遇到一個老人家，老人家喺佢通過咗考驗之後，至揭開自己係國王靈魂嘅身份，並且畀咗個滑翔傘佢離開高原。之後Link可以直接去城堡打厄災ガノン，亦可以喺解放古代神獸、恢復記憶等一系列任務之後先至去城堡。


滑翔係一挺冇動力嘅飛行方式。打開一對翼，用空氣嘅阻力嚟飛行。啲大隻嘅鳥，好似鷹、雁，響高空飛行嘅時候經常噉樣飛。佢哋嘅翼唔喐，淨係打開。噉樣飛好慳力。飛機降落嗰陣亦都做滑翔飛行。滑翔嘅原理同紙鷂差唔多。


有啲人好鍾意滑翔飛行運動，佢哋開着冇動力嘅飛機自然飛行。啲「滑翔機」多數都係冇任何動力嘅，部機慢慢降低高度，直到降落地面。不過遇到上升嘅氣流，亦都可以爬升滑行飛到更高嘅高度。叻嘅滑翔飛行員開着部冇動力嘅滑翔機可以飛幾十到幾百公里，甚至乎飛成千公里。


大佬唔係個個可以用得，唔可以直接揀嘅叫做隱藏人物，一般喺選擇版面搵唔到，要用特殊密碼或者特殊按鍵方法。唔係個個遊戲都有大佬可以用，但係格鬥遊戲通常都可以偷大佬，重有一啲運動遊戲可以偷隱藏人物。可以偷大佬嘅遊戲重有好多，唔可以一一列舉。


電子遊戲類型嘅分法一般都係睇玩法，而唔係故仔內容，每個類型嘅電子遊戲喺規則上都有某啲共通點，所以玩起上嚟會相似，例如一款射擊遊戲定義上實會要玩家用一啲長距離武器殺敵，而喺美學設計上，把長距離武器可以設計成弓箭噉嘅樣又得，科幻入面常見嘅激光武器又得。


戰術射擊遊戲模擬真實嘅戰鬥。喺呢啲遊戲當中，玩家需要戰術同謹慎－例如一般嘅射擊遊戲入面，一個玩家就算受咗傷，佢都可以靠掂一個藥包嚟回復生命值，但戰術射擊遊戲模擬真實嘅射擊，所以喺呢啲遊戲入面，要回復一個受咗傷嘅角色，往往要用相當多嘅精力，而且同現實嘅戰鬥一樣，好多時俾人打中一兩槍經已冇命。


平台遊戲，又譯跳台遊戲，係動作電子遊戲一種，定義上最重要嘅特徵係會要求玩家控制住玩家角色，用各種方法喺遊戲虛擬世界嘅平台上面移動同穿過各種障礙物，啲平台上好多時唔平坦而且佈滿敵人同各種機關，令到隻遊戲有咁上下難度。


上述嘅特點令隻遊戲同例如《孖寶兄弟》比起嚟望落真實好多－呢點喺當時嘅電子遊戲業係一種革命性嘅創新。喺電子遊戲業界，電影式平台遊戲並唔算係好大路嘅遊戲類型，但一路都有忠實嘅 fan 史支持，當中《波斯王子》打後仲成為咗一個系列，到咗 2020 年代都仲有出作品。


－即係話玩家角色會「係噉跑」。呢啲遊戲傾向會比較要求玩家反應快，會要求玩家一見到障礙物出現就喺 1 秒內畀反應撳掣，令玩家角色起跳或者以第啲方式避開障礙物－如果玩家角色唔跳，就會一嘢撞落嚿障礙物度受傷，生命值扣到咁上下玩家角色就會死。


《孖寶兄弟》，全名《超級孖寶兄弟》，係任天堂喺1985年出嘅平台遊戲名作。遊戲入面玩家要控制瑪利奧由魔王 Bowser 手上救碧姬公主。瑪利奧嘅細佬 Luigi 喺遊戲多人模式中係第二玩家，佢嘅角色情節同瑪利奧完全一樣。